ভাৰতীয় চলচ্চিত্ৰ - অসমীয়া ৱিকিপিডিয়া\n(ভাৰতৰ চলচ্চিত্ৰৰ পৰা পুনঃনিৰ্দেশিত)\nদক্ষিণ এছিয়াৰ চলচ্চিত্ৰ\nশ্ৰীলংকাৰ তামিল চলচ্চিত্ৰ\nভাৰতীয় চলচ্চিত্ৰই বিংশ শতাব্দীৰ আৰম্ভণিৰে পৰা বিশ্বৰ চলচ্চিত্ৰত গভীৰ প্ৰভাৱ পেলাবলৈ সক্ষম হৈছে। ভাৰতীয় চলচ্চিত্ৰই অন্ধ্ৰপ্ৰদেশ, অসম, বিহাৰ, গুজৰাট, হাৰিয়ানা, জম্মু আৰু কাশ্মীৰ, কৰ্ণাটক, কেৰালা, মহাৰাষ্ট্ৰ, মণিপুৰ, উৰিষ্যা, পাঞ্জাব, তামিলনাডু, উত্তৰ প্ৰদেশ আৰু পশ্চিমবঙ্গৰ পৰা নিৰ্মাণ হোৱা চলচ্চিত্ৰসমূহক সামৰি লয়। দক্ষিণ এছিয়া, মধ্য-প্ৰাচ্য, দক্ষিণ-পূব এছিয়া আৰু পূৰ্বৰ ছোভিয়েট সংঘত ভাৰতীয় চলচ্চিত্ৰৰ গুণগ্ৰাহী দৰ্শক আছে। চলচ্চিত্ৰ ভাৰতৰ এক অতি জনপ্ৰিয় মাধ্যম। দেশখনত বছৰি বিভিন্ন ভাষাত এহাজাৰতকৈয়ো অধিক ছবি নিৰ্মাণ হৈছিল। ইংলেণ্ড, আমেৰিকা যুক্তৰাষ্ট্ৰ আদি দেশতো বিভিন্ন ভাষাত নিৰ্মিত ভাৰতীয় ছবিসমূহৰ দৰ্শক বৃদ্ধি পাই আহিছে। দাদাচাহেব ফালকেক ভাৰতীয় চলচ্চিত্ৰৰ জনক আখ্যা দিয়া হয়। এইগৰাকী ব্যক্তিৰ সন্মানাৰ্থে ভাৰত চৰকাৰে ১৯৬৯ চনৰ পৰা দাদাচাহেব ফালকে বঁটা প্ৰৱৰ্তন কৰিছে। প্ৰতিবছৰে যথেষ্ট মৰ্যাদাপূৰ্ণ এই বঁটা ভাৰতীয় চলচ্চিত্ৰলৈ জীৱনজুৰি আগবঢ়োৱা অৱদানৰ বাবে একোগৰাকী চলচ্চিত্ৰ ব্যক্তিত্বক প্ৰদান কৰা হয়।\nবিংশ শতাব্দীত হলিউদ আৰু চীনা চলচ্চিত্ৰৰ সৈতে ভাৰতীয় চলচ্চিত্ৰ বিশ্ব পৰ্যায়ৰ উদ্যোগলৈ ৰূপান্তৰিত হয়। ২০১০ চনৰ শেষৰ ফালে প্ৰকাশিত প্ৰতিবেদনত মতে ছবি নিৰ্মাণৰ ক্ষেত্ৰত ভাৰত প্ৰথম স্থানত আছিল। দ্বিতীয় আৰু তৃতীয় স্থানত আছিল ক্ৰমে হলিউদ আৰু চীনদেশ। বৰ্দ্ধিত কাৰিকৰী জ্ঞানে উৎপাদিত সামগ্ৰী বিতৰণ আৰু লক্ষ্যশ্ৰোতাৰ ওচৰ চপাৰ প্ৰতিষ্ঠিত চলচ্চিত্ৰীয় পদ্ধতিৰ বিকাশৰ বাট মুকলি কৰিছে। ভিজুৱেল ইফেক্টভিত্তিক চুপাৰ হিৰো আৰু বিজ্ঞান বিষয়ক ছবি 'ক্ৰিছ', 'এণ্ঠিৰান' (Enthiran), 'ৰা.ৱন' আৰু 'ইগা' (Eega)অতি জনপ্ৰিয় হৈছে। ভাৰতীয় ছবিয়ে ৯০খন দেশৰ বজাৰ পাবলৈ সক্ষম হৈছে।\nসত্যজিত ৰায়, মৃণাল সেন, ঋত্বিক ঘটক, আদুৰ গোপালকৃষ্ণন, জি অৰবিন্দন, চাইজি এন কৰুণ, গিৰীশ কাচাৰাৱালী, শ্যাম বেনেগান, মণি ৰত্নম, জাহ্নু বৰুৱা আদি ভাৰতীয় পৰিচালকৰ ছবি বিভিন্ন আন্তঃৰাষ্ট্ৰীয় চলচ্চিত্ৰ মহোৎসৱত প্ৰদৰ্শিত হৈছে।  শেখৰ কাপুৰ, মীৰা নায়াৰ, ৰাজনেশ ডোমালপল্লী, দীপা মেহতা, নাগেশ কুকুনুৰ, কৰণ জোহৰ আদি ছবি নিৰ্মাতাৰ ছবিও বিদেশৰ বজাৰত সফলতা পাইছে। ভাৰত চৰকাৰে আমেৰিকা যুক্তৰাষ্ট্ৰ, জাপান আদি দেশলৈ বৰ্দ্ধিত হাৰত চলচ্চিত্ৰ প্ৰতিনিধি প্ৰেৰণ কৰিছে। তেনেদৰে ফিল্ম প্ৰডিউচাৰ্চ গীল্ডেও ইউৰোপলৈ ভাৰতীয় ছবিৰ বজাৰখন সম্প্ৰসাৰণ কৰিবলৈ বিভিন্ন দল প্ৰেৰণ কৰিছে। শিৱাজী গণেশন আৰু এচ. ভি. ৰঙ্গৰাৱে ক্ৰমে ১৯৫৬ত এফ্ৰো-এছিয়ান ফিল্ম ফেষ্টিভেল, কাইৰো আৰু ১৯৬৩ত জাকাৰ্টা চলচ্চিত্ৰ মহোৎসৱত Veerapandiya Kattabomman আৰু Narthanasala ছবিত কৰা অভিনয়ৰ বাবে প্ৰথম আন্তঃৰাষ্ট্ৰীয় শ্ৰেষ্ঠ অভিনেতাৰ বঁটা লাভ কৰিছে।\nভাৰতবৰ্ষ সৰ্বাধিক ছবি নিৰ্মাণ কৰোঁতা দেশ। ২০০৯ চনত ভাৰতত ১২৮৮খন কাহিনী চিত্ৰকে ধৰি মুঠ ২৯৬১খন ছবি নিৰ্মিত হৈছে। ভাৰতীয় চলচ্চিত্ৰ উদ্যোগত বিনিয়োগ কৰিবলৈ টুৱেণ্টিথ্ ফক্স চেঞ্চুৰী, চোনী পিকচাৰ, ৱাল্ট ডিজনী, ৱাৰ্নাচ্ ব্ৰাডাৰ্চ্ আদি বিদেশী প্ৰতিষ্ঠান আগবাঢ়ি আহিছে। জি টিভি (Zee), ইউ টিভি (UTV), সুৰেশ প্ৰোডাকচন (Suresh Productions), এডলেবচ্ (Adlabs ), চান পিকচাৰচ্, (Sun Pictures) আদি ভাৰতীয় প্ৰতিষ্ঠানেও ছবি নিৰ্মাণ আৰু বিতৰণৰ ব্যৱসায়ত হাত দিছে। চৰকাৰে মাল্টিপ্লেক্সবোৰলৈ কৰ ৰেহাই সুবিধা আগবঢ়োৱাত দেশজুৰি মাল্টিপ্লেক্স নিৰ্মাণৰ ঢৌ উঠিছে। ২০০৩ লৈ ৩০ টাতকৈ অধিক ছবি নিৰ্মাণ কোম্পানীয়ে নেচনেল ষ্টক এক্সচেঞ্জত নাম তালিকাভূক্ত কৰিছে। ইয়ে মাধ্যমটোৰ ব্যৱসায়িক গুৰুত্ব সূচাইছে।\nদক্ষিণ ভাৰতীয় চলচ্চিত্ৰ উদ্যোগে দক্ষিণ ভাৰতীয় ৪টা ভাষাৰ চলচ্চিত্ৰ উদ্যোগক একেলগে বুজায়। সেইকেইটা হল- কানাড়া, মালায়ালাম, তামিল আৰু তেলেগু চলচ্চিত্ৰ উদ্যোগ। ভাৰতীয় চলচ্চিত্ৰ উদ্যোগৰ ৭৫% ৰাজহ কেৱল দক্ষিণ ভাৰতীয় চলচ্চিত্ৰ উদ্যোগৰ পৰা সংগৃহীত হয়। লক্ষাধিক প্ৰবাসী ভাৰতীয়সকলক আকৰ্ষণ কৰাৰ অৰ্থে ছবিসমূহৰ ডিভিডি নিৰ্মাণ কৰা হৈছে তথা বহু ভাৰতীয় ছবি তেওঁলোক বাস কৰা দেশসমূহত শ্বুটিং কৰা হৈছে। . মুখ্য ধাৰাৰ ছবিৰ যোগে প্ৰবাসী ভাৰতীয়সকলৰ পৰা ভাৰতীয় ছবিৰ মুঠ ৰাজহৰ ১২% সংগৃহীত হয়। ২০০০ চনত এই ৰাজহৰ পৰিমাণ আছিল US$ ১.৩ বিলিয়ন। ভাৰতীয় ছবিৰ গীতো অন্যতম ৰাজহ আহৰণ কৰোঁতা। এখন ছবিয়ে আহৰণ কৰা ৰাজহৰ ৪–৫% কেবল গীতৰ পৰাই আহে।\n2 ভাৰতীয় চলচ্চিত্ৰৰ সোণালী যুগ\n3 আধুনিক ভাৰতীয় চলচ্চিত্ৰ\n5 আঞ্চলিক চলচ্চিত্ৰ উদ্যোগসমূহ\n5.1 অসমীয়া চলচ্চিত্ৰ\n5.2 বঙালী চলচ্চিত্ৰ\n5.3 ভোজপুৰী চলচ্চিত্ৰ\n5.4 গুজৰাটী চলচ্চিত্ৰ\n5.5 হিন্দী চলচ্চিত্ৰ\n5.6 কানাড়া চলচ্চিত্ৰ\n5.7 কোঙ্কণী চলচ্চিত্ৰ\n5.8 মালায়ালাম চলচ্চিত্ৰ\n5.9 মাৰাঠী চলচ্চিত্ৰ\n5.10 ওড়িয়া চলচ্চিত্ৰ\n5.11 পাঞ্জাবী চলচ্চিত্ৰ\n5.12 সিন্ধী চলচ্চিত্ৰ\n5.13 তামিল চলচ্চিত্ৰ\n5.14 তেলুগু চলচ্চিত্ৰ\n6 ধাৰা আৰু শৈলী\n6.1 মচলা ছবি\n7 সমান্তৰাল চলচ্চিত্ৰ\n9 ভাৰতৰ চলচ্চিত্ৰ প্ৰতিষ্ঠান\n12 অধিক জানিবলৈ পঢ়ক\n২৫ মে ১৯১২ তাৰিখৰ টাইমচ অৱ ইণ্ডিয়াত প্ৰথম ভাৰতীয় কাহিনী চিত্ৰ 'শ্ৰী পুণ্ডলিক'ৰ বিজ্ঞাপন\nপূৰ্ণদৈৰ্ঘ্যৰ নিৰ্বাক কাহিনী চিত্ৰ ৰজা হৰিশ্চন্দ্ৰৰ এটা দৃশ্য\n'ভাৰতীয় চলচ্চিত্ৰৰ জনক' প্ৰযোজক, পৰিচালনা, চিত্ৰনাট্যকাৰ দাদাচাহেৱ ফালকে\nঅচ্যুৎ কন্যা (১৯৩৬) ছবিত অশোক কুমাৰ আৰু দেৱীকা ৰাণী\n১৮৯৫ চনত লণ্ডনত লুমিয়েৰ ভাতৃদ্বয়ে নিৰ্মাণ কৰা চলচ্চিত্ৰ প্ৰদৰ্শন কৰাৰ লগেলগে ইউৰোপ মহাদেশত আলোড়নৰ সৃষ্টি হ'ল। ১৮৯৬ ৰ জুলাইত মুম্বাইত লুমিয়েৰৰ চলচ্চিত্ৰ প্ৰদৰ্শিত হয়। 'দি পাৰ্চিয়া অৱ ফ্লাৱাৰ' (১৮৯৮) ছবিখনেৰে হীৰালাল সেনে ভাৰতত প্ৰথম চুটি ছবি নিৰ্মাণৰ পাতনি মেলে।\n১৯১২ চনৰ ১৮ মেৰ দিনা মুম্বাইৰ 'কৰোনেচন চিনেমেটোগ্ৰাফ'ত দাদাচাহেৱ টোৰ্ণে পৰিচালিত ভাৰতৰ প্ৰথম নিৰ্বাক কাহিনী চিত্ৰ 'শ্ৰী পুণ্ডলিক' মুক্তি পায়। ভাৰতৰ সৰ্বপ্ৰথম পূৰ্ণদৈৰ্ঘ্যৰ ছবি আছিল দাদাচাহেব ফালকে পৰিচালিত ১৯১৩ চনত মুক্তিপ্ৰাপ্ত ৰজা হৰিশ্চন্দ্ৰ। সংস্কৃত গ্ৰন্থ আধাৰিত এইখন এখন নিৰ্বাক ছবি আছিল। ছবিখনত নাৰীৰ ভাও পুৰুষ অভিনেতাই কৰিছিল। শ্ৰী পুণ্ডলিক ছবিখন যদিও ৰজা হৰিশ্চন্দ্ৰতকৈ আগতে মুক্তি পাইছিল, তথাপি ই ভাৰতৰ প্ৰথম ছবিৰ স্বীকৃতি পোৱাৰ পৰা বঞ্চিত হ'ল। কাৰণ পুণ্ডলিক আছিল- এখন বিখ্যাত মাৰাঠী নাটকৰ চিত্ৰৰূপ; ইয়াৰ চিত্ৰগ্ৰহণ কৰিছিল এজন বৃটিছ ব্যক্তিয়ে; আৰু ইয়াৰ প্ৰচেচিং কৰা হৈছিল লণ্ডনত।\nভাৰতীয় চলচ্চিত্ৰৰ এজন পথিকৃৎ আছিল 'এলফিনষ্টোন বায়স্কোপ কোম্পানী'ৰ প্ৰতিষ্ঠাতা জামচেদজী ফ্ৰেমজী মদন (Jamshedji Framji Madan)। মদন আছিল এজন চিনেমা-গৃহৰ স্বত্বাধিকাৰী, ছবি নিৰ্মাতা আৰু বিতৰক। ১৯০৪ চনৰ পৰা মদনে নিয়মীয়াকৈ দেশী-বিদেশী ছবি প্ৰদৰ্শন কৰিছিল। ১৮১৭ চনত তেওঁ বংগৰ প্ৰথম নিৰ্বাক কাহিনী-চিত্ৰ 'সত্যবাদী ৰাজা হৰিশ্চন্দ্ৰ' নিৰ্মাণ কৰে।\nভাৰতীয় চলচ্চিত্ৰ ইতিহাসৰ আন এগৰাকী পথিকৃৎ আছিল শিল্পী আৰু নিৰ্বাক আৰু সবাক ছবিৰ নিৰ্মাতা ৰঘূপতি ভেংকায়া নাইডু (Raghupathi Venkaiah Naidu), যাক তেলেগু চলচ্চিত্ৰ জনক বুলি গণ্য কৰা হয়। চেন্নাইত চিনেমা-গৃহ নিৰ্মাণ কৰা তেৱেঁই প্ৰথম ব্যক্তি আছিল। এইগৰাকী ব্যক্তিৰ প্ৰতি শ্ৰদ্ধা জনাই অন্ধ্ৰপ্ৰদেশ চৰকাৰে 'ৰঘূপতি ভেংকায়া বঁটা' ১৯৮১ চনৰ পৰা তেলেগু চলচ্চিত্ৰলৈ জীৱনজোৰা অৱদান আগবঢ়োৱা একোগৰাকী শিল্পীক প্ৰদান কৰি আহিছে।\nকুৰি শতিকাৰ আগভাগত এটা মাধ্যম হিচাপে চলচ্চিত্ৰই ভাৰতৰ বিভিন্ন বৰ্গৰ মানুহৰ মাজত প্ৰভুত জনপ্ৰিয়তা অৰ্জন কৰিবলৈ সক্ষম হৈছিল। টিকটৰ মূল্য সাধাৰণ মানুহৰ বহনক্ষম আছিল। বোম্বেত (বৰ্তমানৰ মুম্বাই) মাত্ৰ এক অনাৰ (৪ পইচা) টিকটেৰে দৰ্শকে চিনেমা-গৃহত প্ৰবেশ কৰিব পাৰিছিল। দৰ্শকক আকৰ্ষণ কৰিবলৈ ক্ৰমবৰ্দ্ধমান হাৰত ভাৰতীয় ব্যৱসায়িক ছবিবোৰৰ টেইলৰ দেখুওৱা হৈছিল। যুৱ নিৰ্মাতাসকলে তেওঁলোকৰ ছবিত ভাৰতীয় সমাজ আৰু সংস্কৃতিৰ বিভিন্ন উপাদানক স্থান দিলে। অন্যসকলে বিশ্বৰ অন্যান্য প্ৰান্তৰপৰা চলচ্চিত্ৰ সম্পৰ্কীয় ধাৰণাৰ আমদানি কৰিলে। সেই সময়চোৱাতে বিশ্বৰ দৰ্শক আৰু বজাৰ ভাৰতীয় চলচ্চিত্ৰ সম্পৰ্কে সজাগ হৈ উঠিছিল।\n১৯৩১ চনৰ ১৪ মাৰ্চত আৰ্দেচিৰ ইৰাণীৰ প্ৰথম ভাৰতীয় সবাক ছবি আলম আৰা মুক্তি পায়। ১৯৩১ চনৰ ১৫ চেপ্তেম্বৰত এইচ এম ৰেড্ডী প্ৰযোজিত আৰু পৰিচালিত তেলেগু ভাষাৰ প্ৰথম সবাক ছবি 'ভক্ত প্ৰহ্লাদ' মুক্তি পায়। একে বছৰৰে ৩১ অক্টোবৰত আৰ্দেচিৰ ইৰাণী প্ৰযোজিত আৰু এইচ এম ৰেড্ডী পৰিচালিত তামিল ছবি 'কালিদাস' মুক্তি পায়। সবাক ছবিৰ আৰম্ভণিয়ে ভাৰতত কিছুমান চলচ্চিত্ৰ তাৰকাৰ জন্ম দিলে, যিয়ে অভিনয়ৰ যোগে সন্তোষজনত উপাৰ্জন কৰিবলৈ সক্ষম হৈছিল। ১৯৩০ৰ দশকত শব্দ প্ৰযুক্তিৰ বিকাশৰ লগেলগে ভাৰতীয় ছবিত সংগীতৰ গুৰুত্ব বাঢ়িল। ইন্দ্ৰসভা আৰু দেৱী দেৱ্যানী ছবিৰ যোগে ভাৰতীয় ছবিত নৃত্য-গীতৰ প্ৰাধান্যৰ সূত্ৰপাত হ'ল। চেন্নাই, কলকাতা আৰু মুম্বাইত বহুতো ষ্টুডিঅ' নিৰ্মাণ হ'ল আৰু ১৯৩৫ চনলৈ ছবি নিৰ্মাণ এক সু-প্ৰতিষ্ঠিত ব্যৱসায় ৰূপে গঢ় লৈ উঠিল। দেৱদাসৰ (Devdas) সফলতাই দেশব্যাপি দৰ্শকৰ সৃষ্টি কৰিলে। ১৯৩৪ চনত বোম্বে টকীজ গঠন হ'ল আৰু পুণেৰ প্ৰভাত ষ্টুডিঅই মাৰাঠী দৰ্শকৰ বাবে প্ৰযোজনা আৰম্ভ কৰিলে। ১৯৩৬ চনত মুক্ত পোৱা আধ্যাত্মিক কবি সন্ত তুকাৰামৰ (১৬০৮- ৫০) জীৱন আধাৰিত ছবি ‘সন্ত তুকাৰাম’ ১৯৩৭ চনৰ ভেনিচ চলচ্চিত্ৰ মহোৎসৱত প্ৰদৰ্শিত হৈছিল। ‘সন্ত তুকাৰাম’ আন্তঃৰাষ্ট্ৰীয় চলচ্চিত্ৰ মহোৎসৱত প্ৰদৰ্শিত প্ৰথম ভাৰতীয় ছবি। এই ছবিখন উক্ত বছৰৰ বিশ্বৰ তিনিখন শ্ৰেষ্ঠ ছবিৰ এখন বুলি বিচাৰকে ৰায় দিছিল।\nদ্বিতীয় বিশ্বযুদ্ধৰ পাছতে ভাৰতীয় মচলা ছবিৰ অৰ্থাৎ গীত, নৃত্য, ৰোমাঞ্চ আদিৰ প্ৰাধান্য থকা ব্যৱসায়িক ছবিবোৰৰ আগমন ঘটিছিল। ১৯৪৮ত এচ.এচ. ৱাচানৰ তামিল ছবি 'চন্দ্ৰলেখা'ৰ (Chandralekha) মুক্তিৰ লগেলগে দক্ষিণ ভাৰতীয় ছবিয়ে ভাৰতবৰ্ষত বিশেষ উচ্চতা লাভ কৰিলে। ১৯৪০ দশকৰ দক্ষিণ ভাৰতীয় চলচ্চিত্ৰ এক সাংস্কৃতিত পুনৰ্জাগৰণৰ আহিলা ৰূপে ব্যৱহাৰ হোৱা দেখা গৈছিল। . ১৯৪৭ৰ ভাৰত বিভাজনৰ ফলস্বৰূপে দেশৰ সম্পদৰো বিভাজন হ'ল আৰু বহু সংখ্যক ষ্টুডিঅ' নৱ-গঠিত পাকিস্তানৰ অন্তৰ্ভুক্ত হ'ল।\nভাৰতৰ স্বাধীনতাৰ পিছত এচ. কে. পাটিল কমিচনে ভাৰতীয় চলচ্চিত্ৰ সম্পৰ্কে অনুসন্ধান চলায়। কমিচনে ভাৰতীয় চলচ্চিত্ৰৰ ব্যৱসায়িক মূল্যৰ প্ৰতি লক্ষ্য কৰি দেখিলে যে ই 'কলা,উদ্যোগ আৰু প্ৰদৰ্শনকামিতাৰ যুগ্মৰূপ'। কমিচনে ভাৰতৰ বিত্ত মন্ত্ৰালয়ৰ অধীনত এটা চলচ্চিত্ৰ বিত্ত নিগম গঠন কৰাৰ পৰামৰ্শ আগবঢ়ালে। এইটো পৰামৰ্শ ১৯৬০ত গ্ৰহণ কৰা হ'ল আৰু প্ৰতিভাৱান ছবি নিৰ্মাতাসকলক বিত্তীয় সহায় আগবঢ়াবলৈ এটা অনুষ্ঠান গঠন কৰা হ'ল। ভাৰত চৰকাৰে ১৯৪৮ত ফিল্ ম ডিভিজন Films Division প্ৰতিষ্ঠা কৰিলে। কালক্ৰমত এই প্ৰতিষ্ঠানটোৱে ভাৰতৰ ছবিগৃহসমূহত প্ৰদৰ্শনৰ বাবে ১৮টা ভাষাত ৯০০০ প্ৰিণ্টেৰে ২০০খন চুটি তথ্যচিত্ৰ নিৰ্মাণেৰে বিশ্বৰ অন্যতম বৃহৎ তথ্যচিত্ৰ নিৰ্মাতা ৰূপে পৰিগণিত হ'ল।\n১৯৪০ আৰু ১৯৫০ৰ দশকত মাৰ্ক্সবাদী ভাৱধাৰাৰ এক সাংস্কৃতিক আন্দোলন ভাৰতীয় গণনাট্য সংঘই (IPTA) ৰূপ লবলৈ আৰম্ভ কৰিছিল। বংগত হোৱা দূৰ্ভিক্ষৰ (Bengal famine of 1943) ভিত্তিত বিজন ভট্টাচাৰ্যৰ ১৯৪৪ত ৰচিত 'নবান্ন' (Nabanna) আদিৰ দৰে কিছুসংখ্যক বাস্তৱবাদী ভাৰতীয় গণনাট্য সংঘৰ নাটকে ভাৰতীয় চলচ্চিত্ৰত বাস্তৱবাদিতাৰ পথ মুকলি কৰিলে। তেনে এখন বাস্তৱবাদী ছবি আছিল খাজা আহমেদ আব্বাছৰ ১৯৪৬ত মুক্তিপ্ৰাপ্ত ধৰতী কে লাল। ভাৰতীয় গণনাট্য সংঘৰ বাস্তৱবাদী ধাৰাৰ প্ৰভাৱপুষ্ট দুখন ছবি 'মাদাৰ ইণ্ডিয়া' আৰু 'প্যাসা' ভাৰতৰ শীৰ্ষস্তৰৰ চলচ্চিত্ৰীয় উৎপাদন ৰূপে চিহ্নিত হ'ল।\nভাৰতীয় চলচ্চিত্ৰৰ সোণালী যুগ[সম্পাদনা কৰক]\nভাৰতৰ স্বাধীনতাৰ পিছৰ অৰ্থাৎ ছল্লিশৰ দশকৰ শেষ ভাগৰ পৰা ১৯৬০ চনলৈকে, এই কালছোৱাক চলচ্চিত্ৰৰ খতিয়ান ৰখা সকলে, ভাৰতীয়া চলচ্চিত্ৰৰ সোণালী যুগ বুলি অভিহিত কৰে। এই সময়ছোৱাতে ভাৰতত সৰ্বকালৰ শ্ৰেষ্ঠ বহুতো চলচ্চিত্ৰ নিৰ্মাণ কৰা হৈছিল। এই সময়তে বঙালী চলচ্চিত্ৰ জগতৰ নেতৃত্বত, ভাৰতত সমান্তৰাল চিনেমাৰ ধাৰা আৰম্ভ হয়। এই ধাৰাৰ প্ৰথম ভাগৰ চলচ্চিত্ৰ সমূহৰ ভিতৰত চেতন আনন্দৰ "নিছা নগৰ", (১৯৪৬) ঋত্বিক ঘটকৰ "নাগৰিক"(১৯৫২), আৰু বিমল ৰয়ৰ "দো বিঘা জমীন ( ১৯৫৩)আদিয়ে ভাৰতীয় চলচ্চিত্ৰত নৱবাস্তৱবাদৰ ভেঁটি তৈয়াৰ কৰে, আৰু "ভাৰতীয় নব্য ধাৰাৰো" সূচনা কৰে. তাৰ পাছতে সত্যজিত ৰয়ে তেখেতৰ তিনিখনীয়া অপু শৃংখলাৰ (১৯৫৫-১৯৫৯)প্ৰথমখন ছৱি পথেৰ পাঁচালি(১৯৫৫) ৰ যোগে ভাৰতীয় চলচ্চিত্ৰ জগতত নিজৰ উপস্থিতি ঘোষণা কৰে। এই অপু শৃংখলাই সকলো আন্তৰ্জাতিক ফিল্ম মহোৎসৱতে পুৰস্কাৰ অৰ্জন কৰে আৰু তাৰ লগে লগেই ভাৰতীয় চলচ্চিত্ৰত সমান্তৰাল ধাৰাটো সুপ্ৰতিষ্ঠিত হৈ পৰে। .সমগ্ৰ বিশ্বৰ চলচ্চিত্ৰতে এই অপু শৃংখলাৰ প্ৰভাৱ লক্ষণীয়, পঞ্চাচৰ দশকৰ মাজভাগত আৰ্ট হাউচসমূহত বিস্তৃত ভাৱে নিৰ্মাণ হোৱা নতুন প্ৰজন্মৰ পৰিপক্ব ড্ৰামাসমূহ এই অপু শৃংখলাৰ ওচৰত বহু পৰিমাণে ধৰুৱা। চিনেমাটোগ্ৰাফাৰ সুব্ৰত মিত্ৰ, যি সত্যজিত ৰয়ৰ অপু শৃংখলাৰ মাজেৰে আত্ম-প্ৰকাশ কৰিছিল, তেখেতৰো বিশ্ব চলিচ্চত্ৰৰ চিনেমাটোগ্ৰাফীৰ ক্ষেত্ৰখনলৈ উল্লেখনীয় অৱদান আছে। তেখেতৰ এক উল্লেখযোগ্য টেকনিক আছিল চিনেমাৰ চেটত দিনৰ পোহৰৰ আবেশ তৈয়াৰ কৰিবলৈ প্ৰতিফলকৰ ব্যৱহাৰ (bounce lighting). অপু শৃংখলাৰ দ্বিতীয়খন ছৱি " অপৰাজিত" (১৯৫৬) ৰ চিত্ৰগ্ৰহণৰ সময়ত তেখেতে এই টেকনিকক পৰিপুৰ্ণতা দিয়ে। সত্যজিত ৰয়ে ব্যৱহাৰ কৰা কিছুমান পৰীক্ষামূলক টেকনিক আছিল ১৯৭২ চনত "প্ৰতিদ্বন্দ্ব্বী" নামৰ চলিচ্চিত্ৰত ফ্লেছবেকৰ দৃশ্যত নিগেটিভৰ ব্যৱহাৰ, বা বিষয়ান্তৰ কৰিবলৈ এক্স ৰে' ৰ ব্যৱহাৰ।ষ্টিভেন স্পিলবাৰ্গৰ ই. টি.(E.T.) (১৯৮২) নামৰ বোলছবিখন, ১৯৬৭ চনত ৰয়ে এলিয়েন নামৰ এখন চলচ্চিত্ৰৰ বাবে ( নিৰ্মাণ কৰা নহ'ল) লিখা চিত্ৰনাট্যৰ পৰাই অনুপ্ৰাণিত বুলি বহুতে বিশ্বাস কৰে। ইয়াৰ পাছতো সত্যজিত ৰয় আৰু ঋত্বিক ঘটকে কেইবাখনো ৰুচিসপ্মন্ন চলচ্চিত্ৰ নিৰ্মাণ কৰে, আৰু মৃণাল সেন, আদুৰ গোপালকৃষ্ণন, মনি কৌল, বুদ্ধদেৱ দাসগুপ্তা আদি প্ৰথিতযশা স্বাধীন চলচ্চিত্ৰ নিৰ্মাতাই তেওঁলোককে অনুসৰণ কৰে।\nগুৰু দত্তৰ 'প্যাসা' (১৯৫৭), 'কাগজ কে ফুল' (১৯৫৯), ৰাজ কাপুৰৰ 'আৱাৰা' (১৯৫১), 'শ্ৰী ৪২০' (১৯৫৫) আদি ছবিয়ে হিন্দী ব্যৱসায়িক ছবিক বিশেষ মাত্ৰা দিবলৈ আৰম্ভ কৰিছিল। এই ছবিকেইখনে সামাজিক বিষয়-বস্তু, বিশেষকৈ নগৰৰ শ্ৰমজীৱি শ্ৰেণীটোৰ সুখ-দুখ চিত্ৰায়িত কৰিছিল। আৱাৰা ছবিখনে নগৰীয়া জীৱনৰ স্বপ্ন আৰু দুঃস্বপ্ন উভয়কে দাঙি ধৰাৰ বিপৰীতে প্যাসা ছবিখনে নগৰীয়া জীৱনৰ অবাস্তৱিকতাক সমালোচনা কৰিছিল। এই সময়চোৱাত কেইখন মহাকাব্যিক ছবি নিৰ্মিত হৈছিল। এনে ছবিৰ ভিতৰত আছিল- বিদেশী ছবিৰ শিতানত অস্কাৰৰ বাবে মনোনয়ন পোৱা মেহবুব খান'ৰ মাদাৰ ইণ্ডিয়া, কে আচিফৰ 'মুগল-ই-আজম' (১৯৬০)। হলিউডৰ ছবি 'দ্য ডাৰ্টি ডজেন'ত (১৯৬৭) ভি শান্তাৰামৰৰ দো আঁখে বাৰহ হাত'ৰ (১৯৫৭) প্ৰভাৱ পৰিছিল বুলি বিশ্বাস কৰা হয়। ঋত্বিক ঘটকৰ কাহিনীৰে বিমল ৰয়ে পৰিচালনা কৰা 'মধুমতীয়ে' (১৯৫৮) পশ্চিমীয়া সংস্কৃতিত পুনৰ্জন্মৰ বিষয়টো জনপ্ৰিয় কৰি তুলিছিল। সেই সময়চোৱাৰ মূলসুঁতিৰ অন্য দুজন আগশাৰীৰ পৰিচালক আছিল কামাল আমৰোহী আৰু বিজয় ভাট।\nচেতন আনন্দৰ সামাজিক বাস্তৱবাদী ছবি 'নীচা নগৰে' ১৯৪৭ত প্ৰথম কেনচ চলচ্চিত্ৰ মহোৎসৱlত গ্ৰেণ্ড প্ৰাইজ লাভ কৰাৰে পৰা ভাৰতীয় ছবিয়ে নিয়মীয়াকৈ ১৯৫০ৰ দশক আৰু ১৯৬০ৰ দশকৰ আগভাগলৈ প্ৰায় প্ৰতি বছৰে কেনচ চলচ্চিত্ৰ মহোৎসৱত প্ৰতিদ্বন্দ্ব্বিতা কৰিছিল আৰু ইয়াৰ বহু সংখ্যকে মহোৎসৱত গুৰুত্বপূৰ্ণ বঁটা পাবলৈ সক্ষম হৈছিল। সত্যজিত ৰয়েও ভেনিচ চলচ্চিত্ৰ মহোৎসৱত 'অপু ট্ৰিল'জী'ৰ দ্বিতীয় অংশ 'অপৰাজিত'ৰ (১৯৫৬) বাবে গোল্ডেন লায়ন আৰু বাৰ্লিন আন্তঃৰাষ্ট্ৰীয় চলচ্চিত্ৰ মহোৎসৱত গোল্ডেন বিয়েৰ আৰু শ্ৰেষ্ঠ পৰিচালনাৰ বাবে দুটা চিলভাৰ বিয়েৰ জয় কৰিছিল। ৰয়ৰ সমসাময়িক ঋত্বিক ঘটক আৰু গুৰু দত্তই তেওঁলোকৰ জীৱন-কালত বিশেষ মনোযোগ নাপালে যদিও বহু পলমকৈ ১৯৮০ আৰু ১৯৯০ৰ দশকত তেওঁলোকৰ কৰ্মৰাজিয়ে আন্তঃৰাষ্ট্ৰীয় স্বীকৃতি লাভ কৰিছিল। ১৯৯২ত বৃটিছ চলচ্চিত্ৰ আলোচনী 'চাইট এণ্ড চাউণ্ড'ৰ সমালোচকৰ বাছনিত সৰ্বকালৰ 'শীৰ্ষৰ ১০জন পৰিচালক'ৰ তালিকাত ৭ম স্থান পোৱাৰ বিপৰীতে উক্ত আলোচনীখনৰ 'মহান পৰিচালকৰ তালিকাত গুৰু দত্তই ৭৩ তম স্থান পাইছিল।\nএই যুগটোত ভাৰতৰ বিভিন্ন অঞ্চলৰ পৰা নিৰ্মাণ হোৱা যথেষ্ট সংখ্যক ছবি বিভিন্ন সমালোচক আৰু পৰিচালকৰ বাছনিত সৰ্বাকালৰ মহান ছবিৰ তালিকাত অন্তৰ্ভুক্ত হৈছে। এই সন্ধিক্ষণতে লোক-কাহিনী, ফেণ্টাচী, পৌৰাণিক আদি বিষয়-বস্তুৰে মায়াবাজাৰ and নৰ্তনশালা আদি ছবি নিৰ্মাণেৰে তামিল আৰু তেলেগু চলচ্চিত্ৰয়ো সোণালী যুগৰ সূচনা কৰিছিল। 'চাইট আৰু চাউণ্ড'ৰ প্ৰতি দহ বছৰৰ মূৰে-মূৰে হোৱা বিভিন্ন সমালোচকৰ বাছনিত (Critics' Poll) সত্যজিত ৰায়ৰ 'অপু ট্ৰিল'জী', 'জলচাঘৰ', 'চাৰুলতা' আৰু 'অৰণ্যেৰ দিন ৰাত্ৰি' অন্তৰ্ভুক্ত হৈছিল। 'চাইট এণ্ড চাউণ্ড'ৰ ২০০২ ৰ বাছনিত গুৰু দত্তৰ ছবি 'প্যাসা' আৰু 'কাগজ কে ফুল', ঋত্বিক ঘটকৰ 'মেঘে ঢাকা তাৰা' আৰু 'কোমল গান্ধাৰ', ৰাজ কাপুৰৰ 'আৱাৰা', বিজয় ভাটৰ 'বিজু বাৱৰা' মেহবুব খানৰ 'মাদাৰ ইণ্ডিয়া' আৰু কে আচিফৰ 'মুগল-ই-আজম'-এ স্থান পাইছিল। এছীয় চলচ্চিত্ৰ বিষয়ক আলোচনী 'চিনেমায়া'ৰ ১৯৯৮ৰ সমালোচকৰ বাছনিত সত্যজিত ৰায়ৰ 'অপু ট্ৰিল'জী', 'চাৰুলতা', 'জলসাঘৰ' আৰু ঋত্বিক ঘটকৰ 'সুবৰ্ণৰেখা'ই স্থান পাইছিল। ২০০৫ত 'টাইম মেগাজিন'ৰ সৰ্বকালৰ ২৫০খন শ্ৰেষ্ঠ ছবিৰ তালিকাত 'অপু ট্ৰিল'জী' আৰু 'প্যাসা'ই স্থান পাইছিল।\nআধুনিক ভাৰতীয় চলচ্চিত্ৰ[সম্পাদনা কৰক]\n১৯৭০ৰ দশকত বহুকেইজন চলচ্চিত্ৰ নিৰ্মাতাই বাস্তৱবাদী সমান্তৰাল ছবি নিৰ্মাণ কৰিবলৈ ওলাই আহে। বঙালী ভাষাত সত্যজিত ৰায়, ঋত্বিক ঘটক, মৃণাল সেন, বুদ্ধদেৱ দাসগুপ্ত, গৌতম ঘোষ; মালায়ালাম ভাষাত আদুৰ গোপালকৃষ্ণন, চাজী এন কৰুণ,জন আব্ৰাহাম, জি অৰবিন্দন; ওৰিয়া ভাষাত নিৰদ মহাপাত্ৰ; হিন্দী ভাষাত মণি কৌল, শ্যাম বেনেগাল, কুমাৰ সাহানী, কেতন মেহতা, গোবিন্দ নিহালিনী আৰু বিজয় মেহতাই সমান্তৰাল ছবি নিৰ্মাণ কৰে। ১৯৭৬ চনত Committee on Public Undertakingsৰ এক অনুসন্ধানত চলচ্চিত্ৰ বিত্ত নিগমৰ দৰদ কলাত্মক ছবিৰ প্ৰতিহে বুলি সমালোচনাৰ সন্মুখীন হয়। নিগমে ব্যৱসায়িক ছবিক উত্সাহিত কৰিবলৈ পৰ্যাপ্ত পৰিমাণে কাম কৰা নাই বুলি দোষাৰোপ কৰা হয়।\n১৯৭০ৰ দশকটো ব্যৱসায়িক ছবিৰ উত্থানৰ সময়। ১৯৭৫ ত মুক্তিপ্ৰাপ্ত অতি জনপ্ৰিয়তা লাভ কৰা শ্বোলে ছবিখনে অমিতাভ বচ্চনক এজন মুখ্য অভিনেতা ৰূপে প্ৰতিষ্ঠিত কৰে। ভক্তিমূলক ছবি 'জয় সন্তোষী মা' ছবিখনো ১৯৭৫তে মুক্তি পায়। . একেটা বছৰতে মুক্তি পোৱা আন এখন গুৰুত্বপূৰ্ণ ছবি হ'ল য়শ চোপ্ৰা পৰিচালিত 'দীৱাৰ'। মুম্বাইৰ অন্ধকাৰ জগতৰ সম্ৰাট 'হাজী মস্তান'ৰ সঁচা জীৱন কাহিনীৰ ওপৰত ভিত্তি কৰি ছবিখনৰ কাহিনী আৰু চিত্ৰনাট্য লিখিছিল চালিম-জাভেদ যুটীয়ে। মুখ্য ভাওত আছিল অমিতাভ বচ্চন। ডেনী বয়লে এই ছবিখন “absolutely key to Indian cinema” বুলি মন্তব্য কৰিছিল। ভাৰতীয় শাস্ত্ৰীয় সঙ্গীতৰ উজ্জীৱিতকৰণৰ বিষয়-বস্তুক লৈ নিৰ্মাণ কৰা তামিল ছবি শঙ্কৰাভৰণম (১৯৭৯) ছবিখন ফ্ৰান্সৰ Besancon Film Festival ত বঁটা লাভ কৰিছিল। .\n১৯৮৭ত কানাড়া ভাষাৰ ছবি Tabarana Kathe মুক্তি পায়; যাৰ বিষয়বস্তু আছিল চৰকাৰী যন্ত্ৰটোৰ দুৰ্বলতা। এই ছবিখন তাচখণ্ড, Nantes, টকিঅ', ৰাচিয়া চলচ্চিত্ৰ মহোৎসৱকে ধৰি বিভিন্ন চলচ্চিত্ৰ মহোৎসৱত প্ৰদৰ্শিত হয়।\nভাৰতীয় চলচ্চিত্ৰৰ সোণালী যুগৰ অন্ত পৰাৰ পিছত মালায়ালম চলচ্চিত্ৰৰ সোণালী যুগৰ আৰম্ভ হয়। মালায়ালাম ছবিৰ এই সোণালী যুগ ১৯৮০ দশকৰ পৰা ১৯৯০ দশকৰ আগভাগলৈ চলে। এই সময়চোৱাৰ ভাৰতৰ বহুকেইজন উচ্চ প্ৰশংসিত ছবি নিৰ্মাতা, যেনে- আদুৰ গোপালকৃষ্ণন, জি অৰবিন্দন, টি ভি চন্দ্ৰন আৰু চাজী এন কৰুণ মালায়ালাম চলচ্চিত্ৰ জগতৰ পৰা আহিছিল। সত্যজিত ৰায়ৰ আত্মিক উত্তৰাধিকাৰী বুলি প্ৰায়ে গণ্য কৰা আদুৰ গোপালকৃষ্ণনে এই সময়চোৱাৰ ভিতৰত লণ্ডন চলচ্চিত্ৰ মহোৎসৱত "চাডাৰলেণ্ড ট্ৰফী" বিজেতা Elippathayam-কে (১৯৮১) ধৰি কেইখনমান উচ্চ প্ৰশংসিত ছবি নিৰ্মাণ কৰে। তেখেত ১৯৮৯ত মুক্তিপ্ৰাপ্ত আন এখন ছবি Mathilukal-এ ভেনিচ চলচ্চিত্ৰ মহোৎসৱত গুৰুত্বপূৰ্ণ বঁটা লাভ কৰে। চাজী এন কৰুণৰ প্ৰথম ছবি পিৰাভীয়ে (১৯৮৯) ১৯৮৯, কেন চলচ্চিত্ৰ মহোৎসৱত Camera d'Or বঁটা লাভ কৰে। আনহাতে তেওঁৰ আন এখন ছবি "স্বহম"য়ে ১৯৯৪, কেন চলচ্চিত্ৰ মহোৎসৱত Palme d'Or বঁটাৰ বাবে প্ৰতিদ্বন্দ্ব্বিতা আগবঢ়ায়। ষ্টাণ্ট, অভিনেতা 'জয়ন'ৰ (Jayan) একচন ছবিৰে ব্যৱসায়িক মালায়ালম ছবিয়েও জনপ্ৰিয়তা লাভ কৰিবলৈ আৰম্ভ কৰে। কিন্তু এই অভিনেতাগৰাকীৰ সফলতাৰ কাহিনী তেনেই চমু। কোলিলাক্কম (Kolilakkam) নামৰ ছবি এখনৰ ষ্টাণ্ট দৃশ্য শ্বুটিং কৰিবলৈ গৈ এই এই অভিনেতাগৰাকীৰ মৃত্যু হয়। মোহনলাল অভিনীত যোদ্ধা ছবিখন ইয়াৰ একচন দৃশ্যসমূহ আৰু কাৰিকৰী দিশটোৰ বাবে প্ৰশংসিত হৈছিল।\n১৯৮০ আৰু ১৯৯০ৰ দশকত এক দুজে কে লিয়ে (১৯৮১) মিঃ ইণ্ডিয়া (১৯৮৭), কয়ামত সে কয়ামত তক (১৯৮৮), তেজাব (১৯৮৮), চান্দনী (১৯৮৯), মেইনে প্যাৰ কিয়া (১৯৮৯), বাজীগৰ (১৯৯৩), ডৰ! ১৯৯৩), দিলৱালে দুলহনীয়া লে জায়েঙ্গে (১৯৯৫) and কুচ কুচ হোতা হ্যায় (১৯৯৮), আদি ছবিৰ মুক্তিৰে ব্যৱসায়িক হিন্দী চিনেমাৰ পুনৰ শ্ৰীবৃদ্ধি হয়। ইয়াৰে বহুকেইখন ছবিত চাহৰুখ খান, আমিৰ খান আৰু চলমন খানৰ দৰে তাৰকা অভিনেতাই অভিনয় কৰিছিল।\nঅনুৰাগ কাশ্যপ ৰচিত আৰু ৰাম গোপাল বাৰ্মা পৰিচালিত মুম্বাইৰ অন্ধকাৰ জগতক লৈ নিৰ্মাণ কৰা এখন কম বাজেটৰ ছবি সত্যৰ (১৯৯৮) (Satya) জটিল বিষয়বস্তু আৰু ব্যৱসায়িক সফলতাই ১৯৯০ দশকৰ শেহৰ ফালে সমান্তৰাল চলচ্চিত্ৰৰ পুনৰ-উত্থানৰ আভাস দিছিল। এই ছবিখনৰ সফলতাই সংগঠিত অপৰাধ বা মাফিয়া বিষয়ক এটা স্পষ্ট শৈলীৰ জন্ম দিছিল। , পিছলৈ নিৰ্মাণ কৰা এই শৈলীৰ কেইখনমান ছবি হ'ল- মধুৰ ভাণ্ডাৰকাৰৰ চান্দনী বাৰ (২০০১) আৰু ট্ৰাফিক চিগনেল (২০০৭), ৰাম গোপাল বাৰ্মা ৰ কোম্পানী (২০০২) আৰু ইয়াৰ prequel ডি (২০০৫), অনুৰাগ কাশ্যপৰ ব্লেক ফ্ৰাইডে (২০০৪), ইৰফান কামালৰ ঠেংকচ্ মা (২০০৯), আৰু দেৱ কাট্টাৰ প্ৰশান্তম (২০১০)।\nহায়দৰাবাদ স্থিত পৃথিৱীৰ সৰ্ববৃহৎ থ্ৰি-ডি আইমেক্স স্ক্ৰীণৰ প্ৰসাদ আইমেক্স থিয়েটাৰ\nগিণিজ বিশ্ব ৰেকৰ্ডৰ অন্তৰ্ভুক্ত হোৱা পৃথিৱীৰ সৰ্ববৃহৎ পূৰ্ণাঙ্গ চলচ্চিত্ৰ ষ্টুডিঅ' ৰামোজী ফিল্ম চিটি\nভাৰতৰ অন্যতম বৃহৎ ছবিগৃহ শৃংখল পি.ভি.আৰ চিনেমাৰ বাঙ্গালোৰৰ ছবিগৃহ\nজনপ্ৰিয় ভাৰতীয় চলচ্চিত্ৰক এক সুনিৰ্দিষ্ট ৰূপ পোৱাত মুঠ ৬টা কাৰকে প্ৰভাৱ পেলাইছে। সেই কেইটা হ'ল-\nভাৰতীয় মহাকাব্য- বেছিভাগ ভাৰতীয় ছবিৰ মূল কাহিনীৰ সৈতে কিছুমান পাৰ্শ্ব কহিনী, নেপথ্য কাহিনী, কাহিনীৰ ভিতৰৰ কাহিনী আদি সংলগ্ন হৈ থাকে। মূল প্লটৰ সৈতে কিছুমান উপ-প্লট দেখা যায়। ভাৰতীয় মহাকাব্য ৰামায়ন, মহাভাৰত, পঞ্চতন্ত্ৰ আদিৰ প্ৰভাৱতে ভাৰতীয় ছবিত এই শৈলীৰ প্ৰবেশ ঘটিছে। এনে শৈলীৰ উদাহৰণ- খলনায়ক আৰু গৰ্ডিশ।\nপ্ৰাচীন ভাৰতীয় সংস্কৃত নাট- জনপ্ৰিয় ভাৰতীয় ছবিবোৰ সংগীত আৰু নৃত্য প্ৰধান। এয়া সংস্কৃত নাটৰ প্ৰভাৱ।\nপৰম্পৰাগত ভাৰতীয় লোক নাট্য- ভাৰতীয় ছবিক আকাৰ দিয়াত ভাৰতৰ বিভিন্ন ৰাজ্য আৰু অঞ্চলত পৰম্পৰাগত ভাবে চলি অহা লোক নাট্য অনুষ্ঠানসমূহেয়ো বিশেষ ভূমিকা লৈছে। এই ক্ষেত্ৰত পশ্চিমবঙ্গৰ যাত্ৰা, উত্তৰ প্ৰদেশৰ ৰামলীলা, তামিল নাডুৰ টেৰুকুট্টু আদিৰ নামোল্লেখ কৰিব পাৰি।\nপাৰ্চী থিয়েটাৰ- স্থূল সংলাপ আৰু মঞ্চনাটৰ দক্ষ উপস্থাপন, বাস্তৱবাদ আৰু ফেণ্টাচী, সংগীত আৰু নৃত্য, বৰ্ণনাত্মক কাহিনী আৰু কৌতুকৰ মিশ্ৰণে ভাৰতীয় জনপ্ৰিয় ছবিক মেলোড্ৰামাৰ পৰ্যায়লৈ গৈ গৈছে। পাৰ্চী নাটতো স্থূল কৌতুক, মধুৰ গীত-নৃত্য, শিহৰণকাৰী আৰু জাকজমকতাপূৰ্ণ মঞ্চকাৰ্য দেখা যায়। "\nহলিউড- হলিউডৰ ছবিত ১৯২০ৰ দশকৰ পৰা ১৯৫০ৰ দশকলৈ সঙ্গীত যথেষ্ট জনপ্ৰিয় হৈ আছিল। হলিউডৰ ছবিৰ এই সঙ্গীতধৰ্মিতাই ভাৰতীয় ছবিক বহু পৰিমাণে প্ৰভাৱিত কৰিছিল; যদিও হলিউডী শৈলীৰ পৰা ভাৰতীয় ছবি নিৰ্মাতাসকলে বিভিন্ন ধৰেণে আঁতৰি আহিছিল। "\nপাশ্চাত্যৰ সংগীতভিত্তিক টিভি চেনেল- সৰ্বশেষত ভাৰতীয় ছবিক ১৯৯০ৰ দশকৰ পৰা প্ৰভাৱিত কৰিছে এম টিভি আদি পশ্চিমীয়া সংগীতভিত্তিক চেনেলে। বিশেষকৈ কেমেৰা এংগল, নৃত্যৰ ছন্দ, সঙ্গীত আদিত এই প্ৰভাৱ দেখা যায়।\nআঞ্চলিক চলচ্চিত্ৰ উদ্যোগসমূহ[সম্পাদনা কৰক]\nভাষাভিত্তিক ছবিৰ তালিকা\n২০১১ বৰ্ষত কেন্দ্ৰীয় চলচ্চিত্ৰ প্ৰমাণন বোৰ্ডে প্ৰমাণপত্ৰ প্ৰদান কৰা ভাষাভিত্তিক ছবিৰ সংখ্যা\nভোজপুৰী ভাষা ৭৪\nঅন্য ১ খনকৈ\nবঙালী চলচ্চিত্ৰ[সম্পাদনা কৰক]\nবঙালী চলচ্চিত্ৰ নিৰ্মাতা সত্যজিত ৰায়।\nবঙালী সবাক চলচ্চিত্ৰ দেনা পাওনা (১৯৩১)ৰ এটা দৃশ্য।\nপ্ৰধান প্ৰবন্ধ: বঙালী চলচ্চিত্ৰ আৰু পশ্চিমবঙ্গৰ চলচ্চিত্ৰ\nপশ্চিমবঙ্গত অৱস্থিত টালিগঞ্জৰ বোলছবিৰ পৰম্পৰাই কেইবাজনো প্ৰখ্যাত চলচ্চিত্ৰ নিৰ্মাতা যেনে- সত্যজিত ৰায়, ঋত্বিক ঘটক, মৃণাল সেন আদিক চিনকি কৰাই দিছিল। শেহতীয়া কিছুমান বঙালী চলচ্চিত্ৰই ৰাষ্ট্ৰীয় স্তৰত সকলোৰে দৃষ্টি আকৰ্ষণ কৰিছে, উদাহৰণস্বৰূপে ঐশ্বৰ্য ৰাই অভিনীত ঋতুপৰ্ণ ঘোষ পৰিচালিত চোখেৰ বালি। বঙালী চলচ্চিত্ৰত সামাজিক বিষয়ৰ লগতে কল্পবিজ্ঞানৰো কাহিনী চিত্ৰিত কৰা হয়। ১৯৯৩ চনত বঙালী চলচ্চিত্ৰ উদ্যোগৰ পৰা ৫৭খন বোলছবি নিৰ্মাণ কৰা হৈছিল।\nবঙালী বোলছবিৰ ইতিহাস ক'বলৈ গ'লে ১৮৯০ চনতে ক'লকাতাৰ থিয়েটাৰত (তেতিয়াৰ কলিকতা) প্ৰথম "বায়'স্ক'প" দেখুওৱাৰ কথা আঙুলিয়াব পাৰি। তাৰ এটা দশকৰ ভিতৰতে ভিক্টোৰিয়ান যুগৰ অগ্ৰণী ব্যক্তি হীৰালাল সেনে ৰ'য়েল বায়'স্ক'প কোম্পানী খুলি ষ্টাৰ থিয়েটাৰ, মিনাৰ্ভা থিয়েটাৰ, ক্লাছিক থিয়েটাৰ আদিত মঞ্চ দৰ্শনীৰ দৃশ্যাৱলী দেখুৱায়। তাৰ বহুকাল পিছত ১৯১৮ চনত ধীৰেন্দ্ৰনাথ গাংগুলীয়ে প্ৰথম বঙালী মালিকানাধীন প্ৰযোজনা প্ৰতিষ্ঠান ইন্দো ব্ৰিটিছ ফিল্ম কো আৰম্ভ কৰে। অৱশ্যে ১৯১৯ চনত মদন থিয়েটাৰৰ বেনাৰতহে প্ৰথম বঙালী চলচ্চিত্ৰ বিল্লমঙ্গল মুক্তি পায়। ১৯২১ চনত মুক্তি লাভ কৰা বিলাত ফেৰৎ আছিল ইন্দো ব্ৰিটিছ ফিল্ম কো'ৰ প্ৰযোজনা। মদন থিয়েটাৰৰ প্ৰযোজনাত ১৯৩১ চনত মুক্তি লাভ কৰা জামাই ষষ্ঠী আছিল প্ৰথম বঙালী সবাক চলচ্চিত্ৰ।\n১৯৩২ চনত বঙালী চলচ্চিত্ৰ উদ্যোগৰ বাবে "টলিউড" নামটোৰ সূত্ৰপাত ঘটে। "হলিউড"ৰ লগত সাদৃশ্য ৰাখি ভাৰতৰ চলচ্চিত্ৰ উদ্যোগৰ কেন্দ্ৰ হিচাপে ইয়াক এই নাম দিয়া হৈছিল। পিছলৈ চলচ্চিত্ৰৰ কেন্দ্ৰ হিচাপে মুম্বাইয়ে (তেতিয়াৰ ব'ম্বে) টলিগঞ্জক চেৰ পেলাই যাওঁতে একে প্ৰভাৱতে তাৰ নাম "বলিউড" ৰখা হয় আৰু একেধৰণৰ আৰু বহুতো নামৰ উদ্ভৱ হয়। ১৯৫০ চনমানত বঙালী চলচ্চিত্ৰ উদ্যোগত 'সমান্তৰাল বোলছবি' বিপ্লৱৰ আৰম্ভণি হয়। পিছলৈ সত্যজিত ৰায়, মৃণাল সেন আদি বহুতো বঙালী বোলছবি নিৰ্মাতাই ৰাষ্ট্ৰীয়-আন্তঃৰাষ্ট্ৰীয় খ্যাতি অৰ্জন কৰে।\nভোজপুৰী চলচ্চিত্ৰ[সম্পাদনা কৰক]\nপ্ৰধান প্ৰবন্ধ: ভোজপুৰী চলচ্চিত্ৰ\nভোজপুৰী ছবি মূলতঃ বিহাৰৰ পশ্চিমাঞ্চল আৰু উত্তৰ প্ৰদেশৰ পূব অঞ্চলৰ দৰ্শকসকলক উদ্দেশ্যি নিৰ্মাণ কৰা হয়। দিল্লী আৰু মুম্বাই বহু প্ৰব্ৰজনকাৰী ভোজপুৰী ভাষীৰ বাসভূমি; স্বাভাৱিতকে এই দুখন মহানগৰতো ভোজপুৰী ছবিৰ এক বৃহৎ সংখ্যক দৰ্শক আছে। ভাৰতৰ উপৰিও কেইখনমান অন্য দেশত, যেনে- ৱেষ্ট ইণ্ডিজ, ওচেনিয়া আৰু দক্ষিণ আফ্ৰিকাতো এই ছবিৰ এখন ডাঙৰ বজাৰ আছে। ভোজপুৰী ছবিৰ ইতিহাস ১৯৬২ৰ কুন্দন কুমাৰ পৰিচালিত গঙ্গা মাইয়া তোহে পিয়াৰি চধাইবো ছবিৰে আৰম্ভণি হৈছিল। এচ এন ত্ৰিপাঠী পৰিচালিত 'বিদেশীয়া' (১৯৬৩), কুন্দন শ্বাহ পৰিচালিত 'গঙ্গা' (১৯৬৫) আদি ছবি লাভজনক আৰু জনপ্ৰিয় হৈছিল যদিও সাধাৰণভাবে ১৯৬০ আৰু ১৯৭০ৰ দশকত তেনেকৈ ভোজপুৰী ছবি প্ৰযোজনা কৰা হোৱা নাছিল। কিন্তু ২০০১ চনত মোহন প্ৰসাদ পৰিচালিত 'চাইয়া হামাৰ' ছবিখন মুক্তি পোৱাৰ লগেলগে ভোজপুৰী ছবিয়ে পুনৰ জীৱন পোৱাৰ দৰে হ'ল। এই সফলতাক অনুসৰণ কৰি আৰু কেইখনমান ব্যৱসায়িক সফল ছবিৰ নিৰ্মাণ হ'ল। ইয়াৰ ভিতৰত উল্লেখযোগ্য- মোহন প্ৰসাদ পৰিচালিত 'পণ্ডিতজী বতাই না বিয়াহ কব হোই' (২০০৫) আৰু 'শসুৰা বড়া পেইচাৱালা' (২০০৫)। অতি কম বাজেটেৰে নিৰ্মিত এই ছবি দুখন উত্তৰ প্ৰদেশ আৰু বিহাৰত মুখ্যধাৰাৰ ছবিতকৈ বেছি ভাল ব্যৱসায় কৰিছিল আৰু উত্পাদন ব্যয়তকৈ দহগুণাধিক ৰাজহ উপাৰ্জন কৰিবলৈ সক্ষম হৈছিল। ভাৰতৰ অন্য চলচ্চিত্ৰ উদ্যোগবোৰৰ তুলনাক ভোজপুৰী চলচ্চিত্ৰ উদ্যোগ তেনেই ক্ষুদ্ৰ যদিও ভোজপুৰী ছবিৰ দ্ৰুত সফলতাই এই উদ্যোগটোৰ নাটকীয় বিকাশ সাধন কৰিছে। বৰ্তমান ভোজপুৰী চলচ্চিত্ৰত কেন্দ্ৰ কৰি এটা এৱাৰ্ড শ্বো অনুষ্ঠিত হয় আৰু 'ভোজপুৰী চিটি' নামৰ এখন চলচ্চিত্ৰ পত্ৰিকা প্ৰকাশিত হয়।\nগুজৰাটী চলচ্চিত্ৰ[সম্পাদনা কৰক]\nপ্ৰধান প্ৰবন্ধ: গুজৰাটী চলচ্চিত্ৰ\nগুজৰাটী চলচ্চিত্ৰ উদ্যোগৰ আৰম্ভণি হৈছিল ১৯৩২ চনত। তেতিয়াৰ পৰা গুজৰাটী চলচ্চিত্ৰই ভাৰতীয় চলচ্চিত্ৰলৈ গুৰুত্বপূৰ্ণ অৱদান আগবঢ়াইছে। বলিউডলৈ গুজৰাটে বিশাল বৰঙনি আগবঢ়াইছে। বহুকেইজন গুজৰাটী অভিনয়শিল্পীয়ে ভাৰতীয় চলচ্চিত্ৰ উদ্যোগলৈ যশস্যা কঢ়িয়াই আনিছে। সঞ্জীৱ কুমাৰ, ৰাজেন্দ্ৰ কুমাৰ, বিন্দু, আশা পাৰেখ, কিৰণ কুমাৰ, অৰবিন্দ ত্ৰিবেদী, অৰুণা ইৰাণী, মল্লিকা চাৰাভাই, নৰেশ কানোদিয়া, মহেশ কানোদিয়া, আচৰাণী আদি শিল্পীয়ে গুজৰাটী ছবিত অভিনয় কৰিছে। প্ৰথম গুজৰাটী ছবি 'নৰসিংহ মেহতা' ১৯৩২ত মুক্তি পায়। ইয়াৰ পৰিচালক আছিল নানুভাই ৱকীল আৰু অভিনয় কৰিছিল মোহনলালা, মাৰুতিৰাও, মাষ্টাৰ মনহৰ, মিচ মেহতাব আদিয়ে। এই ছবিখন এগৰাকী মধ্যয়ুগীয় গুজৰাটী সন্ত, কবি নৰসিংহ মেহতাৰ জাৱনৰ আধাৰত নিৰ্মাণ কৰিছিল। ১৯৩৫ চনত অন্য এখন সামাজিক ছবি হোমি মাষ্টাৰ পৰিচালিত ঘৰ জামাই মুক্তি পায়। ইয়াত অভিনয় কৰিছিল হীৰা, যমুনা, বেবী নুৰজাহান, আমু, আলীমিঞা, জামচেদজী আৰু গুলাম ৰচুলে। কমেডীভিত্তিক এই ছবিখনে দৰ্শকৰ ভাল সঁহাৰি পাইছিল।\nহিন্দী চলচ্চিত্ৰ[সম্পাদনা কৰক]\nপ্ৰধান প্ৰবন্ধ: বলিউড\nজনপ্ৰিয়ভাৱে বলিউড বুলি জনাজাত মুম্বাইৰ হিন্দী চলচ্চিত্ৰ উদ্যোগ ভাৰতীয় চলচ্চিত্ৰ উদ্যোগৰ সৰ্ববৃহৎ আৰু সৰ্বাধিক জনপ্ৰিয় ঠাল। . হিন্দী ছবি অচ্যুৎ কন্যা (১৯৩৬) আৰু সুজাতাত (১৯৫৯) ভাৰতৰ জাতি-ভেদ প্ৰথাক উদঙাই দেখুৱাইছে। বিদেশত ৰাজ কাপুৰৰ আৱাৰাৰ চমকপ্ৰদ সাফল্যই উদ্যোগটোলৈ আন্তঃৰাষ্ট্ৰীয় পৰিচিতি আনি দিছিল। ১৯৯০ বৰ্ষত দিলৱালে দুলহনিয়া লে যায়েঙ্গে ছবিয়ে প্ৰাচ্যাত্বত হিন্দী ছবিৰ ব্যৱসায়িক উপস্থিতি পঞ্জীয়ন কৰিলে। হিন্দী ছবিৰ জনপ্ৰিয়তাৰ ফলস্বৰূপে ফিল্ম ফেয়াৰ, ষ্টাৰডাষ্ট, চিনেব্লিটজ, আদি হিন্দী চলচ্চিত্ৰভিত্তিক আলোচনীবোৰো যথেষ্ট জনপ্ৰিয় হয়। ছবি চাই চাপৰি বজোৱা, গীত আওৰোৱা, সংলাপ আবৃত্তি কৰা আদি দৰ্শকৰ প্ৰতিক্ৰিয়াই হিন্দী ছবিৰ সৈতে দৰ্শক যে নিবিড়ভাবে জড়িত, সেইটোকে সূচায়। .\nকানাড়া চলচ্চিত্ৰ[সম্পাদনা কৰক]\nপ্ৰধান প্ৰবন্ধ: কানাড়া চলচ্চিত্ৰ\nবাংগালুৰুক কেন্দ্ৰ কৰি গঢ় লোৱা কানাড়া চলচ্চিত্ৰ উদ্যোগ (ಕನ್ನಡ ಚಿತ್ರೋಧ್ಯಮ) বা চন্দালউডে মূলতঃ কৰ্ণাটক ৰাজ্যৰ দৰ্শকক উদ্যেশি ছবি নিৰ্মাণ কৰে। ৰাজকুমাৰ আছিল কানাড়া চলচ্চিত্ৰৰ প্ৰথিতযশা অভিনেতা। এগৰাকী অভিনেতা ৰূপে তেওঁ ভিন-ভিন চৰিত্ৰত অভিনয় কৰাৰ উপৰিও ছবি আৰু এলবামৰ বাবে শতাধিক গীত গাইছে। অন্যান্য শীৰ্ষস্থানীয় কানাড়া আৰু টুলু অভিনয় শিল্পীসকল হ'ল- বিষ্ণুবৰ্দ্ধন, অম্বৰিশ, ৰবিচন্দ্ৰন, গিৰীশ কাৰণাৰ্ড, প্ৰকাশ ৰাজ, শঙ্কৰ নাগ, অনন্ত নাগ, উপেন্দ্ৰ, দৰ্শন, সুদীপ, গণেশ, শিৱৰাজ কুমাৰ, পুনিত ৰাজকুমাৰ, কল্পনা, ভাৰতী, জয়ন্তী, পাণ্ডাৰী বাই, তাৰা, উমাৰী আৰু ৰামীয়া।\nগিৰীশ কাচাৰাৱলী এগৰাকী ৰাষ্ট্ৰীয় পৰিচিতি লাভ কৰা কানাড়া ছবিৰ পৰিচালক। অন্যন্য শীৰ্ষস্থানীয় কানাড়া ছবিৰ পৰিচালকসকল হ'ল- পুত্তান্নাl, জি ভি আয়াৰ, গিৰিশ কাৰণাৰ্ড, টি এচ নাগাভৰাণা, উপেন্দ্ৰ, যোগৰাজ ভাট, দুনীয়া সুৰী. জি কে ভেঙ্কটেষ, বিজয়া ভাস্কৰ, ৰাজন-নাগেন্দ্ৰ, হামচালেখা, গুৰুকিৰণ, অনুপ চিলিন আৰু ভি হৰিকৃষ্ণ।\nবঙালী আৰু মালায়ালাম ছবিৰ দৰে কানাড়া চলচ্চিত্ৰ উদ্যোগেও ভাৰতীয় সমান্তৰাল চলচ্চিত্ৰলৈ প্ৰভুত অৰিহনা আগবঢ়াইছে। এই ধাৰাৰ কেইখনমান উল্লেখনীয় ছবি হ'ল- ইউ আৰ অনন্তমূৰ্তিৰ উপন্যাসৰ আধাৰত নিৰ্মাণ কৰা সংস্কাৰ, বি ভি কাৰান্থৰ চোমানা দুদি, তবৰনা কাথে, Vamshavruksha, কাডু কুডুৰে, হামচাগীথে, Bhootayyana Maga Ayyu, এক্সিডেণ্ট, মানস সৰোবৰ, ঘটশ্ৰাদ্ধ, মানে, ক্ৰৌড়, থাই চাহেবা, দ্বীপা।\nকোঙ্কণী চলচ্চিত্ৰ[সম্পাদনা কৰক]\nপ্ৰধান প্ৰবন্ধ: কোঙ্কণী চলচ্চিত্ৰ\nকোঙ্কণী ভাষাৰ ছবি মূলতঃ গোৱাত নিৰ্মাণ কৰা হয়। ই ভাৰতৰ ক্ষুদ্ৰ চলচ্চিত্ৰ উদ্যোগবোৰৰ অন্যতম। ২০০৯ চনত এই ভাষাৰ মাত্ৰ ৪খন ছবি নিৰ্মিত হৈছে। কোঙ্কণী ভাষা মূলতঃ গোৱা, মহাৰাষ্ট্ৰ, কৰ্ণাটক আৰু কেৰালাৰ এটা সৰু অঞ্চলত এই ভাষা কোৱা হয়। এই ভাষাৰ প্ৰথম পূৰ্ণদৈৰ্ঘ্যৰ ছবি 'এতিকা পিকচাৰচ'ৰ বেনাৰত নিৰ্মিত Mogacho Anvddo ১৯৫০ চনৰ ২৪ এপ্ৰিলৰ দিনা মুক্তি পায়। ছবিখনৰ প্ৰযোজক আৰু পৰিচালক আছিল 'মাপুচা' সম্প্ৰদায়ৰ জেৰী ব্ৰিগেঞ্জা। সেয়েহে ২৪ এপ্ৰিলৰ দিনটো কোঙ্কণী চলচ্চিত্ৰ দিৱস হিচাপে পালন কৰা হয়।\nমালায়ালাম চলচ্চিত্ৰ[সম্পাদনা কৰক]\nচাজী এন কৰুণ, মালায়ালাম ছবিৰ পৰিচালক\nকিছুমান চলচ্চিত্ৰ পত্ৰিকাই ম'লিউড বুলি আখ্যা দিয়া ভাৰতৰ কেৰালা ৰাজ্যৰ কোচী আৰু থিৰুঅনন্তপুৰম কেন্দ্ৰিক 'মালায়ালাম চলচ্চিত্ৰ' ভাৰতৰ চতুৰ্থ বৃহৎ চলচ্চিত্ৰ উদ্যোগ। মালায়ালাম চলচ্চিত্ৰ উদ্যোগক কম বাজেট, অথচ উচ্চমানৰ কাৰিকৰী নৈপুণ্যৰে নিৰ্মিত সমান্তৰাল আৰু মুখ্যধাৰাৰ ছবিৰ সংযোগ সেতু বুলি জনা যায়। আদুৰ গোপালকৃষ্ণন, চাজী এন কৰুণ, জি অৰবিন্দন, কে জি জৰ্জ, পদ্মৰাজন, সত্যন অণ্টিকাড়, টি ভি চন্দ্ৰন, ভাৰথন আদি আগশাৰীৰ মালায়ালাম ছবি নিৰ্মাতা।\n১৯২৮ত নিৰ্মিত আৰু জে চি ডেনী পৰিচালিত এখন নিৰ্বাক ছবি 'ৱিগাথাকুমাৰন'ক মালায়ালাম চলচ্চিত্ৰৰ আৰম্ভণি বুলি আখ্যায়িত কৰা হৈছে। ১৯৩৮ত মুক্তিপ্ৰাপ্ত 'বালান' প্ৰথম সবাক মালায়ালাম ছবি। ১৯৪৭ চনত কেৰালাত উডয়ন ষ্টুডিঅ' স্থাপন নকৰালৈকে মুখ্যতঃ তামিল ব্যক্তিয়ে মালায়ালাম ছবি নিৰ্মাণ কৰিছিল। ১৯৫৪ত 'নীলাক্কুয়ী' ছবিখনে ৰাষ্ট্ৰপতিৰ ৰূপৰ পদক পাই দেশৰ দৃষ্টি আকৰ্ষণ কৰিলে। ছবিখনৰ চিত্ৰনাট্যকাৰ আছিল প্ৰখ্যাত মালায়ালাম উপন্যাসিক উৰুব; পৰিচালক আছিল পি ভাস্কৰণ আৰু ৰামু কৰিয়াট। এইখন প্ৰথম প্ৰকৃত মালায়ালী ছবি বুলি গণ্য কৰা হয়। এটা ছাত্ৰৰ দলে নিৰ্মাণ কৰা ১৯৫৫ চনত মুক্তি পোৱা 'নিউজপেপাৰ বয়জ' প্ৰথম ভাৰতীয় নৱ-বাস্তৱবাদী ছবি আছিল। থাকাজী শিৱশঙ্কৰ পিলানীৰ উপন্যাসৰ ভিত্তিত ৰামু কৰিয়াটে পৰিচালনা কৰা ' চামীন' (১৯৬৫) ছবিখন অতি জনপ্ৰিয় হোৱাৰ উপৰিও ই শ্ৰেষ্ঠ কাহিনী চিত্ৰৰ ৰাষ্ট্ৰীয় চলচ্চিত্ৰ বঁটা লাভ কৰা প্ৰথম দক্ষিণ ভাৰতীয় ছবিৰ খ্যাতি অৰ্জন কৰিছিল।\n১৯৮৬ ৰ পৰা ১৯৯০লৈ মালায়ালাম চলচ্চিত্ৰৰ সোণালী যুগ আখ্যা দিয়া হয়। এই সময়চোৱাত অভিনেতা মোহনলাল, মামুতি,, শ্ৰীনিবাসন; ছবি নিৰ্মাতা আই ভি শশী, ভাৰতন, পদ্মৰাজন, কে জি জৰ্জ, সত্যন অণ্টিকাড়, প্ৰিয়দৰ্শন, এ কে লোহিতদাস, চিদ্দিকলাল আদিয়ে মালায়ালাম চলচ্চিত্ৰ জগতত প্ৰভাৱ বিস্তাৰ কৰি আছিল।\nমাৰাঠী চলচ্চিত্ৰ[সম্পাদনা কৰক]\nমাৰাঠী চলচ্চিত্ৰই (मराठी चित्रपट) মহাৰাষ্ট্ৰ ৰাজ্যৰ পৰা নিৰ্মাণ হোৱা মাৰাঠী ভাষাৰ ছবিৰ উদ্যোগক সূচায়। প্ৰভাত ফিল্মচে নিৰ্মাণ কৰা মাৰাঠী ভাষাৰ প্ৰথম সবাক ছবি 'অয়োধ্যাচা ৰাজা' ১৯৩২ চনত, অৰ্থাৎ প্ৰথম ভাৰতীয় সবাক ছবি 'আলম আৰা'ৰ এবছৰ পিছতে মুক্তি পাইছিল। বৰ্তমান এই উদ্যোগ মুম্বাই কেন্দ্ৰিক যদিও প্ৰথম অৱস্থাত মাৰাঠী চলচ্চিত্ৰ উদ্যোগ কোহলাপুৰ আৰু পিছলৈ পুণেত প্ৰস্ফুটিত আৰু বিকশিত হৈছিল। শ্ৰেষ্ঠ মাৰাঠী ছবিৰ তালিকাখন দীঘলীয়া যদিও ইয়াত কেইখনমানৰ নামোল্লেখ কৰা হ'ল- ',সংগতে আইকা', 'এক গাঁও বৰা ভাগড়ী', 'পিঞ্জৰা', 'সিংহাসন', 'পাথলাগ', 'জেইট ৰে জেইট', 'সামনা', 'সাঁথ ৱাহাতে কৃষ্ণমাই', 'সন্ত তুকাৰাম', 'শ্যামাচী আই' ইত্যাদি। বহুকেইজন মাৰাঠী ছবিৰ অভিনয় শিল্পীয়ে বলিউডলৈয়ো প্ৰভুত অৰিহনা আগবঢ়াইছে। তেনে কেইগৰাকীমান শিল্পী হ'ল- নূতন, তনুজা, ভি শান্তাৰাম, ড॰ শ্ৰীৰাম লাগু, নানা পাটেকাৰ (ইংৰাজী: Nana Patekar), স্মিতা পাতিল, মাধুৰী দিক্সিত (ইংৰাজী: Madhuri Dixit), সোণালী কুলকাৰ্ণী (ইংৰাজী: Sonali Kulkarni), সোণালী বেন্দ্ৰে, উৰ্মিলা মাটোন্দকাৰ, ৰীমা লাগু, ললিতা পাৱাৰ, মমতা কুলকাৰ্ণী, নন্দা, পদ্মিনী কোহলাপুৰি, সদাশিৱ অম্ৰপুৰকাৰ, শসীন খেৰেকাড়, দুৰ্গা খোটে ইত্যাদি। দুখন মাৰাঠী ছবি শ্বাস (২০০৪) আৰু হৰিশ্চন্দ্ৰাচী ফেক্টৰী (২০০৯) অস্কাৰৰ মনোনয়নৰ বাবে প্ৰেৰণ কৰা হৈছিল।\nওড়িয়া চলচ্চিত্ৰ[সম্পাদনা কৰক]\nওড়িয়া চলচ্চিত্ৰ উদ্যোগে কটক আৰু ভুৱনেশ্বৰ কেন্দ্ৰিক ওড়িয়া ভাষাৰ চলচ্চিত্ৰ উদ্যোগক সূচায়। কেতিয়াবা এই উদ্যোগটোক 'ওড়িয়া' আৰু 'হলিউড' শব্দৰ সংযোগত 'ওলিউড' বুলিও কোৱা হয়, যদিও এইটো এটা বিতৰ্কিত শব্দ। এগৰাকী বাঙালী ভদ্ৰলোক মোহন চন্দ্ৰ গোস্বামীয়ে ১৯৩৬ চনত প্ৰথম ওড়িয়া কথাছবি সীতা বিবাহ (ইংৰাজী: Sita Bibaha) নিৰ্মাণ কৰিছিল। ওড়িয়া চলচ্চিত্ৰৰ পুৰোধা ব্যক্তি প্ৰশান্ত নন্দ একাধাৰে এগৰাকী অভিনেতা, পৰিচালক, চিত্ৰনাট্য ৰচক, গীতিকাৰ, নেপথ্য গায়ক আছিল। তেখেতে অভিনয়ৰ যোগে তিনিবাৰকৈ ৰাষ্ট্ৰীয় চলচ্চিত্ৰ বঁটা লাভ কৰিছিল। তেখেতৰ ছবিয়ে ওড়িয়া ছবি জগতত এটা সোণালী যুগ প্ৰতিষ্ঠা কৰিবলৈ সক্ষম হৈছিল। প্ৰথম ৰঙীন ওড়িয়া ছবি 'গপ হেলে বি সত' (অসমীয়া অৰ্থ: গল্প হ'লেও সত্য) পৰিচালনা কৰিছিল নগেন ৰয়ে। ছবিখনৰ কেমেৰামেন আছিল পুণে চলচ্চিত্ৰ আৰু টেলিভিচন প্ৰতিষ্ঠানত প্ৰশিক্ষণ লোৱা সুৰেন্দ্ৰ চাহু। ১৯৮৪ চনত ভাৰতীয় পেনোৰামত অন্তৰ্ভুক্ত হোৱা 'মায়া মৃগ' আৰু 'ধাৰে আলুৱা' ছবি দুখনে ওড়িয়া চলচ্চিত্ৰক বিশেষ মাত্ৰা প্ৰদান কৰে। নিৰদ মহাপাত্ৰৰ 'মায়া মৃগ' কানচ্ৰ 'ক্ৰিটিক উইক'লৈ আমন্ত্ৰিত হয় আৰু লণ্ডন চলচ্চিত্ৰ মহোৎসৱতো প্ৰদৰ্শিত হয়। ছবিখনে 'মানহেইম চলচ্চিত্ৰ মহোৎসৱ'ত 'তৃতীয় বিশ্বৰ ছবি' বঁটা আৰু হাৱাইত জুৰীৰ বঁটা লাভ কৰে।\nপাঞ্জাবী চলচ্চিত্ৰ[সম্পাদনা কৰক]\nকে. ডি. মেহৰাই প্ৰথম পাঞ্জাবী ছবি 'চেইলা' নিৰ্মাণ কৰিছিল, যিখন ছবিখনক 'পিণ্ড কি কুড়ী' বুলিও জনা যায়। বেবী নুৰজাহানে এই ছবিখনত অভিনেত্ৰী আৰু গায়িকা ৰূপে পদাৰ্পন কৰিছিল। 'চেইলা' কলকাতাত নিৰ্মাণ কৰা হৈছিল আৰু বৃটিছ শাসিত পাঞ্জাব ৰাজ্যৰ লাহোৰত মুক্তি দিয়া হৈছিল। ছবিখনে পাঞ্জাবত দৰ্শকৰ ভাল সঁহাৰি লাভ কৰিছিল। 'চেইলা'ৰ পৰা প্ৰেৰণা লৈ বহু কেইজন প্ৰযোজকে পাঞ্জাবী ছবি নিৰ্মাণ কৰে। ১৯৭০ লৈকে বছৰি গড়ে নিৰ্মাণ কৰা ছবিৰ সংখ্যা আছিল ৯খন, ১৯৮০ লৈকে আছিল ৮খন আৰু ১৯৯০ লৈকে আছিল ৬খন। ১৯৯৫ত মুক্তি পায় ৯খন ছবিয়ে। ১৯৯৬ আৰু ১৯৯৭ত মুক্তি পোৱা ছবিৰ সংখ্যা হ্ৰাস পাই হয়গৈ ক্ৰমে ৭খন আৰু ৫খন। ২০০৯ চনলৈকে ন শতাধিক ছবি এই ভাষাত নিৰ্মাণ কৰা হয়। ২০০০ চনৰ পৰা পাঞ্জাবী চলচ্চিত্ৰই যেন পুনৰ্জীৱন পায়। মুক্তি পোৱা ছবিৰ সংখ্যা আৰু বাজেটৰ পৰিমাণ ক্ৰমশঃ বাঢ়ি আহে।\nসিন্ধী চলচ্চিত্ৰ[সম্পাদনা কৰক]\nসিন্ধী ভাষাই ভাৰতৰ কোনো এখন ৰাজ্য বা নিৰ্দিষ্ট অঞ্চলক প্ৰতিনিধিত্ব নকৰে। স্বাভাৱিকতে সিন্ধী চলচ্চিত্ৰই তিষ্টি থকাৰ বাবে কঠোৰ সংগ্ৰাম কৰিবলগীয়া হৈছে। তথাপি এই ভাষাত সময়ান্তৰত হ'লেও ছবি নিৰ্মাণ হৈছে। প্ৰথম সিন্ধী ছবি 'আবনা' ১৯৫৮ত মুক্তি পাইছিল আৰু ই দৰ্শকৰ ভাল সঁহাৰি লাভ কৰিছিল। পিছৰ পৰ্যায়ত কিছুমান বলিউডী ষ্টাইলৰ সিন্ধী ছবি মুক্তি পায়, যেনে- হাল তা ভাজী হুঁ, পাৰেৱাৰী, দিল দিজে দিল ৱাৰন খে, হো জামালো, প্যাৰ কৰে ডিচ, দি এৱেকেনিং ইত্যাদি। জি পি চিপ্পি, ৰমেশ চিপ্পি, নিখিল আদৱানী, তৰুণ মনসুখানী, ৰিতেশ সিদ্ধৱানী, আচৰাণী আদি বহুকেইগৰাকী সিন্ধী ব্যক্তিয়ে বলিউডলৈ প্ৰভুত অৰিহনা আগবঢ়াইছে।\nতামিল চলচ্চিত্ৰ[সম্পাদনা কৰক]\nপ্ৰধান প্ৰবন্ধ: তামিল চলচ্চিত্ৰ\nক'লিউড বুলি জনাজাত তামিল চলচ্চিত্ৰ উদ্যোগ ভাৰতৰ তিনিটা বৃহত্তম চলচ্চিত্ৰ উদ্যোগৰ অন্যতম। ছবি নিৰ্মাণৰ সংখ্যাৰ দিশৰ পৰা তামিল চলচ্চিত্ৰ উদ্যোগে ২০১২ চনত হিন্দী আৰু তেলেগু চলচ্চিত্ৰৰ পিছতে অৱস্থান কৰিছে যদিও ৰাজহ উপাৰ্জন, উত্পাদন আৰু বিশ্বব্যাপি বিতৰণৰ দিশৰ পৰা ইয়াৰ স্থান দ্বিতীয়। তামিলনাডু ৰাজ্যৰ চেন্নাইৰ কোডামবক্কমত গঢ় লোৱা এই উদ্যোগৰ ছবি এছিয়া, দক্ষিণ এছিয়া, উত্তৰ আমেৰিকা, ইউৰোপ আৰু ওচেনিয়াত বিতৰণ কৰা হয়। এই উদ্যোগটোৱে শ্ৰীলংকা, মালয়েছিয়া, চিংগাপুৰ আৰু কানাডাৰ পৰা নিৰ্মাণ হোৱা তামিল ছবিক অনুপ্ৰেৰণা যোগাইছে। তামিল চলচ্চিত্ৰ আৰু দ্ৰাবিড়ীয় ৰাজনীতি- পৰস্পৰে পৰস্পৰক গভীৰভাবে প্ৰভাৱান্বিত কৰিছে।\n১৯৮৫ চনত ২৩৬খন ছবি নিৰ্মাণেৰে তামিল চলচ্চিত্ৰ শিখৰত উপনীত হৈছে। হিন্দী ছবিৰ পিছতে তামিল ছবিয়ে সৰ্বাধিক সংখ্যক ছবি একাডেমী বঁটাৰ বাবে (যাক জনপ্ৰিয়ভাবে অস্কাৰ বঁটা বুলি জনা যায়) প্ৰেৰণ কৰিছে। কামাল হাচান এগৰাকী ভিন্নমুখী চৰিত্ৰত অভিনয় কৰা এগৰাকী প্ৰতিভাশালী অভিনেতা,যিয়ে বহুকেইবাৰ চাউদাৰ্ণ ফিল্মফেয়াৰ বঁটা লাভ কৰিছে। তেৱেঁই সৰ্বাধিক সংখ্যক ৰাষ্ট্ৰীয় চলচ্চিত্ৰ বঁটা লাভ কৰিছে। তামিল চলচ্চিত্ৰ উদ্যোগৰ আগশাৰীৰ সঙ্গীত পৰিচালক ইলায়াৰাজা আৰু এ আৰ ৰহমানে অন্যান্য আঞ্চলিক চলচ্চিত্ৰ উদ্যোগবোৰতো প্ৰবেশ কৰি গভীৰ চাপ পেলাবলৈ সক্ষম হৈছে। বলিউডত বহুতো তামিল মূলৰ অভিনেত্ৰী আছে। এই অভিনেত্ৰীসকলৰ বহুকেইগৰাকী তামিল ছবিৰ পৰাই বলিউডলৈ আহিছে যদিও কেইগৰাকীমানে অভিনয় জীৱনৰ আৰম্ভণি তামিল ছবিৰে কৰা নাছিল। তামিল মূলৰ অভিনেত্ৰীসকলৰ ভিতৰত আছে- বৈজয়ন্তীমালা, ৱাহিদা ৰেহমান, হেমা মালিনী, ৰেখা, শ্ৰীদেৱী, মীনাক্ষী শেষাদ্ৰী, বিদ্যা বালান আদি।\nতেলুগু চলচ্চিত্ৰ[সম্পাদনা কৰক]\nপ্ৰধান প্ৰবন্ধ: অন্ধ্ৰ প্ৰদেশৰ চলচ্চিত্ৰ\nঅন্ধ্ৰ প্ৰদেশৰ তেলুগু ভাষাৰ চলচ্চিত্ৰ উদ্যোগ ভাৰতৰ তিনিটা বৃহত্তম চলচ্চিত্ৰ উদ্যোগৰ এটা। ২০১২ চনত ই পৰা ভাৰতৰ দ্বিতীয় বৃহত্তম সংখ্যক ছবি নিৰ্মাণ কৰিছে। ২০০৬ চনত তেলুগু চলচ্চিত্ৰ উদ্যোগে ২৪৫খন ছবিৰে ভাৰতৰ সৰ্বাধিক সংখ্যক ছবি নিৰ্মাণ কৰিছিল। এচ ভি ৰঙ্গৰাও, কান্ত ৰাও, ভানুমতী ৰামকৃষ্ণ, সাবিত্ৰী আৰু শোভন বাবুয়ে তেলুগু ছবিত অভিনয়ৰ বাবে ৰাষ্ট্ৰপতিৰ বঁটা লাভ কৰিছে। আনহাতে সাৰদা, অৰ্চনা, বিজয়াশান্তি আৰু পি এল নাৰায়ণে অভিনয়ৰ বাবে ৰাষ্ট্ৰীয় চলচ্চিত্ৰ বঁটা লাভ কৰিছে। হায়দৰাবাদৰ ৰামোজী ফিল্ম চিটি বিশ্বৰ বৃহত্তম ফিল্ম ষ্টুডিঅ'। তেলুগু নেপথ্য গায়ক এচ পি বালসুব্ৰমনিয়ামে সৰ্বাধিক সংখ্যক গীত গোৱা ছবিৰ পুৰুষ নেপথ্য গায়ক ৰূপে গিনিজ বুক অৱ ৱৰ্ল্ড ৰেকৰ্ডচত স্থান পাইছে। ২০০২ চনত তেলুগু ছবি পৰিচালক বিজয়া নিৰ্মলাই সৰ্বাধিক সংখ্যক ছবি পৰিচালনা কৰা মহিলা পৰিচালক ৰূপে গিনিজ বুকত স্থান পাইছে। তেওঁ ৪৭খন ছবি পৰিচালনা কৰিছে। প্ৰায় দুই দশক জোৰা চলচ্চিত্ৰীয় জীৱনত তেওঁ ২০০ খনতকৈয়ো অধিক তামিল আৰু তেলুগু ছবিত অভিনয় কৰিছে আৰু ১৫খন ছবি প্ৰযোজনা কৰিছে। তেলুগু চলচ্চিত্ৰৰ বমিৰেড্ডী নৰসিংহ ৰেড্ডী, পাইদি জয়াৰাজ, এল ভি প্ৰসাদ, বি নাগিৰেড্ডী, আক্কিনেনি নাগেশ্বৰ ৰাও, আৰু ডি ৰামানাইডু দাদা চাহেব ফালকে বঁটা বিজেতা।\nধাৰা আৰু শৈলী[সম্পাদনা কৰক]\nমচলা ছবি[সম্পাদনা কৰক]\nপ্ৰধান প্ৰবন্ধ: :en:Masala (film genre)\nসমান্তৰাল চলচ্চিত্ৰ[সম্পাদনা কৰক]\nসমান্তৰাল চলচ্চিত্ৰ বা কলাত্মক চলচ্চিত্ৰ বা ভাৰতীয় নৱ লহৰ (Indian New Wave) হৈছে ভাৰতীয় চলচ্চিত্ৰৰ এক বিশেষ বিপ্লৱ য'ত বাস্তৱিক সমলৰে বৰ্তমান সময়ৰ সামাজিক-ৰাজনৈতিক দিশত আলোকপাত কৰা হয়। ভাৰতীয় মূল সুঁতিৰ চলচ্চিত্ৰতকৈ ইয়াৰ ধাৰা বেলেগ; ফৰাচী নৱ লহৰ, জাপানীজ নৱ লহৰ আৰম্ভ হোৱাৰ সময়তে ইয়াৰো আৰম্ভণি। প্ৰথম বঙালী চলচ্চিত্ৰৰে আৰম্ভ হোৱা এই বিপ্লৱ পিছলৈ আন আন ৰাজ্যলৈকো বিয়পি পৰে। এই ধাৰাৰ কিছুমান ছবিয়ে ব্যৱসায়িক সফলতাও লাভ কৰিবলৈ সমৰ্থ হয়। ইয়াৰে আৰম্ভণিকালৰ উদাহৰণ আছিল বিমল ৰয়ৰ হিন্দী বোলছবি "দ' বিঘা জমিন। " ছবিখনে সমালোচকৰ প্ৰশংসাৰ লগতে ব্যৱসায়িক সফলতা লাভ কৰে আৰু ১৯৫৪ চনৰ কাঁ চলচ্চিত্ৰ মহোৎসৱত বঁটা লাভ কৰে। ছবিখনৰ সফলতাই আন আন বোলছবি নিৰ্মাতাকো এই ধাৰাৰ প্ৰতি আকৰ্ষিত কৰে।\nনৱ-বাস্তৱবাদী চলচ্চিত্ৰ নিৰ্মাতাসকলৰ ভিতৰত বঙালী ছবি নিৰ্মাতা সত্যজিত ৰয়, ঋত্বিক ঘটক, মৃণাল সেন, শ্যাম বেনেগাল, চাজি এন কৰুণ, অদুৰ গোপালাকৃষ্ণন, গিৰিশ কাচাৰাৱল্লী আদি অন্যতম। ৰায়ৰ বোলছবিসমূহৰ ভিতৰত "অপু ট্ৰয়ী" (The Apu Trilogy) বিখ্যাত; তিনিখন ছবি পথেৰ পাঁচালী (১৯৫৫), অপৰাজিত' (১৯৫৬) আৰু অপুৰ সংসাৰ (১৯৫৯)ৰে ই গঠিত। তিনিওখন ছবিয়ে কাঁ চলচ্চিত্ৰ মহোৎসৱ, বাৰ্লিন আন্তঃৰাষ্ট্ৰীয় চলচ্চিত্ৰ মহোৎসৱ আৰু ভেনিছ চলচ্চিত্ৰ মহোৎসৱত বঁটা লাভ কৰে আৰু ছবিকেইখনক বিশ্বৰ সৰ্বকালৰ শ্ৰেষ্ঠ বোলছবিসমূহৰ মাজত স্থান দিয়া হয়।\nভাৰতীয় চলচ্চিত্ৰত সঙ্গীত হৈছে ৰাজহ উৎপাদনৰ এক গুৰুত্বপূৰ্ণ আহিলা। কেৱল সঙ্গীতৰ কপিৰাইটেই ভাৰতত বোলছবি এখনৰ মুঠ ৰাজহ আয়ৰ ৪-৫% মুকলি কৰে। ভাৰতৰ প্ৰধান সঙ্গীত কোম্পানীসমূহ হৈছে চাৰেগামা (ইংৰাজী: Sa Re Ga Ma), চ'নী মিউজিক Sony Music আদি। ব্যৱসায়িক দিশত চলচ্চিত্ৰ সঙ্গীতে ভাৰতৰ মুঠ সঙ্গীত বিক্ৰীৰ ৪৮% আয় কৰে। এখন ভাৰতীয় বোলছবিত গোটেই দৈৰ্ঘ্য বিয়পি সাধাৰণতে ৫-৬টা ক'ৰিয়'গ্ৰাফ কৰা গান থাকে।\nসাংস্কৃতিক বিভিন্নতা থকা আৰু লাহে লাহে বিশ্বায়নৰ ফালে গতি কৰা ভাৰতীয় শ্ৰোতাসকলৰ বাবে প্ৰায়েই স্থানীয় আৰু আন্তঃৰাষ্ট্ৰীয় সঙ্গীতৰ পৰম্পৰাৰ মিশ্ৰণ হোৱা দেখা যায়। স্থানীয় নৃত্য আৰু সঙ্গীত অৱশ্যে আগৰেপৰাই বহুলভাৱে ব্যৱহৃত হৈ আহিছে আৰু ভাৰতৰ বাহিৰতো সমাদৰ লাভ কৰিছে। কিশোৰ কুমাৰ, লতা মঙ্গেশকাৰ আদি পাৰ্শ্ব গায়ক-গায়িকাই চলচ্চিত্ৰ সঙ্গীতৰ ৰাষ্ট্ৰীয় বা আন্তঃৰাষ্ট্ৰীয় মঞ্চানুষ্ঠানত অলেখ শ্ৰোতা-দৰ্শকক আকৰ্ষণ কৰিব পাৰিছিল। ১৯শ শতিকাৰ শেষত আৰু ২১শ শতিকাৰ আৰম্ভণিত ভাৰতীয় শিল্পী আৰু পশ্চিমীয়া শিল্পীৰ সমিলমিল হ'বলৈ ধৰে। আন ঠাইত থকা ভাৰতীয় মূলৰ শিল্পীয়ে ভাৰতীয় সঙ্গীতৰ লগত সেই দেশৰ সঙ্গীত মিলাই জনপ্ৰিয় কন্‌টেম্প'ৰেৰী সঙ্গীতৰ জন্ম দিবলৈ ধৰে।\nবেংগল ফিল্ম জাৰ্ণেলিষ্টচ্ এচোচিয়েচন এৱাৰ্ড (Bengal Film Journalists' Association Awards) ১৯৩৭ পশ্চিমবংগ চৰকাৰ\nৰাষ্ট্ৰীয় চলচ্চিত্ৰ বঁটা (National Film Awards) ১৯৫৪ চলচ্চিত্ৰ মহোৎসৱ সঞ্চালকালয়, ভাৰত চৰকাৰ\nমহাৰাষ্ট্ৰ ৰাজ্যিক চলচ্চিত্ৰ বঁটা Maharashtra State Film Awards ১৯৬৩ মহাৰাষ্ট্ৰ চৰকাৰ\nনন্দী বঁটা (Nandi Awards) ১৯৬৪ অন্ধ্ৰপ্ৰদেশ চৰকাৰ\nতামিলনাডু ৰাজ্যিক চলচ্চিত্ৰ বঁটা (Tamil Nadu State Film Awards) ১৯৬৭ তামিলনাডু চৰকাৰ\nকৰ্নাটক ৰাজ্যিক চলচ্চিত্ৰ বঁটা (Karnataka State Film Awards) ১৯৬৭ কৰ্নাটক চৰকাৰ\nকেৰালা ৰাজ্যিক চলচ্চিত্ৰ বঁটা (Kerala State Film Awards) ১৯৬৯ কেৰালা চৰকাৰ\nফিল্ম ফেয়াৰ বঁটা (Filmfare Awards, Filmfare Awards South) ১৯৫৪ বেনেট, কোলমেন এণ্ড কোম্পানী লিমিটেড\nস্ক্ৰীণ এৱাৰ্ড (Filmfare Awards South) ১৯৯৪ স্ক্ৰীণ ৱিকলি\nজি চিনে এৱাৰ্ড (Filmfare Awards South) ১৯৯৮ জি এণ্টাৰটেইনমেণ্ট এণ্টাৰপ্ৰাইজ\nইণ্টাৰনেচনেল ইণ্ডিয়ান ফিল্ম একাডেমী এৱাৰ্ড (IIFA Awards) ২০০০ উইজক্ৰাফ্ট ইণ্টাৰনেচনেল এণ্টাৰটেইনমেণ্ট\nষ্টাৰডাষ্ট এৱাৰ্ড (Stardust Awards) ২০০৩ ষ্টাৰডাষ্ট\nঅপ্সৰা বঁটা (Apsara Awards) ২০০৪ অপ্সৰা প্ৰডিউচাৰচ্ গীল্ড\nচাউথ ইণ্ডিয়ান ইণ্টাৰনেচনেল মুভি এৱাৰ্ড (South Indian International Movie Awards) ২০১২ চাউথ ইণ্ডিয়ান ফিল্ম ইণ্ডাষ্ট্ৰী\nভাৰতৰ চলচ্চিত্ৰ প্ৰতিষ্ঠান[সম্পাদনা কৰক]\nভাৰতত চলচ্চিত্ৰ নিৰ্মাণৰ বিভিন্ন দিশ সম্পৰ্কে আনুষ্ঠানিক শিক্ষা প্ৰদান কৰিবলৈ বহুকেইখন চৰকাৰী তথা বেচৰকাৰী প্ৰতিষ্ঠান আছে। তলত আগশাৰীৰ প্ৰতিষ্ঠান কেইখনমানৰ নাম উল্লেখ কৰা হ'ল:\nএল ভি প্ৰসাদ চলচ্চিত্ৰ আৰু টিভি একাডেমী, চেন্নাই\nঅন্নপূৰ্ণা ইণ্টাৰনেচনেল স্কুল অৱ ফিল্ম এণ্ড মেডিয়া, হায়দৰাবাদ\nএচিয়ান একাডেমী অৱ ফিল্ম এণ্ড টেলিভিচন\nকিট স্কুল অৱ ফিল্ম এণ্ড মেডিয়া চায়েঞ্চেচ্, ভুৱনেশ্বৰ\nমাদ্ৰাজ ফিল্ম ইন্সিটিউট, চেন্নাই\nসত্যজিত ৰয় চলচ্চিত্ৰ আৰু টেলিভিচন প্ৰতিষ্ঠান, কলকাতা\nহুইচিলিং উডচ্ ইন্সিটিটিউটl\nচলচ্চিত্ৰ আৰু টেলিভিচন প্ৰতিষ্ঠান, পুণে\nমাত্ৰিকা ফিল্ম স্কুল\nআঞ্চলিক চৰকাৰী চলচ্চিত্ৰ আৰু টেলিভিচন প্ৰতিষ্ঠান, গুৱাহাটী\nচিটি পালচ্ চলচ্চিত্ৰ আৰু টেলিভিচন প্ৰতিষ্ঠান, গান্ধীনগৰ, গুজৰাট\nভাৰতীয় চলচ্চিত্ৰ আৰু টেলিভিচন প্ৰতিষ্ঠান, মিৰাট\nচৰকাৰী চলচ্চিত্ৰ আৰু টেলিভিচন প্ৰতিষ্ঠান, বাংগালোৰ\nআৰ্য চলচ্চিত্ৰ আৰু টেলিভিচন একাডেমী, জয়পুৰ\nএ জে কে গণসংযোগ গৱেষণা কেন্দ্ৰ, জামিয়া মিলিয়া ইচলামিয়া, নতুন দিল্লী\nবিজু পাটনায়ক চলচ্চিত্ৰ আৰু টেলিভিচন প্ৰতিষ্ঠান, কটক\nচেণ্টাৰ ফৰ এডভাঞ্চ মেডিয়া ষ্টাডিজ, পাটিয়ালা\n↑ Hasan Suroor (2012-10-26). "Arts : Sharmila Tagore honoured by Edinburgh University". The Hindu. http://www.thehindu.com/arts/sharmila-tagore-honoured-by-edinburgh-university/article4031942.ece। আহৰণ কৰা হৈছে: 2012-11-01.\n↑ "Electrolux-2nd" (PDF). http://www.sebi.gov.in/dp/gvfilms.pdf। আহৰণ কৰা হৈছে:6February 2012.\n↑ 3.0 3.1 "Dadasaheb Phalke Father of Indian Cinema". Thecolorsofindia.com. http://www.thecolorsofindia.com/dadasaheb-phalke/father-indian-cinema.html। আহৰণ কৰা হৈছে: 2012-11-01.\n↑ 4.0 4.1 "Dadasaheb Phalke, the father of Indian cinema - Bāpū Vāṭave, National Book Trust - Google Books". Books.google.co.in. http://books.google.co.in/books/about/Dadasaheb_Phalke_the_father_of_Indian_ci.html?id=zTZnAAAAMAAJ&redir_esc=y। আহৰণ কৰা হৈছে: 2012-11-01.\n↑ 5.0 5.1 Sachin Sharma, TNN Jun 28, 2012, 03.36AM IST (2012-06-28). "Godhra forgets its days spent with Dadasaheb Phalke - Times Of India". Articles.timesofindia.indiatimes.com. http://articles.timesofindia.indiatimes.com/2012-06-28/vadodara/32456429_1_godhra-dadasaheb-phalke-father-of-indian-cinema। আহৰণ কৰা হৈছে: 2012-11-01.\n↑ 6.0 6.1 Vilanilam, J. V. (2005). Mass Communication in India: A Sociological Perspective. প্ৰকাশক New Delhi: Sage Publications. পৃষ্ঠা. 128. ISBN 81-7829-515-6. http://books.google.co.in/books?id=XBU6pN7toHsC&pg=PA128&dq=dadasaheb+phalke+father+indian+cinema#v=onepage&q=dadasaheb%20phalke%20father%20indian%20cinema&f=false.\n↑ "::Directorate Of Film Festivals::". Dff.nic.in. 2012-06-10. http://www.dff.nic.in/dadasahebphalke.asp। আহৰণ কৰা হৈছে: 2012-11-01.\n↑ 8.0 8.1 Khanna, 155\n↑ "Chinese film industry races close to Bollywood". The Times Of India. 10 January 2011. http://timesofindia.indiatimes.com/india/Chinese-film-industry-races-close-to-Bollywood/articleshow/7254578.cms.\n↑ 10.0 10.1 Khanna, 158\n↑ . http://www.cscsarchive.org:8081/MediaArchive/art.nsf/94ff8a4a35a9b8876525698d002642a9/c7693440bca3c3d7652572d000265e53/$FILE/A0190092.pdf। আহৰণ কৰা হৈছে: 2012-11-01.\n↑ "Girish Kasaravalli to be felicitated". The Hindu. 25 April 2011. http://www.thehindu.com/todays-paper/tp-national/tp-karnataka/article1765035.ece?। আহৰণ কৰা হৈছে: 24 December 2011.\n↑ Business India, Issues 374-380. প্ৰকাশক 119: A.H. Advani. 1992.\n↑ "Jahnu Baruah". http://www.jahnubarua.com/achievements.php। আহৰণ কৰা হৈছে: November 18, 2012.\n↑ Khanna, 158–159\n↑ Khanna, 159\n↑ Shivaji Ganesan Biography, iloveindia.com\n↑ Sivaji_Ganesan, reference.com\n↑ Khanna, "The Business of Hindi Films", 140\n↑ 21.0 21.1 (PDF) Annual report 2009. Central Board of Film Certification, Ministry of Information and Broadcasting, GOVERNMENT OF INDIA.. http://cbfcindia.gov.in/CbfcWeb/fckeditor/editor/images/Uploadedfiles/file/Publications/ANR2009-ch6-SI.pdf। আহৰণ কৰা হৈছে: 16 July 2010\n↑ "Business Line: Today's Paper / MARKETING: Disney fantasy film in Telugu, Tamil". Thehindubusinessline.com. 22 April 2010. http://www.thehindubusinessline.com/todays-paper/tp-marketing/article989714.ece?ref=archive। আহৰণ কৰা হৈছে:6February 2012.\n↑ "Walt Disney picks Shruti, Siddharth!". The Times Of India. 17 March 2010. http://articles.timesofindia.indiatimes.com/2010-03-17/news-interviews/28114703_1_walt-disney-characters-film.\n↑ 24.0 24.1 24.2 24.3 Khanna, 156\n↑ "Southern movies account for over 75% of film revenues". The Times Of India. 18 November 2009. http://articles.economictimes.indiatimes.com/2009-11-18/news/27638208_1_film-industry-small-budget-movies-farokh-balsara.\n↑ 26.0 26.1 Potts, 74\n↑ 27.0 27.1 27.2 27.3 27.4 Potts, 75\n↑ 28.0 28.1 Burra & Rao, 252\n↑ McKernan, Luke (31 December 1996). "Hiralal Sen (copyright British Film Institute)". http://www.victorian-cinema.net/sen.htm। আহৰণ কৰা হৈছে: 1 November 2006.\n↑ Kadam, Kumar (24 April 2012). "दादासाहेब तोरणेंचे विस्मरण नको!". http://author.blogs.maharashtratimes.com/kokan/entry/%E0%A4%A6-%E0%A4%A6-%E0%A4%B8-%E0%A4%B9-%E0%A4%AC.\n↑ Raghavendara, MK (5 May 2012). "Whatajourney". http://www.dailypioneer.com/home/online-channel/top-story/62942-what-a-journey.html.\n↑ 32.0 32.1 32.2 32.3 Burra & Rao, 253\n↑ Manjiri Damle, TNN Apr 21, 2012, 01.05AM IST. "Torne's 'Pundlik' came first, but missed honour - Times Of India". Articles.timesofindia.indiatimes.com. http://articles.timesofindia.indiatimes.com/2012-04-21/pune/31378416_1_english-films-subtitles-bourne। আহৰণ কৰা হৈছে: 2013-02-01.\n↑ "Film - J. F. Madan". Abasar.net. 2002-10-13. http://www.abasar.net/filmMadan.htm। আহৰণ কৰা হৈছে: 2013-02-01.\n↑ Kumar, Srikanth (26 June 2010). "Why AP Government named an award after Raghupathi Venkaiah.". Southscope.in. http://southscope.in/telugu/article/why-ap-government-named-award-after-raghupathi-venkaiah। আহৰণ কৰা হৈছে:6February 2012.\n↑ "Telugu Cinema Celebrity – Raghupati Venkaiah Naidu". Idlebrain.com. 15 March 1941. http://www.idlebrain.com/celeb/starow/sow-rvn.html। আহৰণ কৰা হৈছে:6February 2012.\n↑ 37.0 37.1 Burra & Rao, 252–253\n↑ [Narayanan, Arandhai (2008) (in Tamil) Arambakala Tamil Cinema (1931-1941). Chennai: Vijaya Publications. pp. 10–11. ISBN].\n↑ "Articles – History Of Birth And Growth Of Telugu Cinema". CineGoer.com. http://www.cinegoer.com/telugucinema3.htm। আহৰণ কৰা হৈছে: 12 November 2010.\n↑ 40.0 40.1 40.2 40.3 40.4 40.5 Burra & Rao, 254\n↑ "Citation on the participation of Sant Tukaram in the 5th Mostra Internazionale d'Arte Cinematographica in 1937". National Film Archive of India. http://www.nfaipune.gov.in/venice_festival.htm। আহৰণ কৰা হৈছে: 14 November 2012.\n↑ 42.0 42.1 42.2 42.3 Rajadhyaksa, 679\n↑ 43.0 43.1 Rajadhyaksa, 684\n↑ K. Moti Gokulsing, K. Gokulsing, Wimal Dissanayake (2004). Indian Popular Cinema: A Narrative of Cultural Change. Trentham Books. পৃষ্ঠা. 17. ISBN 978-1-85856-329-9.\n↑ Sharpe, Jenny (2005). "Gender, Nation, and Globalization in Monsoon Wedding and Dilwale Dulhania Le Jayenge". Meridians: feminism, race, transnationalism খণ্ড6(1): 58–81 [60 & 75].\n↑ Gooptu, Sharmistha (July 2002). "Reviewed work(s): The Cinemas of India (1896–2000) by Yves Thoraval". Economic and Political Weekly খণ্ড 37 (29): 3023–4.\n↑ 49.0 49.1 49.2 49.3 49.4 K. Moti Gokulsing, K. Gokulsing, Wimal Dissanayake (2004). Indian Popular Cinema: A Narrative of Cultural Change. Trentham Books. পৃষ্ঠা. 18. ISBN 978-1-85856-329-9.\n↑ 50.0 50.1 Maker of innovative, meaningful movies. The Hindu, 15 June 2007\n↑ Ghatak, Ritwik (2000). Rows and Rows of Fences: Ritwik Ghatak on Cinema. Ritwik Memorial & Trust Seagull Books. পৃষ্ঠা. ix & 134–36. ISBN 978-81-7046-178-4.\n↑ Hood, John (2000). The Essential Mystery: The Major Filmmakers of Indian Art Cinema. Orient Longman Limited. পৃষ্ঠা. 21–4. ISBN 978-81-250-1870-4.\n↑ 53.0 53.1 "Do Bigha Zamin". Filmreference.com.3August 1980. http://www.filmreference.com/Films-De-Dr/Do-Bigha-Zamin.html। আহৰণ কৰা হৈছে: 12 November 2010.\n↑ 54.0 54.1 Srikanth Srinivasan (4 August 2008). "Do Bigha Zamin: Seeds of the Indian New Wave". Dear Cinema. http://dearcinema.com/review-do-bigha-zamin-bimal-roy। আহৰণ কৰা হৈছে: 13 April 2009. [সংযোগবিহীন উৎস]\n↑ Sragow, Michael (1994). "An Art Wedded to Truth". The Atlantic Monthly (University of California, Santa Cruz). http://satyajitray.ucsc.edu/articles/sragow.html। আহৰণ কৰা হৈছে: 11 May 2009.\n↑ "Subrata Mitra". Internet Encyclopedia of Cinematographers. http://www.cinematographers.nl/GreatDoPh/mitra.htm। আহৰণ কৰা হৈছে: 22 May 2009.\n↑ Nick Pinkerton (14 April 2009). "First Light: Satyajit Ray From the Apu Trilogy to the Calcutta Trilogy". The Village Voice. http://www.villagevoice.com/2009-04-15/film/first-light-satyajit-ray-from-the-apu-trilogy-to-the-calcutta-trilogy। আহৰণ কৰা হৈছে:9July 2009.\n↑ Ray, Satyajit. "Ordeals of the Alien". The Unmade Ray. Satyajit Ray Society. Archived from the original on 27 April 2008. http://web.archive.org/web/20080427215538/http://www.satyajitrayworld.com/raysfilmography/unmaderay.aspx। আহৰণ কৰা হৈছে: 21 April 2008.\n↑ Neumann P. "Biography for Satyajit Ray". Internet Movie Database Inc. http://www.imdb.com/name/nm0006249/bio। আহৰণ কৰা হৈছে: 29 April 2006.\n↑ Newman J (17 September 2001). "Satyajit Ray Collection receives Packard grant and lecture endowment". UC Santa Cruz Currents online. http://www.ucsc.edu/currents/01-02/09-17/ray.html। আহৰণ কৰা হৈছে: 29 April 2006.\n↑ Mother India সম্পৰ্কে ইণ্টাৰনেট মুভি ডাটাবেছত থকা তথ্য\n↑ "Film Festival – Bombay Melody". University of California, Los Angeles. 17 March 2004. http://www.international.ucla.edu/calendar/showevent.asp?eventid=1618। আহৰণ কৰা হৈছে: 20 May 2009.\n↑ Bobby Sing (10 February 2008). "Do Ankhen Barah Haath (1957)". Bobby Talks Cinema. http://bobbytalkscinema.com/recentpost.php?postid=postid041609102834। আহৰণ কৰা হৈছে: 30 May 2009.\n↑ Doniger, Wendy (2005). "Chapter 6: Reincarnation". The woman who pretended to be who she was: myths of self-imitation. Oxford University Press. পৃষ্ঠা. 112–136 . ISBN 978-0-19-516016-1.\n↑ 66.0 66.1 "India and Cannes: A Reluctant Courtship". Passion For Cinema. 2008. http://passionforcinema.com/india-and-cannes-a-reluctant-courtship। আহৰণ কৰা হৈছে: 20 May 2009.\n↑ K. Moti Gokulsing, K. Gokulsing, Wimal Dissanayake (2004). Indian Popular Cinema: A Narrative of Cultural Change. Trentham Books. পৃষ্ঠা. 18–9. ISBN 978-1-85856-329-9.\n↑ "Sight and Sound Poll 1992: Critics". California Institute of Technology. http://alumnus.caltech.edu/~ejohnson/sight/1992_1.html। আহৰণ কৰা হৈছে: 29 May 2009.\n↑ Kevin Lee (5 September 2002). "A Slanted Canon". Asian American Film Commentary. http://www.asianamericanfilm.com/archives/000026.html। আহৰণ কৰা হৈছে: 24 April 2009.\n↑ Aaron and Mark Caldwell (2004). "Sight and Sound". Top 100 Movie Lists. Archived from the original on 29 July 2009. http://web.archive.org/web/20090729180509/http://geocities.com/aaronbcaldwell/dimsscri.html। আহৰণ কৰা হৈছে: 19 April 2009.\n↑ "SIGHT AND SOUND 1992 RANKING OF FILMS". Archived from the original on 22 October 2009. http://web.archive.org/web/20091022115725/http://geocities.com/the7thart/ranking.html। আহৰণ কৰা হৈছে: 29 May 2009.\n↑ "SIGHT AND SOUND 1982 RANKING OF FILMS". Archived from the original on 22 October 2009. http://web.archive.org/web/20091022225459/http://geocities.com/the7thart/1982.html। আহৰণ কৰা হৈছে: 29 May 2009.\n↑ "2002 Sight & Sound Top Films Survey of 253 International Critics & Film Directors". Cinemacom. 2002. http://www.cinemacom.com/2002-sight-sound.html। আহৰণ কৰা হৈছে: 19 April 2009.\n↑ 75.0 75.1 75.2 75.3 Rajadhyaksa, 688\n↑ Amitava Kumar (23 December 2008). "Slumdog Millionaire's Bollywood Ancestors". Vanity Fair. http://www.vanityfair.com/online/oscars/2008/12/slumdog-millionaires-bollywood-ancestors.html। আহৰণ কৰা হৈছে:4January 2008.\n↑ "Directorate of Film Festival". Iffi.nic.in. http://iffi.nic.in/Dff2011/Frm29thNFAAward.aspx?PdfName=29NFA.pdf। আহৰণ কৰা হৈছে: 2013-02-01.\n↑ Kasbekar, Asha (2006). Pop Culture India! : Media, Arts and Lifestyle. ABC-CLIO. পৃষ্ঠা. 215. ISBN 978-1-85109-636-7. http://books.google.com/?id=Sv7Uk0UcdM8C&pg=PA215&dq=A.+R.+Rehman+tamil. "Songs play as importantapart in South Indian films and some South Indian music directors such as A. R. Rehman and Ilyaraja have an enthusiastic national and even international following"\n↑ "Cinema History Malayalam Cinema". Malayalamcinema.com. http://malayalamcinema.com/Content-4/CinemaHistory.html। আহৰণ কৰা হৈছে: 30 December 2008.\n↑ "The Movie Interview: Adoor Gopalakrishnan". Rediff. 31 July 1997. http://www.rediff.com/movies/jul/31adoor.htm। আহৰণ কৰা হৈছে: 21 May 2009.\n↑ Adoor Gopalakrishnan সম্পৰ্কে ইণ্টাৰনেট মুভি ডাটাবেছত থকা তথ্য।\n↑ Shaji N. Karun সম্পৰ্কে ইণ্টাৰনেট মুভি ডাটাবেছত থকা তথ্য।\n↑ Aruti Nayar (16 December 2007). "Bollywood on the table". The Tribune. http://www.tribuneindia.com/2007/20071216/spectrum/main11.htm। আহৰণ কৰা হৈছে: 19 June 2008.\n↑ "CNN Travel". CNN.com. http://travel.cnn.com/explorations/escape/worlds-10-coolest-movie-theaters-355218.\n↑ "Thehindu.com King of Good times Prasad's Imax". The Hindu Newspaper. http://www.thehindu.com/todays-paper/tp-features/tp-downtown/article2332172.ece?.\n↑ Contact Dan Nosowitz: Email the author Comment (2009-05-30). "The Seven IMAX Wonders of the World". Gizmodo.com. http://gizmodo.com/5273201/the-seven-imax-wonders-of-the-world। আহৰণ কৰা হৈছে: 2013-02-01.\n↑ "Ramoji Film City sets record". Business Line. http://www.thehindubusinessline.com/2005/08/03/stories/2005080301301901.htm। আহৰণ কৰা হৈছে:3August 2007.\n↑ 88.0 88.1 K. Moti Gokulsing, K. Gokulsing, Wimal Dissanayake (2004). Indian Popular Cinema: A Narrative of Cultural Change. Trentham Books. পৃষ্ঠা. 98. ISBN 978-1-85856-329-9.\n↑ K. Moti Gokulsing, K. Gokulsing, Wimal Dissanayake (2004). Indian Popular Cinema: A Narrative of Cultural Change. Trentham Books. পৃষ্ঠা. 98–99. ISBN 978-1-85856-329-9.\n↑ K. Moti Gokulsing, K. Gokulsing, Wimal Dissanayake (2004). Indian Popular Cinema: A Narrative of Cultural Change. Trentham Books. পৃষ্ঠা. 99. ISBN 978-1-85856-329-9.\n↑ 91.0 91.1 "CENTRAL BOARD OF FILM CERTIFICATION Annual Report" (PDF). http://cbfcindia.gov.in/CbfcWeb/fckeditor/editor/images/Uploadedfiles/file/Publications/ANNUAL_2011.pdf। আহৰণ কৰা হৈছে: 13 July 2012.\n↑ 97.0 97.1 Gokulsing & Dissanayake, 129\n↑ IMDB page on Jamai Shashthi: first Bengali talkie\n↑ Sarkar, Bhaskar (2008). "The Melodramas of Globalization". Cultural Dynamics খণ্ড 20 (1): 31–51 . doi:10.1177/0921374007088054.\n↑ Mesthrie, Rajend (1991). Language in Indenture: A Sociolinguistic History of Bhojpuri-Hindi in South Africa. প্ৰকাশক London: Routledge. পৃষ্ঠা. 19–32. ISBN 978-0-415-06404-0.\n↑ "The Telegraph – Calcutta: etc". Telegraphindia.com. 14 April 2006. http://www.telegraphindia.com/1060414/asp/etc/story_6075200.asp। আহৰণ কৰা হৈছে: 12 November 2010.\n↑ "Move over Bollywood, Here's Bhojpuri," BBC News Online: http://news.bbc.co.uk/go/pr/fr/-/1/hi/world/south_asia/4512812.stm\n↑ "Home". Bhojpuri Film Award. http://www.bhojpurifilmaward.com/। আহৰণ কৰা হৈছে: 12 November 2010.\n↑ "bhojpuricity.com". bhojpuricity.com. http://www.bhojpuricity.com/। আহৰণ কৰা হৈছে: 12 November 2010.\n↑ Pippa de Bruyn; Niloufer Venkatraman; Keith Bain (2006). Frommer's India. Frommer's. পৃষ্ঠা. 579. ISBN 978-0-471-79434-9. Crusie, Jennifer; Yeffeth, Glenn (2005). Flirting with Pride & Prejudice. BenBella Books, Inc.. পৃষ্ঠা. 92. ISBN 978-1-932100-72-3.\n↑ Gokulsing & Dissanayake, 11\n↑ Rajadhyaksha, Ashish (1998). Oxford Guide to Film Studies. Eds. John Hill and Church Gibson. প্ৰকাশক Oxford: Oxford University Press.\n↑ "Panaji Konkani Cinema – A Long Way to Go". Daijiworld.com. http://www.daijiworld.com/news/news_disp.asp?n_id=59256&n_tit=Panaji%3A+Konkani+Cinema+-+A+Long+Way+to+Go। আহৰণ কৰা হৈছে:6February 2012.\n↑ "Yahoo! Groups". Groups.yahoo.com. http://groups.yahoo.com/group/gulf-goans/message/31478। আহৰণ কৰা হৈছে:6February 2012.\n↑ "Konkani Cinema Day – Some Reflections | iGoa". Navhindtimes.in. 23 April 2011. http://www.navhindtimes.in/panorama/konkani-cinema-day-some-reflections। আহৰণ কৰা হৈছে:6February 2012.\n↑ N. J. Nair (23 October 2005). "His pioneering effort set the cameras rolling". The Hindu. http://www.hindu.com/2005/10/23/stories/2005102311400400.htm। আহৰণ কৰা হৈছে: 29 April 2011.\n↑ B. Vijayakumar (7 September 2009). "Balan 1938". The Hindu. http://www.hindu.com/mp/2009/09/07/stories/2009090750600400.htm। আহৰণ কৰা হৈছে: 29 April 2011.\n↑ Jonathan Crow. "Balan (1938)". The New York Times. http://movies.nytimes.com/movie/253937/Balan/overview। আহৰণ কৰা হৈছে: 29 April 2011.\n↑ "Renaissance for Udaya Studio". The Hindu. 29 April 2009. http://www.hindu.com/2009/04/29/stories/2009042951290300.htm। আহৰণ কৰা হৈছে: 29 April 2011.\n↑ B. Vijayakumar (1 November 2008). "Neelakuyil 1954". The Hindu. http://www.hindu.com/mp/2008/11/01/stories/2008110150781100.htm। আহৰণ কৰা হৈছে: 29 April 2011.\n↑ B. Vijayakumar (20 May 2005). "Newspaper Boy:aflashback to the Fifties". The Hindu. http://www.hindu.com/fr/2005/05/20/stories/2005052003150200.htm। আহৰণ কৰা হৈছে: 29 April 2011.\n↑ B. Vijayakumar (22 November 2010). "Chemmeen 1965". The Hindu. http://www.hindu.com/mp/2010/11/22/stories/2010112250310400.htm। আহৰণ কৰা হৈছে: 29 April 2011.\n↑ "Filmfare for Malayalam Films". http://www.india-server.com/awards/features/filmfare-for-malayalam-films-81.html.\n↑ "History Of Oriya Film Industry". izeans.com. http://www.izeans.com/ollywoodhistory। আহৰণ কৰা হৈছে: 23 October 2008.\n↑ "Orissa Cinema:: History of Orissa Cinema, Chronology of Orissa Films". orissacinema.com. http://orissacinema.com/history.html। আহৰণ কৰা হৈছে: 23 October 2008.\n↑ Pillai, Sreedhar (24 February 2012). "Tamil films get bigger!". The Times of India. http://articles.timesofindia.indiatimes.com/2010-11-03/news-interviews/28244272_1_tamil-films-hindi-films-g-dhananjayan। আহৰণ কৰা হৈছে: 10 September 2012.\n↑ Dua, Aarti (15 January 2012). "A regional rising". The Telegraph. http://www.telegraphindia.com/1120115/jsp/graphiti/story_15005162.jsp#.UBNrVGFo0Xg। আহৰণ কৰা হৈছে: 28 July 2012.\n↑ Kulkarni, Reshma (18 July 2012). "At their regional best!". The Hindu. http://www.thehindu.com/arts/cinema/article2343088.ece। আহৰণ কৰা হৈছে: 28 July 2012.\n↑ Shukla, Archna (19 June 2011). "The cable wars". The Indian Express. http://www.indianexpress.com/news/the-cable-wars/805568/0। আহৰণ কৰা হৈছে: 28 July 2012.\n↑ Gokulsing & Dissanayake, 132–133\n↑ Edgar, Thorpe (2011). The Pearson General Knowledge Manual 2011. Pearson Education. পৃষ্ঠা. 198.\n↑ Mumbai Mirror (25 October 2009). "Bollywood, here come the south stars!". The Times of India. http://articles.timesofindia.indiatimes.com/2009-10-25/news-interviews/28081837_1_hindi-version-first-film-allu-arjun। আহৰণ কৰা হৈছে:4January 2012.\n↑ Piyush Roy (19 March 2011). "Starduats interview: Madhuri Dixit: A Life In Beauty". প্ৰকাশক Mumbai: Stardust (magazine). http://www.magnamags.com/content/view/7748/106/lang,english/। আহৰণ কৰা হৈছে:4January 2012.\n↑ "Tollywood loses to Bollywood on numbers". Times of India.2October 2010. http://articles.timesofindia.indiatimes.com/2010-10-02/hyderabad/28254733_1_film-industry-telugu-tollywood-and-bollywood। আহৰণ কৰা হৈছে: 10 September 2012.\n↑ "Telugu film industry enters new era". Blonnet.com.6November 2007. http://www.blonnet.com/2007/11/06/stories/2007110650842300.htm। আহৰণ কৰা হৈছে: 12 November 2010.\n↑ "Telugu star Shoban Babu passes away". Hindustan Times. 2008-03-21. http://www.hindustantimes.com/Telugu-star-Shoban-Babu-passes-away/Article1-283771.aspx। আহৰণ কৰা হৈছে: 2013-02-01.\n↑ Social Post (2009-03-25). "Kantha Rao becomesamemory | News - Oneindia Entertainment". Entertainment.oneindia.in. http://entertainment.oneindia.in/telugu/news/2009/kantha-rao-died-250309.html। আহৰণ কৰা হৈছে: 2012-11-03.\n↑ "Largest film studio". Guinnessworldrecords.com. 2005-01-01. http://www.guinnessworldrecords.com/world-records/1/largest-film-studio। আহৰণ কৰা হৈছে: 2012-11-01.\n↑ BBC.co.uk Interview with S P Balasubramaniam. http://www.bbc.co.uk/programmes/b00v3k15.\n↑ "Singing his way to the guinness". Spbala.com. 1999-03-05. http://www.spbala.com/press.asp। আহৰণ কৰা হৈছে: 2012-11-01.\n↑ "Make way for SPB, the TV host! - Rediff.com Movies". Movies.rediff.com. 2009-11-19. http://movies.rediff.com/slide-show/2009/nov/19/slide-show-1-south-intreview-with-spb.htm। আহৰণ কৰা হৈছে: 2012-11-01.\n↑ The Hindu Article Guinness Record for Vijaya Nirmala. http://www.thehindu.com/arts/cinema/article2969786.ece?service=mobile.\n↑ "Trends and genres". Filmreference.com. http://www.filmreference.com/encyclopedia/Independent-Film-Road-Movies/India-TRENDS-AND-GENRES.html। আহৰণ কৰা হৈছে: 12 November 2010.\n↑ "Take One: The First Annual Village Voice Film Critics' Poll". The Village Voice. 1999. Archived from the original on 26 August 2007. http://web.archive.org/web/20070826201343/http://www.villagevoice.com/specials/take/one/full_list.php3?category=10। আহৰণ কৰা হৈছে: 27 July 2006.\n↑ "All-Time 100 Best Movies". Time (Time, Inc.). 12 February 2005. http://www.time.com/time/2005/100movies/the_complete_list.html। আহৰণ কৰা হৈছে: 19 May 2008.\n↑ "The Sight & Sound Top Ten Poll: 1992". Sight & Sound. British Film Institute. http://www.bfi.org.uk/sightandsound/topten/history/1992.html। আহৰণ কৰা হৈছে: 20 May 2008.\n↑ 148.0 148.1 148.2 148.3 Thompson, 74\n↑ 149.0 149.1 Zumkhawala-Cook, 312\nDesai, Jigna (2004), Beyond Bollywood: The Cultural Politics of South Asian Diasporic Film, Routledge, ISBN 978-0-415-96684-9.\nGokulsing, K. M. & Dissanayake, W. (2004), Indian Popular Cinema: A Narrative of Cultural Change (2nd Edition), Trentham Books, ISBN 978-1-85856-329-9.\nKumar, Shanti (2008), "Bollywood and Beyond: The Transnational Economy of Film Production in Ramoji Film City, Hyderabad", Global Bollywood: Travels of Hindi Song and Dance, University of Minnesota Press, ISBN 978-0-8166-4578-7.\nPotts, Michel W. (2006), "Film Industry", Encyclopedia of India (vol. 2), Thomson Gale, ISBN 978-0-684-31351-1.\nRajadhyaksa, Ashish (1996), "India: Filming the Nation", The Oxford History of World Cinema, Oxford University Press, ISBN 978-0-19-811257-0.\nThompson, Gordon (2006), "Filmigit", Encyclopedia of India (vol. 2), Thomson Gale, ISBN 978-0-684-31351-1.\nVelayutham, Selvaraj (2008), "The diaspora and the global circulation of Tamil cinema", Tamil Cinema: The cultural politics of India’s other film industry, Routledge, ISBN 978-0-415-39680-6.\nZumkhawala-Cook, Richard (2008), "Bollywood Gets Funky: American Hip-Hop, Basement Bhangra, and the Racial Politics of Music", Global Bollywood: Travels of Hindi Song and Dance, University of Minnesota Press, ISBN 978-0-8166-4578-7.\nৱিকিমিডিয়া কমন্সত ভাৰতীয় চলচ্চিত্ৰ সম্পৰ্কীয় মিডিয়া ফাইল আছে।\nReport Of The Indian Cinematograph Committee 1927-1928. Superintendent, The Government Press, Madras. 1928. http://www.archive.org/stream/reportoftheindia030105mbp#page/n5/mode/2up.\nCinema India: The Visual Culture of Hindi Film (2002), Rachel Dwyer and Divia Patel, Rutgers University Press, ISBN 978-0-8135-3175-5\n"https://as.wikipedia.org/w/index.php?title=ভাৰতীয়_চলচ্চিত্ৰ&oldid=238403"ৰ পৰা সংকলিত\nদেশ অনুসৰি চলচ্চিত্ৰসমূহ\nএই পৃষ্ঠাখন ১৪ জুন, ২০২০ তাৰিখে ১৯:০০ বজাত অন্তিম সংশোধন কৰা হৈছিল।


SBI: State Bank of India-ত একাউণ্ট আছে নেকি? মাত্ৰ ২৮ টকা বিনিয়োগ কৰি লাভ কৰক ৪ লাখ টকা state-bank-of-india-if-anyone-having-account-in-sbi-need-to-invest-28-rupees-monthly-for-rupees-4-lakh-benefit-hb– News18 assam\nHome » photogallery » lifestyle »SBI: State Bank of India-ত একাউণ্ট আছে নেকি? মাত্ৰ ২৮ টকা বিনিয়োগ কৰি লাভ কৰক ৪ লাখ টকা\nমাহে মাত্ৰ ২৮ টকা জমা দিলেই ৪ লাখ টকাৰ বিশেষ সুবিধা লাভ কৰা সম্ভৱ। জানি লওক সবিশেষ।\n| September 18, 2021, 18:13 IST\nদেশৰ আটাইতকৈ ডাঙৰ বেংক ভাৰতীয় ষ্টেট বেংকে গ্ৰাহকক সকলো সময়তে উন্নত সেৱা দিয়াৰ প্ৰচেষ্টাত থাকে। গ্ৰাহকৰ বাবে বেংকে এনে কিছুমান সুবিধা জাৰি কৰিছে, যাৰ কথা বহুতে নাজানে।\nবেংকৰ ফালৰ পৰা দিয়া হ'ব ৪ লাখ টকাৰ বিশেষ সুবিধা। নৰেন্দ্ৰ মোদী চৰকাৰৰ এখন আঁচনিত বিনিয়োগ কৰিলেই ৪ লাখ টকাৰ সুবিধা লাভ কৰিব আপুনি।\nনৰেন্দ্ৰ মোদী ২০১৪ চনত প্ৰধানমন্ত্ৰী হোৱাৰ পিছত প্ৰধানমন্ত্ৰী জীৱন জ্যোতি যোজনা(Pradhan Mantri Jeeban Jyoti Scheme or PMJJBY) আৰু প্ৰধানমন্ত্ৰী সুৰক্ষা বীমা যোজনা (Pradhan Matri Surakha Bima Yojana or PMSBY) নামৰ দুখন আঁচনি আৰম্ভ কৰা হৈছিল।\nএই দুখন আঁচনিত বিনিয়োগ কৰিবলৈ গ'লে খৰচ একেবাৰে সামান্য হ'ব। এই দুয়োখন আঁচনি মিলাই বছৰত খৰচ হ'ব মাত্ৰ ৩৪২ টকা।\nজীৱন জ্যোতি সুৰক্ষা বীমাৰ বাবে ৩৩০ টকা আৰু জীৱন সুৰক্ষা যোজনাৰ বাবে ১২ টকা খৰচ কৰিব লাগিব। বীমাৰ অংশীদাৰৰ বেংক একাউণ্টৰ পৰা লগে লগে বছৰি ধন কৰ্তন কৰা হ'ব।\nপ্ৰধানমন্ত্ৰী জীৱন জ্যোতি বীমা যোজনাৰ বাবে ৩৩০ টকা বছৰি দিব লাগিব। আৰু গ্ৰাহকে ২ লাখ টকাৰ সুবিধা লাভ কৰিব।\nপ্ৰধানমন্ত্ৰী সুৰক্ষা বীমা যোজনাৰ বাবে বছৰি ১২ টকা দিব লাগিব। এই টকাও বেংক একাউণ্টৰ পৰা কৰ্তন কৰা হ'ব।\nযিসকলে জনধন যোজনা কৰি আছে, তেওঁলোকে বিনামূলীয়াকৈ ২ লাখ টকাৰ সুবিধা লাভ কৰিব।\nঅটল পেন্সন যোজনাত বিনিয়োগ কৰিলে নিশ্চিত পেন্সন লাভ কৰিব। ৬০ বছৰ বয়সৰ পিছত ১০০০ৰ পৰা ৫০০০ টকা পৰ্যন্ত মাহিলী পেন্সন লাভ কৰিব। ১৮ৰ পৰা ৪০ বছৰ বয়সৰ ভিতৰত আবেদন কৰিব লাগিব।


একনলদেহী প্ৰাণী - অসমীয়া ৱিকিপিডিয়া\nএকনলদেহী প্ৰাণী বা চিলেনটেৰেটা (ইংৰাজী: Coelenterata) হৈছে প্ৰাণীজগতৰ পৰ্ব ক্নিডেৰিয়া (প্ৰৱাল, জেলী, ছী এনামন, ছী পেন্স, ইত্যাদি) আৰু টেন'ফৰাৰ (কম্ব জেলী) অন্তৰ্গত জীৱবোৰ। চিলেনটেৰেটা নামটো প্ৰাচীন গ্ৰীক: κοῖλος কইলছ "ফোঁপোলা" আৰু ἔντερον, এণ্টেৰণ, 'খাদ্যনলী', শব্দৰ পৰা আহৰণ কৰা হৈছে, যিয়ে এই দুটা পৰ্বৰ জীৱবোৰৰ ফোঁপোলা দেহ গহ্বৰক বুজায়। ইহঁত হৈছে অতি সাধাৰণ কলা সংঘ, কেৱল দুটা স্তৰযুক্ত (অভ্যন্তৰীণ আৰু বাহ্যিক) দেহ আৰু পাৰ্শ্বীয়ভাৱে প্ৰতিসম জীৱ। প্ৰৱাল উপনিৱেশ, হাইড্ৰা, জেলী ফিছ আৰু ছী এনামন হৈছে এনে জীৱৰ উদাহৰণ। একনলদেহী জীৱৰ এটা সুনিৰ্দিষ্ট সংবহন তন্ত্ৰ নাথাকে, কলা তৰপৰ মাজেদিয়েই পৰিবহণ সংঘটিত হয়।\nকম্ব জেলী (Beroe প্ৰজাতি)\n2 শ্ৰেণীবিভাজনৰ ইতিহাস\n3 পলিপ আৰু মেডুছা\n3.1 পলিপ ৰূপ\nসকলো একনলদেহী জলজ, বেছিভাগেই সামুদ্ৰীক।\nদেহ পাৰ্শ্বীয়ভাৱে প্ৰতিসম, দ্বিস্তৰীয় আৰু দেহ গহ্বৰ নাথাকে।\nদেহত কেৱল এটা ছিদ্ৰ থাকে, ইয়াক হাইপ'ষ্টম বোলে, ইয়াৰ চাৰিওফালে চিকাৰ বিশেষকৈ সামুদ্ৰিক প্লাংটন ধৰিবলৈ সংবেদী টেণ্টাকল থাকে। এই টেণ্টাকলবোৱে গেষ্ট'ভাছকুলাৰ কেভিটি বা চিলেনটেৰণ নামৰ এটা গহ্বৰক আগুৰি থাকে।\nআন্তঃকোষীয় বা বহিকোষীয় পাচন সংঘটিত হয়।\nসাধাৰণ নিষ্কাষণৰ জৰিয়তে শ্বসন আৰু ৰেচন ক্ৰিয়া হয়।\nদেহত স্নায়ুৰ এক জালিকা বিস্তাৰিত হৈ থাকে।\nবহুতো উপনিৱেশীয় প্ৰজাতিৰ বিভিন্ন সদস্য সকলে ভিন্ন কাৰ্যৰ বাবে ভিন্ন ৰূপ লব পাৰে। ইহঁতক জইডছ বুলি কোৱা হয়।\nএই প্ৰাণীয়ে সাধাৰণতে মুকুল সৃষ্টিৰ জৰিয়তে অযৌন প্ৰজননৰ দ্বাৰা বংশ বিস্তাৰ কৰে যদিও কিছুমান গোটত যৌন প্ৰজননো দেখা পোৱা যায়।\nশ্ৰেণীবিভাজনৰ ইতিহাসসম্পাদনা কৰক\nবৰ্তমান চিলেনটেৰেটা শব্দৰ বৈজ্ঞানিক বৈধতা এটা বিবদমান বিষয়, বহুক্ষেত্ৰত ক্নিডেৰিয়া (Cnidaria) আৰু টেন'ফৰা (Ctenophora) পৰ্ব দুটাক খুব কমেহে ব্যৱহাৰ কৰা হয়। যদিহে প্লেক'জৱা আৰু বাইলেটেৰিয়া দুয়োটাকে বিবেচনা কৰিলে চিলেনটেৰেটাৰ এটা মনফাইলেটিক গোট বুলি কব পৰা যায়। বিশেষকৈ, টেন'ফৰাৰ ফাইল'জেনেটিক স্থান এতিয়াও বিবাদৰ বিষয়; প্ৰথমতে ইয়াক চিলেনটেৰেটাৰ এটা উপ−গোট হিচাপে বিবেচনা কৰা হৈছিল কিন্তু হেইমেনে (Hyman) ইয়াক এটা পৃথক পৰ্ব বুলি মত আগবঢ়াই।\nপলিপ আৰু মেডুছাসম্পাদনা কৰক\nচিলেনটেৰেটাৰ অধিকাংশ সদস্য পলিপ অথবা মেডুছা ৰূপত পোৱা যায়।\nপলিপ ৰূপসম্পাদনা কৰক\nছী এনামন (বাঁও) আৰু প্ৰৱাল (সোঁ)\nপলিপ ৰূপ হাইড্ৰ'জৱা আৰু এণ্ঠ'জৱা বৰ্গত পোৱা যায়। সৰল ৰূপৰ পলিপ গিলাছ অথবা বেলনাকাৰৰ হয়। ইয়াৰ মুখ ওপৰৰ ফালে আৰু বিপৰীত দিশ পৃথিৱীৰ ফালে থাকে। উপনিৱেশ পাতি বাস কৰা জাতিবোৰৰ মুখৰ বিপৰীত দিশত উপনিৱেশৰ প্ৰাণীবোৰ লগ লাগি থাকে। এনে জাতিবোৰৰ বিভিন্ন পলিপৰ ভিতৰৰ সুৰংগবোৰ এটা আনটোৰ সৈতে শাখাৰ দ্বাৰা সংযুক্ত হৈ থাকে। এনে জাতিবোৰৰ অধিকাংশৰে সকলো পলিপ একে ধৰণৰ নহয়। উদাহৰণ স্বৰূপে কিছুমানৰ মুখ থাকে আৰু আহাৰ গ্ৰহণ কৰে আনহাতে কিছুমানৰ মুখ নাথাকে, কিছুমানৰ আন্তঃগহ্বৰ সৰল থলীৰ দৰে আনহাতে কিছুমানৰ আন্তঃগহ্বৰ অপূৰ্ণ ৰূপত বহু ভাগত বিভক্ত হৈ থাকে।\nছী এনিমেন সাগৰৰ তলিত লাগি থাকে, ই দেখিবলৈ ফুলৰ দৰে কিন্তু ই এবিধ প্ৰাণীহে আৰু ইহঁতে স্পৰ্শিকাৰ দ্বাকা সৰু সৰু জীৱ আবদ্ধ কৰি পাচন কৰে। ই দেখিবলৈ ফুলৰ দৰে হোৱা বাবে ইয়াক সমুদ্ৰপুষ্প বুলি কোৱা হয়। ইয়াৰ সংৰচনাও অন্য পলিপৰ দৰেই। ফোঁপোলা বেলনাকাৰ স্তম্ভৰ শীৰ্ষ ভাগত মুখছিদ্ৰ থাকে, ইয়াত স্পৰ্শিকাৰ এটা বা দুটা তৰপ থাকে। এই স্পৰ্শিকাবোৰ ফুলৰ পাহিৰ দৰে দেখা যায়। স্তম্ভৰ তলফালে চেপেটা। ইয়াৰ সহায়ত ই বিভিন্ন বস্তুত খামুচি ধৰিব পাৰে, কিন্তু ই একে ঠাইতে স্থায়ী ৰূপত খামুচি ধৰি নাথাকে, ই অত্যন্ত ধীৰে ধীৰে চলাচল কৰিব পাৰে। ইয়াক কেইবাদিনলৈকে একে ঠাইতে থকা দেখা যায়। সমুদ্ৰ তীৰৰ কাষত ইয়াক পোৱা যায়। প্ৰায় সকলো সাগৰতে ইয়াক পোৱা যায়, যদিও উষ্ম দেশীয় সমুদ্ৰত ইয়াৰ আকাৰ ডাঙৰ হোৱা দেখা যায়। ই বিভিন্ন ৰঙৰ হয় আৰু বহুক্ষেত্ৰত ইহঁতৰ দেহত সুন্দৰ আঁক আৰু জ্যামিতিক চিত্ৰ দেখা পোৱা যায়। ইহঁত মাংসভোজী, স্পৰ্শিকাৰ সহায়ত ক্ষুদ্ৰ ক্ষুদ্ৰ জীৱ ধৰি আহাৰ হিচাপে গ্ৰহণ কৰে।\nইংৰাজীত জেলী ফিছ বুলি কোৱা প্ৰাণীবোৰক বৈজ্ঞানিক ভাষাত মেডুছা বুলি কয়। পাশ্ছাত্য পৰম্পৰামতে মেডুছা এজনী ৰাক্ষসী আছিল যাৰ চুলি নাছিল; চুলিৰ সলনি মূৰত অসংখ্য সৰ্প আছিল। এই ৰাক্ষসীৰ নামেৰেই মেডুছা নামটো ৰখা হৈছে। মেডুছাৰ আকাৰ ছাতিৰ দৰে আৰু ইয়াৰ মাজত য'ত ছাতিৰ দণ্ডডাল থাকে তাতে ইহঁতৰ মুখখন থাকে। ছাতিৰ দৰে হোৱা বাবে ইহঁতক হিন্দীত ছত্ৰিক বুলিও কয়। ইহঁতৰ দেহটো অত্যন্ত কোমল।\nজেলী ফিছ দেখিবলৈ বৰ ধুনীয়া। ইহঁতৰ বাহিৰ বা ভিতৰত কোনো হাড় নাথাকে। শৰীৰত বহুত পানী থাকে। সমুদ্ৰতীৰৰ পৰা কেতিয়াবা এই প্ৰাণীক পানীত ভাঁহি থকা দেখিবলৈ পোৱা যায়। ইয়াৰ স্পৰ্শিকাবোৰ তললৈ উলমি থাকে আৰু দেহৰ ওপৰভাগ ছাতিৰ দৰে ফুলি থাকে। ই নিৰ্জীৱ বস্তুৰ দৰে পৰি থাকে আৰু পানীৰ সোতে ইহঁতক যেনি তেনি উটুৱাই নিয়ে যদিও ই নিজ ইচ্ছামতে অতি ধীৰে ধীৰে সাতুৰিবও পাৰে। সাতুৰিবৰ বাবে ই বাৰে বাৰে নিজৰ দেহটো সংকোচন − প্ৰসাৰণ কৰে। বিভিন্ন জাতিৰ জেলী ফিছ পোৱা যায়। কিছুমানৰ আকাৰ সৰু আৰু কিছুমান বহুত ডাঙৰ হয়। ইহঁত বিভিন্ন আকৰ্ষণীয় বৰণৰ যদিও কিছুমান বিষাক্ত। ইয়াৰ স্পৰ্শিকা বহুত দীঘল হোৱা দেখা যায়। ইয়াৰ দংশনৰ ফলত মৃত্যু পৰ্যন্ত হব পাৰে।\n↑ "coelenterate - definition of coelenterate in English | Oxford Dictionaries". Oxford Dictionaries | English. https://en.oxforddictionaries.com/definition/coelenterate। আহৰণ কৰা হৈছে: 25 February 2017.\n↑ "Definition of COELENTERATE" (en ভাষাত). Merriam-Websterwww.merriam-webster.com. https://www.merriam-webster.com/dictionary/coelenterate। আহৰণ কৰা হৈছে: 25 February 2017.\n↑ Dunn, Casey W.; Leys, Sally P.; Haddock, Steven H.D. (May 2015). "The hidden biology of sponges and ctenophores". Trends in Ecology & Evolution খণ্ড 30 (5): 282–291. doi:10.1016/j.tree.2015.03.003.\n↑ 4.0 4.1 Pisani, Davide; Pett, Walker; Dohrmann, Martin; Feuda, Roberto; Rota-Stabelli, Omar; Philippe, Hervé; Lartillot, Nicolas; Wörheide, Gert (2015-12-15). "Genomic data do not support comb jellies as the sister group to all other animals" (en ভাষাত). Proceedings of the National Academy of Sciences খণ্ড 112 (50): 15402–15407. doi:10.1073/pnas.1518127112. ISSN 0027-8424. PMID 26621703.\n↑ Whelan, Nathan V.; Kocot, Kevin M.; Moroz, Leonid L.; Halanych, Kenneth M. (2015-05-05). "Error, signal, and the placement of Ctenophora sister to all other animals". Proceedings of the National Academy of Sciences খণ্ড 112 (18): 5773–5778. doi:10.1073/pnas.1503453112. ISSN 0027-8424. PMID 25902535.\n"https://as.wikipedia.org/w/index.php?title=একনলদেহী_প্ৰাণী&oldid=234369"ৰ পৰা অনা হৈছে\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=54324।


FACT CHECK: এই ভাইৰেল ভিডিঅ'টো অসমৰ শিৱসাগৰৰ শেহতীয়া ভিডিঅ' নহয় - Factcrescendo Assamese\nশিৱৰাত্ৰী উৎসৱ দেশৰ অন্য প্ৰান্তৰ দৰে অসমতো অতি উলহ মালহেৰে পালন কৰা হৈছিল। বিশেষকৈ উজনিৰ শিৱসাগৰ জিলাৰ শিৱদ’লত লোকে লোকাৰণ্য হৈ পৰে এইবছৰ। তাৰ মাজতে অসমত হোৱাটছএপ আৰু আন ছোচিয়েল মিডিয়াত এটা ভিডিঅ’ ভাইৰেল হৈ পৰিছে, য’ত দেখা গৈছে যে এখন মেলাত আয়োজন কৰা ‘মৌত কা কুৱা’ত এটা দুৰ্ঘটনা হয় আৰু এজনী ছোৱালী পৰি যোৱাত এখন গাড়ীয়ে খুন্দিয়াই দিয়ে। দাবী কৰা হৈছে যে শিৱসাগৰৰ ব’ৰ্ডিং ফীল্ডত আয়োজন কৰা শিৱৰাত্ৰী মেলাত এই ঘটনাটো ঘটিছে।\nফেক্ট ক্ৰেছেণ্ডোৰ ফেক্টলাইন নম্বৰ 904 905 3770লৈ এই ভিডিঅ’টোৰ সত্যতা নিৰূপনৰ বাবে এজন হোৱাটছএপ ব্যৱহাৰকাৰীয়ে প্ৰেৰণ কৰিছিল।\nThis video can be distressing to some viewers. Viewer discretion is requested.\nআমি ফেক্ট ক্ৰেছেণ্ডো অসমীয়াই ইয়াৰ সত্যতা নিৰূপন কৰিবলৈ সিদ্ধান্ত ল’লো আৰু আমি পালো এইটো কোনোপধ্যেই অসমৰ শিৱসাগৰ জিলাৰ ভিডিঅ’ নহয় আৰু এইবছৰৰ তো নহয়েই।\nআমি ভিডিঅ’টোৰ সৈতে জৰিত কেইটামান প্ৰাসংগিক শব্দ লৈ ফেচবুকত ছাৰ্চ কৰি চালো। আমি পালো যে ভিডিঅ’টো ২০১৭চনতে ফেচবুকত আপলোড কৰা হৈছিল আৰু সম্ভৱত এইটো মহাৰাষ্ট্ৰত আয়োজন কৰা নৱৰাত্ৰী মেলাৰ ‘মৌত কা কুৱা’ অনুষ্ঠানত সংঘটিত হোৱা এটা দুৰ্ঘটনা।\nScreenshot article, ABP Live\nOriginal Link- ABP News | Archived Link\nআমি হিন্দী নিউজ চেনেল নিউজ নেছনৰ ইউট্যুৱ চেনেলত ২০১৭চনৰ ২৭ছেপ্টেম্বৰত আপলোড কৰা এটা বাতৰি পালো,য’ত উল্লেখ কৰা হৈছে যে এই ঘটনাটো মহাৰাষ্ট্ৰৰ কল্যানত সংঘটিত হৈছিল।\nইয়াৰ উপৰিও এনে কোনো ঘটনা শিৱসাগৰত শেহতীয়াকৈ হৈছে বুলি কোনো বাতৰি আমি বিচাৰি নাপালোঁ ।\nভাইৰেল ভিডিঅ’টো অসমৰ শিৱসাগৰৰ কোনোপধ্যেই নহয় আৰু চলিত বৰ্ষৰো নহয়। আচলতে ২০১৭চনত মহাৰাষ্ট্ৰৰ এক মেলাত সংঘটিত হৈছিল এই ঘটনাটো।\nTitle:FACT CHECK: এই ভাইৰেল ভিডিঅ’টো অসমৰ শিৱসাগৰৰ শেহতীয়া ভিডিঅ’ নহয়\nFact Check By: Manjori Borokotoky\nTagged AssamFact CrescendoFact Crescendo AssameseMaut ka kuanSivasagarঅসমফেক্ট ক্ৰেছেণ্ডোফেক্ট ক্ৰেছেণ্ডো অসমীয়াশিৱদ'লশিৱসাগৰ\nMay 24, 2021 January 28, 2022 Manjori Borkotoky\nMay 30, 2020 March 12, 2022 Manjori Borkotoky


মাহ-হালধিৰ গোন্ধ নৌযাওঁতেই বিকিয়ে এৰিলে কেটক! - Dainandin Barta- দৈনন্দিন বাৰ্তা\nমাহ-হালধিৰ গোন্ধ নৌযাওঁতেই বিকিয়ে এৰিলে কেটক!\nউন্মোচিত হ’ল নিৰপেক্ষ গহপুৰৰ বাৰ্ষিক কেলেণ্ডাৰ\nলামডিঙত নেতাজীৰ ১২৫ সংখ্যক জন্ম জয়ন্তী পালন\nৰেলত ডাঙৰকৈ কথা ক’লেই যাত্ৰীয়ে ভৰিব লাগিব জৰিমনা\nক’ভিডৰ তৃতীয় ঢৌত মৃত্যু ঘটা ৬০ শতাংশ লোকেই আংশিক বা সম্পূৰ্ণৰূপে টিকাকৰণ নকৰা লোক\nবাজেট ২০২২ঃ মহিলাৰ সুস্থতাৰ বিষয়ত অধিক গুৰুত্ব আৰোপ কৰাটো বিচাৰে উদ্যোগীসকলে\nসমষ্টি পুনৰ নিৰ্ধাৰণ সম্পূৰ্ণ হোৱাৰ পিছতে জম্মু-কাশ্মীৰত বিধানসভা নিৰ্বাচনঃ অমিত শ্বাহ\nদেশৰ বিভিন্ন জিলা দণ্ডাধীশসকলৰ সৈতে বাৰ্তালাপ প্ৰধানমন্ত্ৰী মোদীৰ\nগণৰাজ্য দিৱসৰ পেৰেডত উজলিব ১২ ৰাজ্যৰ ২১ প্ৰতীকপট\nনিজৰ বিয়া বাতিল কৰিলে নিউজিলেণ্ডৰ প্ৰধানমন্ত্ৰী জেচিণ্ডা আৰ্ডেনে\nগণতন্ত্ৰ দিৱস উদযাপনৰ হেতু ৰাজ্যত নতুন এছঅ’পি\nঅসমআছাম ৰাইজিং( ইভেন্টে)বিনোদন\nBy দৈনন্দিন বাৰ্তা\t Last updated Jan 4, 2022\nকিছুদিনৰ আগতে বলীউদ তাৰকা বিকি কৌশল আৰু কেটৰিনাৰ কাইফে যুগ্ম জীৱনৰ পাতনি মেলিছিল ৷ ধুম-ধামেৰে আয়োজন কৰা এই বিয়াখনে সকলো লোকৰে দৃষ্টি আকৰ্ষণ কৰিছিল ৷ বিয়াৰ পাছত দুয়োজনে কটোৱা সুন্দৰ মুহুৰ্তবোৰ সামাজিক মাধ্যমত শ্বেয়াৰ কৰিছিল আৰু অনুৰাগীৰ মন জয় কৰিবলৈ সক্ষম হৈছিল ৷ বিয়াৰ পাছত স্বামীৰ সৈতে বলীউড নায়িকা কেটৰিনা কাইফে প্ৰথমটো খ্ৰীষ্টমাছ আৰু নৱবৰ্ষও উদযাপন কৰিলে।\nশ ব্যস্ততাৰ পিছতো নতুন বছৰক আদৰণি জনোৱাৰ বাবে কিছু সময় উলিয়াইছে নৱ দম্পতীয়ে। ২০২২ বৰ্ষটোও নতুনকৈ আৰম্ভ কৰাৰ দুৰ্বাৰ হেঁপাহ আছিল বিকি-কেটৰ, কিন্তু সময়ে যেন সেইয়া সম্ভৱ কৰি নুতুলিলে তেওঁলোকক ৷ এতিয়া সকলো সামৰি তেওঁলোক পুনৰ কামলৈ ঘুৰি যোৱাৰ সময় আহি পৰিছে ৷ ইয়াকে লৈ এতিয়া মন সেমেকি উঠিছে কেটৰিনাৰ ৷ কিয়নো বিকিয়ে এতিয়া শ্বুটিংৰ বাবে মুম্বাইৰ বাহিৰলৈ যাব লগা হৈছে ৷ সেয়েহে দুয়োজন তাৰকাক শনিবাৰে মুম্বাই বিমান বন্দৰত দেখা গৈছিল ৷\nকেটে বিকিক বিদায় জনাবলৈ বিমান বন্দৰলৈ আহিছিল আৰু তেওঁলোক একেখন গাড়ীতে আহিছিল ৷ কেটে বিকিক বিদায় জনোৱা সমগ্ৰ দৃশ্য ছচিয়েল মিডিয়াত ভাইৰেল হৈ পৰিছে৷ ভিডিঅ’টোত কেটৰিনাই বিদায় পৰত বিকিক আলিংগন কৰিছে আৰু তেওঁলোকে ইজনে সিজনক যেন বান্ধোনৰ পৰা এৰিবই খোজা নাছিল। ভিডিঅ’টো সামাজিক মাধ্যমত বিয়পি পৰাৰ লগে-লগে তেওঁলোকৰ অনুৰাগীসকলে নৱ দম্পতীৰ এনে গভীৰ প্ৰেমৰ প্ৰতি তেওঁলোক খুবেই আকৃষ্ট হৈছে।\nমায়ানগৰীৰ তাৰকাৰ দেহত ক’ভিড\nঠেঙাল কছাৰী স্বায়ত্তশাসিত পৰিষদৰ নিৰ্বাচন\nক’ভিডৰ তৃতীয় ঢৌত মৃত্যু ঘটা ৬০ শতাংশ লোকেই আংশিক বা সম্পূৰ্ণৰূপে টিকাকৰণ নকৰা…\nসমষ্টি পুনৰ নিৰ্ধাৰণ সম্পূৰ্ণ হোৱাৰ পিছতে জম্মু-কাশ্মীৰত বিধানসভা নিৰ্বাচনঃ অমিত…\nক’ভিডৰ তৃতীয় ঢৌত মৃত্যু ঘটা ৬০ শতাংশ লোকেই আংশিক বা সম্পূৰ্ণৰূপে…\nবাজেট ২০২২ঃ মহিলাৰ সুস্থতাৰ বিষয়ত অধিক গুৰুত্ব আৰোপ কৰাটো বিচাৰে…\nসমষ্টি পুনৰ নিৰ্ধাৰণ সম্পূৰ্ণ হোৱাৰ পিছতে জম্মু-কাশ্মীৰত বিধানসভা…


ঘাঁহ জাতীয় শস্য — Vikaspedia\nঘাঁহ জাতীয় শস্য\nজাত কৃষিকাল (দিন) সেউজীয়া ঘাঁহ কুইন্টল/হেক্টৰ শুকান ঘাঁহ কুইন্টল/হেক্টৰ শস্য কিমানবাৰ কাটিব পাৰি\nজে এইচ ও এচ-১৯\nপানী ওলাই যোৱাৰ সু-ব্যৱস্হা থকা বোকা-পলসুৱা আৰু বালিয়া মাটি এই খেতিৰ উপযোগী ৷ এনে মাটিত শালি ধানৰ পিচতে ইয়াৰ খেতি কৰিব পাৰি ৷\nযৱধানৰ খেতিৰ বাবে ভাল মিহি কঠীয়া তলীৰ প্ৰয়োজন৷\nবীজ সিঁচাৰ সময় : অক্টোবৰ মাজ ভাগৰ পৰা ডিচেম্বৰ মাহলৈকে৷\nবীজৰ পৰিমাণ : ১০০ কি.গ্রা./হেক্টৰত (১৩-১৪ কি.গ্রা./বিঘাত)৷\nদুৰত্ব : ২৫-৩০ চে: মি: ব্যৱধানত খাল খান্দি বীজবোৰ ৪-৫ চে: মি: দত সিঁচিব লাগে ৷\nপ্ৰতি হেক্টৰত ৫৪ কি.গ্রা. ইউৰিয়া, ১২৫ কি.গ্রা. একক চুপাৰ ফচফেট আৰু ৩৩ কি.গ্রা. মিউৰিয়েট অৱ পটাছ প্ৰাথমিক সাৰ হিচাবে প্ৰয়োগ কৰিব আৰু প্ৰথমবাৰ শস্য কটাৰ পিচতে (বীজ সিঁচাৰ ৬০-৭০ দিনৰ পিছত) ৩৪ কি.গ্রা. ইউৰিয়া টপ দ্ৰেছ হিচাবে প্ৰয়োগ কৰিব ৷\nবৰষুণৰ ওপৰত নিৰ্ভৰ কৰি যৱধানৰ খেতি সফলতাৰে কৰিব পাৰি ৷ মাটিডৰা শুকান হলে বীজ সিঁচাৰ পিছতেই প্ৰথমবাৰ জলসিঞ্চন কৰিব লাগে ৷ দ্বিতীয়বাৰ, বীজ সিঁচাৰ ৪৫ দিনৰ পিছত পোখা মেলাৰ সময়ত আৰু প্ৰথমবাৰ শস্য কটাৰ পিছতে তৃতীয়বাৰ জলসিঞ্চন কৰিব লাগে ৷\nবীজ সিঁচাৰ ৩-৪ সপ্তাহৰ পিছত এবাৰ বনবাত নিৰাই দিব লাগে ৷\nবীজ সিঁচাৰ ৬০-৭০ দিনৰ পিছত প্ৰথমবাৰ আৰু শতকৰা ৫০ ভাগ ফুল ধৰাৰ পিছত দ্বিতীয়বাৰ শস্য কাটিব লাগে ৷ মাটিৰ পৰা ৮-১০ চে: মি: ওপৰত গছবোৰ কাটিব৷\nবীজ : প্ৰথমবাৰ শস্য কটাৰ পিছত সেই শস্যৰ পৰাই বীজ সংৰক্ষণ কৰিব পাৰি ৷ পাঁচ ভাগৰ এক অংশ হেক্টৰ মাটিৰ বীজেৰেই এক হেক্টৰ মাটিত সিঁচিবলৈ যথেষ্ট হয়৷


Style Archives - News Bharati NE\nহিন্দু জাগৰণ মঞ্চৰ প্ৰশংসনীয় পদক্ষেপ ।\nএখন হাবিৰ কথা ! আৰু এখন জীয়া বাস্তৱ ছবি...\nGive all thrust to transformation of unorganise...\nহিন্দু জাগৰণ মঞ্চৰ প্ৰশংসনীয় পদক্ষেপ । ...\nNew Delhi. BMS should expand its work in unorganised sector and bring transformation in the sector, said ...\nNew Delhi. BMS should expand its work in unorganised sector and bring transformation in the sector, said RSS sarsanghchalak Dr. Mohan Bhagwat. He was addressing the workers while inaugurating the virt ...\nহিন্দু জাগৰণ মঞ্চ, অসমৰ বৰপেটা জিলা সমিতিৰ উদ্যোগত আৰু নগাওঁ আঞ্চলিক সমিতি আৰু নগাওঁ ৰাস সমিতিৰ সহযোগত আজ ...\nহিন্দু জাগৰণ মঞ্চ, অসমৰ বৰপেটা জিলা সমিতিৰ উদ্যোগত আৰু নগাওঁ আঞ্চলিক সমিতি আৰু নগাওঁ ৰাস সমিতিৰ সহযোগত আজি নগাওঁ ৰাস মন্দিৰ চৌহদ, নগাওঁ প্ৰাথমিক বিদ্যালয়ৰ চৌহদৰ লগতে পঞ্চায়ত তথা সমূহীয়া ভবনলৈ যোৱা পথত ...


এটি সৰু কাহিনী - SeekNLearn.in\nএটি সৰু কাহিনী\nPublished by Nilam Singha on 06/02/2017 06/02/2017\n” হেল্ল’…, হয় মই বৃদ্ধাশ্ৰমৰ পৰা কৈছো । আপুনি যোৱাকালিৰ বাতৰি কাকতত বিজ্ঞাপন এটা দিছিল যে । হয় , আপোনাৰ পোহনীয়া কুকুৰটো, আমাৰ আশ্ৰমতে আছে । বৰ্তমান আপোনাৰ মাতৃৰ লগত খেলি আছে …, আপুনি আহি কুকুৰটো লৈ যাব পাৰিব । ধন্যবাদ ।”\nTags: ata horu kahinibriddhasramcare for olderOur duty to oldersmall story\nBF: Best or Boy Friend\nNote: This story is only for readers. The names mentioned in the story are imaginary ••••I read “Half-Girlfriend” last night. It wasasuggestion from Pranami. The story hurt me, amazed me, excited me, and Read more…


বিজয় হাজাৰে ট্ৰফীত পৃথ্বী শ্ব'ৰ আন এক বিৰল অভিলেখ!! - Olympia Sports\nHomeNewsবিজয় হাজাৰে ট্ৰফীত পৃথ্বী শ্ব'ৰ আন এক বিৰল অভিলেখ!!\nবিজয় হাজাৰে ট্ৰফীত দুৰ্দান্ত প্ৰদৰ্শন অব্যাহত ৰাখিছে মুম্বাইৰ অধিনায়ক পৃথ্বী শ্ব’ই। প্ৰতিযোগিতাত এই পৰ্যন্ত শ্ব’ই ডেৰ শতাধিক ৰানৰ তিনিটাকৈ ইনিংছ খেলিবলৈ সক্ষম হৈছে। প্ৰতিযোগিতাৰ আজি অনুষ্ঠিত ছেমিফাইনেল মেচ এখনত কৰ্ণাটকৰ বিৰুদ্ধে পুনৰ বেটিং পৰাক্ৰম দেখুৱাবলৈ সক্ষম হয় যুৱ ক্ৰিকেটাৰজন।\nনতুন দিল্লীৰ পলম গ্ৰাউণ্ডত অনুষ্ঠিত আজিৰ মেচখনত মুম্বাইয়ে প্ৰথমে বেটিং কৰি মুম্বাইয়ে অধিনায়ক শ্ব’ৰ বিস্ফোৰক ১৬৫ ৰানৰ সহায়ত নিৰ্ধাৰিত ৫০ অভাৰত বিশাল ৩২২ ৰান কৰিবলৈ সক্ষম হয়। শ্ব’ৰ ১২২ টা বলৰ ইনিংছটোত আছিল ২২ টা চাৰি আৰু ৭ টা ছয়।\nউল্লেখযোগ্য যে ইয়াৰ পূৰ্বে কোৱাৰ্টাৰ ফাইনেলত সৌৰাষ্ট্রৰ বিপক্ষে ১৮৫ ৰানৰ আন এক বিস্ফোৰক ইনিংছ খেলিছিল শ্ব’ই। চলিত বিজয় হাজাৰে ট্ৰফীত পৃথ্বী শ্ব’ই এটা দ্বি-শতকীয় ইনিংছো উপহাৰ দিছে।\nইয়াৰ লগে লগে ক্ৰিকেটাৰজনে বিজয় হাজাৰে ট্ৰফীৰ এটা চিজনত সৰ্বাধিক ৰান সংগ্ৰহকাৰী হিচাবে পৰিগণিত হল। এই পথত তেওঁ মায়ংক আগৰৱালক পিছ পেলাবলৈ সক্ষম হয়। ইয়াৰ পূৰ্বে মায়ংক আগৰৱালাই ২০১৭-১৮ চিজনত ৭২৩ ৰান সংগ্ৰহ কৰিবলৈ সক্ষম হৈছিল।\nPrevious articleপুনৰ আন্তঃৰাষ্ট্ৰীয় অলিম্পিক কিমিটিৰ অধক্ষ্য হিচাপে নিৰ্বাচিত থমাছ বাক\nNext articleএ এফ চি চেম্পিয়নচ লীগৰ গ্ৰোপ ইৰ মেচ অনুষ্ঠিত হ’ব গোৱাত\nচিত্ৰলেখা ভলীবল কোচিং চেণ্টাৰ:এজাক তৰুণৰ প্ৰতিভাৰে উদ্ভাসিত হৈছে বান নগৰী তেজপুৰ\nজে কে বৰুৱা ক্ৰিকেটত গোলাঘাটৰ বিপক্ষে পিছ পৰিছে তিনিচুকীয়া\n৫৬ সংখ্যক ৰাষ্ট্ৰীয় ক্ৰছ-কান্ট্ৰী চেম্পিয়নশ্বিপ,ক্ষেত্ৰীৰ মালয়বাৰীত বাছনি শিবিৰ


ক্ৰমাৎ লাখৰ দিশে দেশত দৈনিক সংক্ৰমণ | নতুন সময়\nHome ৰাষ্ট্ৰীয়ঃ ক্ৰমাৎ লাখৰ দিশে দেশত দৈনিক সংক্ৰমণ\nক্ৰমাৎ লাখৰ দিশে দেশত দৈনিক সংক্ৰমণ\nদেশত দৈনিক ৯০ হাজাৰৰ ঘৰত বৃদ্ধি পাইছে কৰোনা ভাইৰাছত আক্রান্তৰ সংখ্যা। দৈনিক মৃত্যুও ১০০০ৰ ওপৰতেই বাঢ়ি আছে। দেশৰ মুঠ আক্রান্তই ইতিমধ্যে পাৰ কৰিছে চাৰে ৪৬ লাখ। যাৰ ভিতৰত কেৱল মহাৰাষ্ট্ৰতেই আক্ৰান্তৰ সংখ্যা ১০ লাখ৷\nকেন্দ্রীয় স্বাস্থ্য মন্ত্রালয়ে আজি প্ৰকাশ কৰা মতে, যোৱা ২৪ ঘণ্টাত দেশত ৯৭ হাজাৰ ৫৭০ জন নতুনকৈ কোভিডত আক্রান্ত হৈছে। এই সময়ছোৱাত আমেৰিকা আৰু ব্রাজিলত নতুন আক্রান্তৰ সংখ্যা যথাক্রমে ৪৭ হাজাৰ ১৫৪ আৰু ২৩ হাজাৰ ৮৬৪ জন। বিগত এমাহ ধৰি দুয়োখন দেশৰ তুলনাত ভাৰতৰ নতুন সংক্রমণ বহু বেছি সংখ্যাত হৈছে। বিগত কেইবাটাও দিনত সেয়া দুইৰ পৰা তিনি গুণ হৈ গৈছে।\nআজিৰ পৰিসংখ্যা মতে, দেশত মুঠ আক্রান্তৰ সংখ্যা ৪৬ লাখ ৫৯ হাজাৰ ৯৪৮ জন। প্রথম স্থানত থকা আমেৰিকাত মুঠ আক্রান্ত ৬৪ লাখ ৪৪ হাজাৰ আৰু তৃতীয় স্থানত থকা ব্রাজিলত মুঠ আক্রান্ত ৪২ লাখ ৩৮ হাজাৰ।\nআনহাতে, দেশত শীৰ্ষ তিনিখন ৰাজ্যৰ ভিতৰত যোৱা ২৪ ঘণ্টাত মহাৰাষ্ট্রত নতুন সংক্রমণ চাৰে ২৪ হাজাৰৰো বেছি। যাৰ ফলত এতিয়া ৰাজ্যখনত মুঠ আক্রান্ত ১০ লাখ অতিক্ৰম কৰিছে। অন্ধ্রপ্রদেশত প্রায় ১০ হাজাৰ আৰু কর্নাটকত চাৰে ৯ হাজাৰ নতুনকৈ সংক্রমিত হৈছে। উত্তৰ প্রদেশত আজি সংক্ৰমণে ৭ হাজাৰ চুইছে। দৈনিক দেশৰ ৰাজধানীৰ বৰ্ধিত সংক্ৰমণেও উদ্বেগ বঢ়াইছে। পশ্চিমবঙ্গ আৰু বিহাৰত নতুন সংক্রমণ একেই হাৰত হ’লেও তেলেঙ্গানা, অসম, ওড়িশাৰ দৈনিক নতুন সংক্রমণে আশংকা বৃদ্ধি কৰিছে। কেৰালা, হাৰিয়ানা, পঞ্জাব, ঝাৰখণ্ড, ছত্তীশগড়তো আক্রান্ত উল্লেখযোগ্য হাৰত বৃদ্ধি পাইছে।\nদৈনিক মৃত্যুতো এতিয়া অন্যান্য দেশতকৈ আগত ভাৰত। মুঠ মৃত্যুৰ হিচাবত বিশ্বৰ তৃতীয় স্থানত থাকিলেও, প্রথম আৰু দ্বিতীয় স্থানত থকা আমেৰিকা আৰু ব্রাজিলৰ তুলনাত ভাৰতত মুঠ মৃত্যু বহু কম। ইয়াৰ উপৰি সেই দেশবোৰৰ তুলনাত ভাৰতত মৃত্যুৰ হাৰো বহু কম। কেন্দ্রীয় স্বাস্থ্য মন্ত্রালয়ৰ পৰিসংখ্যা অনুসৰি, বিগত ২৪ ঘণ্টাত কৰোনাৰ ফলত মৃত্যু হৈছে ১ হাজাৰ ২০১ জনৰ। ইয়াকে লৈ দেশত মুঠ ৭৭ হাজাৰ ৪৭২ জনৰ প্রাণ কাঢ়িলে কৰোনা ভাইৰাছে। ইয়াৰ ভিতৰত মহাৰাষ্ট্রতেই মৃত্যু হৈছে ২৮ হাজাৰ ৭২৪ জন। দ্বিতীয় স্থানত থকা তামিলনাডুত মুঠ মৃত্যু ৮ হাজাৰ ২৩১।\nতৃতীয় স্থানত থকা কর্নাটকত মৃত্যুৰ সংখ্যা ৭ হাজাৰ অতিক্ৰম কৰিছে। দেশৰ ৰাজধানীত এই সংখ্যা ৪ হাজাৰ ৬৮৭। অন্ধ্রপ্রদেশ (৪,৭৭৯), উত্তৰ প্রদেশ (৪,২৮২), পশ্চিমবঙ্গ (৩,৮২৮) আৰু গুজৰাট (৩,১৮০) মৃত্যু তালিকাত ওপৰৰ ফালে আছে। পঞ্জাবত মুঠ মৃত্যু দুই হাজাৰ অতিক্ৰম কৰিবলৈ আগবাঢ়িছে। মধ্যপ্রদেশ (১,৬৯১) আৰু ৰাজস্থানতো (১,২০৭) মুঠ মৃত্যু বাঢ়ি আছে। ইয়াৰ পিছত তালিকাত আছে তেলেঙ্গানা, হাৰিয়ানা, জম্মু-কাশ্মীৰ, বিহাৰ, ওড়িশা, ঝাৰখণ্ড, ছত্তীশগড়, উত্তৰাখণ্ড, গোৱা, ত্রিপুৰাৰ দৰে ৰাজ্যবোৰ।\nআনহাতে, এই পর্যন্ত দেশত মুঠ ৩৬ লাখ ২৪ হাজাৰ ১৯৬ জন কৰোনাৰ কবলৰ পৰা মুক্ত হৈছে। অর্থাৎ দেশত মুঠ আক্রান্তৰ ৭৭.৭৭ শতাংশই সুস্থ হৈছে। যোৱা ২৪ ঘণ্টাত দেশত সুস্থ হৈছে ৮১ হাজাৰ ৫৩৩ জন।\nইফালে বিগত ২৪ ঘণ্টাত দেশৰ সংক্রমণ হাৰ ৮.৯৪ শতাংশ। এই সময়ছোৱাত দেশত পৰীক্ষা হৈছে ১০ লাখ ৯১ হাজাৰ ২৫১ জনৰ।\nকোভিডত আক্রান্ত আৰু মৃত্যু দুয়োখন তালিকাতেই আৰম্ভণিৰ পৰা শীর্ষত থকা মহাৰাষ্ট্রত মুঠ আক্রান্ত ১০ লাখ ১৫ হাজাৰ। দ্বিতীয় স্থানত থকা অন্ধ্রপ্রদেশত ৫ লাখ ৪৭ হাজাৰ। তামিলনাডুত মুঠ ৪ লাখ ৯১ হাজাৰজন আক্রান্ত হৈছে। চতুর্থ স্থানত থকা কর্নাটকত মুঠ সংক্রমিত ৪ লাখ ৪০ হাজাৰ। উত্তৰ প্রদেশতো সংখ্যাটো ২ লাখ ৯৯ হাজাৰত উপনীত হৈছে। দিল্লীত মুঠ আক্রান্ত ২ লাখ পাৰ কৰিছে।\nপশ্চিমবঙ্গত ১ লাখ ৯৬ হাজাৰ, বিহাৰত ১ লাখ ৫৫ হাজাৰ আৰু তেলেঙ্গানাত ১ লাখ ৫৪ হাজাৰ। অসম আৰু ওড়িশাত মুঠ আক্রান্ত ১ লাখ ৩৮ হাজাৰ আৰু ১ লাখ ৪৩ হাজাৰ। গুজৰাট আৰু কেৰালাতো এক লাখ অতিক্ৰম কৰিছে আক্রান্তৰ সংখ্যাই।\nৰাজস্থানত ৯৯ হাজাৰ, হাৰিয়ানাত ৮৮ আৰু মধ্যপ্রদেশত মুঠ আক্ৰান্ত ৮৩ হাজাৰ। পঞ্জাবত ৭৪ হাজাৰ, ঝাৰখণ্ডত ৫৯ হাজাৰ, ছত্তীশগড়ত ৫৮ হাজাৰ, জম্মু-কাশ্মীৰত মুঠ আক্রান্ত ৫০ হাজাৰ। ইয়াৰ পিছত ক্রমান্বয়ে আছে উত্তৰাখণ্ড, গোৱা, পণ্ডিচেৰী আৰু ত্রিপুৰা। মণিপুৰ, হিমাচল প্রদেশ, নাগালেণ্ড, অৰিণাচল প্রদেশৰ দৰে ৰাজ্যত মুঠ আক্রান্ত ১০ হাজাৰৰো কম।\nPrevious articleকংগ্ৰেছ দল হতাশগ্ৰস্ত, গভীৰ সংকটত আভ্যন্তৰীণ বিভাগ : ৰাজ্যিক বিজেপি\nNext articleসাধাৰণ ৰোগীক চিকিৎসা কৰিবলৈ অস্বীকাৰ : হাইকোৰ্টত বিৰোধী দলপতিৰ পিআইএল\nভাৰতত সকলো একাউণ্ট ফ্রিজ এমনেষ্টি ইণ্টাৰনেচনেলৰ! : মোডী চৰকাৰক সমালোচনাৰেই শাস্তি নেকি এমনেষ্টিক?\n৩০ ছেপ্টেম্বৰত বাবৰি মছজিদ গোচৰৰ শুনানি : উভতি চাওঁ আহক সমগ্ৰ পৰিক্ৰমা\nপ্ৰশ্ন আৰু সমালোচনা ওফৰাই ৮৬২ কোটিত নতুন সংসদ নিৰ্মাণৰ ঠিকা লাভ টাটাৰ


জানো নহয়! - (বি জে ৰঞ্জন) - সাহিত্য ডট অৰ্গ\nপুলকেশ বৰাই নিজৰ দেহটোৰ ওপৰত পৰীক্ষা-নিৰীক্ষা চলাই ভাল পায়। স্বভাৱটো তেওঁৰ পঢ়া দিনৰেই। সেই সৰুতে বোলে দেউতাকহঁতে তেওঁক ডাক্তৰী পঢ়ুৱাবলৈ বৰকৈ ইচ্ছা কৰিছিল। বৰাই কোৱামতে তেতিয়াই বোলে তেওঁৰ এটা ‘ইন-বৰ্ন ইনষ্টিং’ গঢ়ি উঠিছিল-ডাক্তৰী বিদ্যাত, বিশেষ কৈ কটা-ছিঙা আদিবোৰত। নিতৌ সন্ধিয়া পঢ়া টেবিলত বহি দিনৰ খেল-ধেমালীত ভৰি, আঠু আদিত হোৱা জখম, আঘাতবোৰত ‘হোমমেদ’ দৰৱ লগোৱা, কটা ঠাইত থু লগাই কাগজৰ টুকুৰা লগোৱা, গৰমৰ দিনত চুবুৰীৰ ল’ৰাবোৰৰ মুখে হাতে ওলোৱা ফোঁহোৰা, আঁজনি, গাঁৰ আদিৰ কটা-চিঙা কৰি ‘অপাৰেচন’ কৰা- এইবোৰ কৰোতে কৰোতে বোলে বৰাৰ হাতখন অতি মিহি হৈ উঠিছিল। তেতিয়াই বোলে কিছুমানে ভবিষ্যতে এদিন পুলকেশ যে নামজ্বলা শৈল্য চিকৎসক হ’বই হ’ব, সেইটো লিখি দিব খুজিছিল। কিন্তু দুখৰ কথা, হাইস্কুলৰ ওপৰ ক্লাছৰ অংক আৰু ইংৰাজীয়ে যেতিয়া কালমূৰ্তি ধৰি দেখা দিলেহি, তেওঁৰ ডাক্তৰী অভিলাষ ক’ৰাবলৈ পলাই পত্ৰং দিলে। বাৰে বাৰে অংক, ইংৰাজীত লাগি ধৰি মেট্ৰিকত তৃতীয় বাৰলৈ বুলি হেট্ৰিক অৰ্জনৰ বিৰল কৃতিত্বৰে ডাক্তৰ হোৱাৰ আশা ‘দূৰৰ পাহাৰ দেখিবলৈহে ধুনীয়া’ বুলি ফুঃ মাৰি সমূলি পৰিত্যাগ কৰি দিলে পুলকেশে। বৃহস্পতি অষ্টমত থকাত কেনেবাকৈ তিনিবাৰৰ মূৰত মেট্ৰিকটো চুঁচৰি যেন-তেন কলা শাখাত নাম লগালেগৈ। সুবিধা পাই সময়ত টাউন প্লেনিং অফিচৰ ‘মাখি-খেদা’ কেৰাণী বনি গ’লগৈ, আৰু কম দিনৰ ভিতৰতে নিজৰ ‘ফেমিলি প্লেনিং’ত গভীৰভাৱে মনোনিৱেশ কৰিলে পুলকেশ বৰাই।\nতথাপি সেই যি স্বভাৱ এটা আছিল এতিয়াও উক দি উঠে। ক’ৰবাত অকণমান সময় নিৰিবিলি কৈ বহিব পালেই সুপ্ত ডাক্তৰী-প্ৰতিভা জাগ্ৰত হৈ উঠে। শৰীৰৰ ক’ত খুমতিয়াব পাৰে, কোনখিনি খজুৱাই বহলাই ল’ব পৰা যায়- নাই, ভৱাৰ একেবাৰে দৰকাৰ নাই, ভায়োলিনত আঙুলি বুলি যোৱাৰ নিচিনাকৈ খৰ-খজুৱটিবোৰ আঙুলিয়ে নিজেই বিচাৰি বা তৈয়াৰ কৰি লয়। সময়খিনিত বৰাৰ মুখে ভিন ভিন অৱতাৰ ধাৰণ কৰি যায়। আজিকালি মুখৰ নক্সা দেখিয়েই পৰিবাৰ জেতুকীয়ে কৈ দিব পাৰে গিৰিয়েকে কোনখন ভৰিৰ কোনটো আঙুলীৰ খজুলি চিমটাই আছে।\nআজিও বাৰাণ্ডাৰ চিৰিত বহি থকা বৰাৰ মুখৰ তলৰ ওঁঠটো পোন্ধৰ ডিগ্ৰীমান বেঁকা হৈ থকা দেখা গৈছে, বাওঁ চকুটো প্ৰায় মুদো মুদো। জেতুকীয়ে কামৰ মাজে মাজে বৰাৰ আগেৰে অহা-যোৱা কৰি বৰাৰ মুখখনলৈ লক্ষ্য কৰি আছিল।\nবৰাৰ মুখেৰে উচ্ছাৰিত হোৱা শব্দটো শুনি তেওঁ নোকোৱাকৈ নোৱাৰিলে- “কিনো পিটিকি থাকে হে? সেয়াই বন হৈছেগৈ নে আৰু?”\nওঁঠ আৰু জিভাৰ মাজত গোট খোৱা থুবোৰৰ মাজেৰে ‘চুলুলুলুপ’ ধৰণৰ এটা শব্দই বৰাৰ দাঁতৰ মাজেৰে বাহিৰলৈ দৌৰ মাৰি ওলাই আহিল। শব্দতে জেতুকীয়ে বুজিলে- ভালকৈয়ে এবাখল গ’ল চাগৈ।\n-“উহ্ ৰাম, বেয়া ঘাঁ হ’ব এইবোৰ, কৰিবলৈ আৰু কাম নাপায়!” বিৰক্তিৰে কৈ জেতুকী আতঁৰিল।\nবৰাই ফটা গোৰোহাৰ ছাল চিকুটি এৰাই আছিল। এই কামফেৰা তেওঁ সুবিধা পালেই সম্পন্ন কৰে। কামটো কৰোতে সুখ-দুখৰ এক অনাবিল আমেজে নিচাৰ নিচিনা ক্ৰিয়া কৰি তেওঁৰ চকুহাল প্ৰায়ে মুদ খুৱাই নিয়েহি।\nজেতুকীৰ মাতত বাধা পাই বৰাই মূৰটো তললৈ কৰি চাই দেখে যে গেৰোৱাৰ পৰা এবখলা এৰি গৈছে, এচিকটা তেজ বিৰিঙি উঠিছে। চাধাৰ টেমাৰ পৰা এমখলা চূণ লেপি দি চেণ্ডেলযোৰ ভৰিত সুমুৱাই ব্যস্ততাৰে চিঞৰ-বাখৰ লগালে –“পানী ৰেডী হৈছেগৈ নে বাৰু? কি যে কৰা, জানো নহয়, এনেকৈয়ে অফিচ দেৰী হৈ যায় সদায়।”\nজেতুকীয়ে ভিতৰৰ পৰা উত্তৰ দিলে – “ইস্ এতিয়াহে হাহাকাৰ লাগিল নে? কাৰেন্ট নাই পুৱাৰে পৰা, যাওঁক চেঁচা পানীৰে তিয়াই আহকগৈ।”\nবৰাই সময় চাই দেখে ন বাজি গৈছে। হুৰমুৰাই এবাল্টি ঢালি আহি চুলি মচি মচি দেখিলে ঘৈণীয়েকে ভাত বাঢ়িছে টেবিলত।\nঅফিচ যাবলৈ ওলাই আজিওঁ তেওঁ বাৰাণ্ডাত এক্ষন্তেক ৰৈ গ’ল। ষ্টেণ্ড কৰি থোৱা স্কুটিখনলৈ বুলি তেওঁ এখোজ দুখোজ কৈ আগুৱাই গ’ল। স্কুটিখনৰ হেন্দেলত ধৰি তেওঁ সৰু ল’ৰা-ছোৱালীক কৰা মৰমৰ দৰে পিহি দিলে এবাৰ। তাৰ পিছত আগৰ পিছৰ চকাদুটা পৰীক্ষা কৰি এটা আত্ম-সন্তুষ্টিৰ হাঁহি মাৰি ক’লে-“হেৰা সোণক ক’বাহে এবাৰ মচিবলৈ, নতুন গাড়ী, চিকচিকাই থাকিব লাগে।”\nজেতুকীয়ে বিৰক্তিৰে কলে-“সেইখন হ’বলা সজাবলৈ হে আনিছিল। নিজেটো নিশিকিলেই। এতিয়া গলগ্ৰহহে হ’বগৈ যেন পাইছো।”\nকিবা ভাবি মাতটো সলাই মিহি সুৰত জেতুকীয়ে পুনৰ ক’লে-“হেৰি নহয়, সোণে চলাওঁ চলাওঁ কৰি আছে, ছাবিপাত দি যাওঁক নহ’লে। আপুনিটো নচলায়ে, সিয়ে শিকক।”\nউত্তৰত বৰাই মূৰটো এনেভাৱে কেইজোকাৰ মান মাৰিলে যেন তেওঁৰ মূৰত নে চুলিত কিবা নালাগিবলগীয়া বস্তু এটাহে লাগি ধৰিছেহি। তেওঁ ক’লে-“কিহৰ পঢ়া ল’ৰাই বাইক চলাব লাগিছে? বাইক চলাই গা ঘেলাই ফুৰক, পঢ়া-শুনা ৰসাতললৈ যাওক। জানো নহয়, বৰুৱাহঁতৰ সেই পেনঘুল্লা ল’ৰাটোক বাপেকে বাইক কিনি দি কেনে শাস্তি পাইছে এতিয়া, ল’ৰাই কলেজলৈ যাওঁ বুলি ক’ত বাইক চলাই ঘুৰি ঘুৰি ফেল-মাৰ্কা হৈছেগৈ। আগেয়ে পঢ়ক, ভাল ৰীজাল্ট কৰক, তাৰ পিছত যিমান ইচ্ছা চলাব।”\nমাকক স্কুটিৰ ছাবিপাতৰ কথা কৈ কুটুৰি থকা সোণে ভিতৰৰ পৰা সকলো শুনি আছিল। ছাবিপাত পোৱাৰ আশা নেদেখি তাৰ মূৰটো গৰম হৈ আহিব ধৰিলে।\nমাকে কৈছে-“তেনেহ’লে কিহলৈ বাৰু কিনিলে এইখন, নিজেওঁ নচলাই, ল’ৰাকো নিদিয়ে। সোণে শিকিলে কেতিয়াবা ময়ে বা মইনায়ে উঠিব পাৰিলো হয়, সিওঁ লাগ বুলিলেই ঘপককৈ বজাৰৰ পৰা কিবা এটা আনিব যাব পাৰিলে হয়।”\nবৰাই ঘৈণীয়েকৰ কথালৈ গুৰুত্ব নিদি ইতিমধ্যে জপনা খুলি বাহিৰ হ’লেই, তেওঁ কৈ যাবলৈ ধৰিলে-“জানো নহয়, বাইক চলোৱা কিমান সহজ! আজিকালি ৰাষ্টাত ইমান ভীৰ-ভাৰ, ভৌচ-ভৌচকৈ চলোৱা মটৰ চাইকেল, বাইকৰ কিমান অতপালি। ইমান সহজ হ’লেতো….”, লাহে লাহে বৰাৰ মাত অস্পষ্ট হৈ গ’ল তথাপি ঘৈণীয়েকৰ আন্দাজ কৰিবলৈ অসুবিধা নহ’ল যে বৰাই বাইক-সম্পৰ্কীয় কথাই কিবা-কিবি কৈ কৈ গৈ আছেগৈ। ৰাষ্টাৰ মানুহক কথাবোৰ শুনাই যোৱাত জেতুকীয়ে লাজ পাই খঙতে ভোৰভোৰাই ঘৰৰ ভিতৰ সোমালগৈ।\nঘৰখনত স্কুটি এখনৰ প্ৰয়োজন অৱশ্যে নোহোৱা নহয়। কেতিয়াবা মইনাকে টিউচনলৈ থ’ব যাব লাগে, ইপিনে ৰিক্সাও নাই, কি কৰে তেতিয়া? কেতিয়াবা আকৌ আলহী আহি ওলাইছেহি, চেনী বা চাহপাতো শেষ হৈছে, ই সোণেই স্কুটিখন লৈ বজাৰৰ পৰা পুতুককৈ লৈ আনিব গৈ পাৰে। আতঁৰৰ বিয়া, সবাহলৈ যাবওঁ ভাল, আনকি সত্য-নাৰায়ণ পূজা পৰ্যন্ত- সন্ধিয়া পাৰ হৈ ৰাতি হৈ গ’লেও ঘুৰি আহিবলৈ টেনচন নাই। কেতিয়াবা যেনিবা বৰাৰে অফিচ যোৱা দেৰী হ’ল, সাউতকৈ সেইখন চেকুৰাই দিলেই পাঁচ মিনিটতে অফিচ পৌহচি যায়- ইত্যাদি ইত্যাদি ক’ত যে কিমান কাৰণ। পিচে দুচকীয়াখন কিনাৰ যিমান কাৰণ আছিল, কিনি উঠাৰ পিছত সেইখন নচলোৱাৰ কাৰণ বিচৰাত হে অধিক ব্যস্ত হ’ল বৰা, তেওঁ বিচাৰি উলিওৱা কাৰণবোৰ আছিল- এক্সিডেন্টৰ ভয়, ক’ৰাবাত চলাই নি ৰাখিলে চোৰে চোৰ কৰি নিয়াৰ ভয়, পিচলি পৰাৰ ভয়, সোণে চলাবলৈ ল’লে পঢ়া-শুনা নষ্ট হোৱাৰ ভয় ইত্যাদি। যিমান যি কাৰণ নেদেখুৱাওঁক, হঠাতে উপজা এই বাইক-বিদ্বেষৰ প্ৰধান কাৰণটো আছিল বৰাৰ স্কুটি শিকিবলৈ মনত উপজা ভয় ভাবটো।\nশিকিবলৈ তেওঁ চেষ্টা নকৰা নহয়, কৰিছিল। কিনি অনাৰ পিছতে এদিন দেওবাৰে খুলশালিয়েক হৰমোহনক মাতি পঠিয়াইছিল। খুলশালিয়েকে এঘন্টামান ধৰি ভিনিয়েকক স্কুটি চলোৱাৰ ওপৰত ট্ৰেইনিং দিলেহি। ট্ৰেইনিং-পিৰিয়দত মূৰ দুপিয়াই দুপিয়াই বৰাই চিৰন্তন মুদ্ৰাদোষেৰে কৈ গ’ল-অ’ জানো-জানো। জানো নহয়, এইটো দেখিছো নহয় কৰা বেলেগক। অ’ জানো- জানো।\nহৰমোহনে শিকাই থাকোতে মাজতে এবাৰ জেতুকীয়ে চাদৰ আচলটো ধৰি হাতেৰে এনে এটা পাক মাৰি দিলে যেন সেয়া চাদৰৰ লোচ নহয়, স্কুটিখনৰ ৰেচটোহে-“ইচ্, ইমান সহজ ভাই, ময়েই পাৰিম দেখোন।”\nবায়েকৰ উৎসাহ দেখি হৰমোহনে হাঁহিলে-“পাৰিবিতো, আজিকালি ইস্কুল কলেজত পঢ়া কিমান ছোৱালীয়ে ইস্কুটি চলাই ঘুৰি ফুৰে। ই সোনেতো একেকোবে চলাই নিব পাৰিব।”\nসন্মানৰ প্ৰশ্ন আহি পৰিল যেতিয়া বৰাই কোনোমতে সাহস অকণ গোটালে। তেওঁ স্কুটিখন লকড্ কৰি দিব ক’লে হৰমোহনক। উদ্যেশ্য স্কুটি আন-লকড্ কৰি, ষ্টেণ্ডৰ পৰা নমাই বহি লৈ নিজেই ষ্টাৰ্ট দিব- একেবাৰে প্ৰথমৰ পৰা প্ৰেক্টিকেলখিনি নিজেই কৰি চাব। প্ৰেক্টিকেল আৰম্ভ হ’ল। স্কুটিত বহালৈ চব ঠিকেই আছিল। স্কুতিখন ষ্টাৰ্ট দিলে, দুই হাতেৰে, সৰ্বশক্তিৰে হেন্দেলত বৰাই এনেকৈ মুঠি মাৰি ধৰিলে, কিবা কাৰণত যদি স্কুটিখন আকাশলৈও উৰিও যায়, তেন্তে তেওঁক পিঠিত বহুৱাই লৈহে যেন যায়।\n-“এনেকৈ নহয় ভিনিদেউ, চাওঁ হাত দুখন, অলপ লুজ কৰি দিয়ক, লুজ-লুজ, একদম ইজি।”\nশৰীৰৰ সকলো তেজ উঠি গৈ বৰাৰ মুখ ৰঙা পৰি গৈছে। তেওঁ কেনিও চোৱা নাই, চকু সমুখলৈ। লাহে লাহে কোনে কি কৈ আছে বৰাই শুনি নোপোৱা হৈ গ’ল। হৰমোহনে কিবা এটা কোৱা যেন পালে যদিওঁ কি ক’লে তেওঁ বুজি নাপালে। আশংকা কৰি হৰমোহনে তৎক্ষণাত পিছফালে লফিয়াই উঠি দিলে, বৰাই দিলে ৰেচটো একেকোবে ডবাই, স্কুটিৰ চকা ফৌচকৈ আগুৱাই গৈ কেইফুট ওপৰলৈ ডাংখাই উঠিল। ভাগ্যে বৰাই ৰেচটো আকৌ নমাই দিছিল বুলিহে গাড়ীখন ৰৈ গ’ল। হৰমোহনে পিছৰ পৰা ৰেচটো নিজৰ কন্ট্ৰললৈ আনি মুঠি মাৰি ধৰি লৈ নামি আহি ষ্টাৰ্ট বন্ধ কৰি দিলে।\n-“নহয় নহয় ভিনিদেউ, চাওঁ।”\nআকৌ আধাঘন্টামানৰ শিকন-শিক্ষণ চলিল।\nমাজতে এবাৰ হৰমোহনে ৰাষ্টাতে ফুৰফুৰাই চলায়ো দেখুৱালে- “দেখিলে? কিমান সহজ।”\nবৰাই আকৌ বহি ল’লে, পিছফালে হৰমোহন।\nষ্টাৰ্ট নিদিয়ালৈ ঠিকে থাকিল। যি ষ্টাৰ্ট দিলে, বৰাৰ মুখ ৰঙা পৰিব ধৰিলে। এইবাৰ স্কুটি কিন্তু লাহে লাহে ভদ্ৰভাৱে আগবাঢ়িল। আগত এটা টাৰ্ণিং আহিল। বৰাই স্পীড কমাব এৰি দিলে ৰেচটো একেবাৰে বঢ়াই, স্কুটিয়ে উৰি যোৱাৰ দৰে দাঁতিৰ খালৈলৈ টাৰ্গেট কৰি জপিয়ালে। হৰমোহন সাজু হৈয়ে আছিল, সি পটককৈ ব্ৰেকডাল টানি দিলে। শব্দ কৰি স্কুটিখনে দেদাবলৈ ধৰিলে, টাৰ্ণিংত লোৱা ভাজৰ ভাৰসাম্য ৰাখিব নোৱাৰি দুয়ো লাহেকৈ বাগৰি পৰিল। ভাগ্যে সেইখিনি ঢিলা মাটি আছিল।\nসেয়াই। তাৰ পিছত স্কুটি গৈ যি বাৰাণ্ডাত উঠিল, আজি তিনি মাহ ধৰি চালকৰ প্ৰতীক্ষাত হা-হুমুনিয়াহ কাঢ়ি সি তাতেই ঠিয় দি আছে।\nসোণে চলাবলৈ ইচ্ছা কৰে, বৰাই নিদিয়ে। তেওঁৰ মনত ভয়- তেওঁৱে নোৱাৰিলে, সোণে কি পাৰিব।\nলগৰবোৰো জানো কম কচুগুটি, সিহঁতে সোণক জোকায়-“কি ঐ, স্কুটিখন বিকিবি নেকি, নে কিবা এক্সিভিচনলৈ ৰাখি থৈছ? ”\nসোণে প্ৰতিজ্ঞা কৰিলে দেউতাকৰ স্কুটিত সি নিশিকে। ফাৰ্ষ্ট ইয়েৰৰ পৰীক্ষাৰ পিছত সি মোমায়েকহঁতৰ ঘৰলৈ কেইদিনমান থকাকৈ গ’ল।\nএসপ্তাহৰ মূৰত মোমায়েক হৰমোহনৰ ইয়ামাহাখন নিজে চলাই লৈ আহি সি যেতিয়া ঘৰ পালেহি দেখি বৰাৰ চকু কপালত।\nপদূলিৰ আগত বাইকত বহি ৰেচ পকাই থকা সোণৰ মুখেৰে বাগৰা হাঁহিটোৱে যেন বৰাক কৈ গ’ল- দেখিছা? তুমি নোৱাৰিলা বুলি আনেওঁ নোৱাৰে বুলি কেলৈ ভাবা? চব তোমাৰ দৰে ভয়াতুৰ নহয়।\nবৰাই ঘৈণীয়েকলৈ চাই হাঁহি মাৰি কলে-“হেৰা চোৱা, পুতেৰাই মটৰ চাইকেল চলাব শিকিলে। মই জানোৱেই, ই পাৰিব বুলি।”\n‘মামাৰ-গাড়ী’ ইচ্ছামতে চলিল সেইকেইদিন। মোমায়েকে বাইকখন লৈ যোৱাৰ দিনা বৰাই সোণক ক’লে-“যাচোন, স্কুটিখনেৰে মইনাক টিউচনত থৈ আহগৈ, পাৰিবিতো?”\nতাৰ পিছত এদিন ক’লে-“যাচোন, লণ্ড্ৰীৰ পৰা সাউতকৈ পাঞ্জাবীটো পিহি লৈ আন।”\nএদিন ক’লে-“মায়েৰক লৈ টংক ককায়েৰহঁতৰ বিয়ালৈ যাগৈ।”\nতাৰ বহুদিন পিছত এদিন ক’লে- “কালি স্কুটিৰ পিছফালে কোন ছোৱালী আছিল সেইজনী? মই আমাৰ মইনা বুলিয়ে ভাবিছিলো।”\nতাৰ বহুদিন পিছত এদিন।\nবাৰাণ্ডাত চকীত ভৰি তুলি বহি বৰাই ভৰিৰ নখৰ কোণ এটা পৰীক্ষা কৰি আছে। ঘৰখন নিজম।\nসোণৰ দ্বিতীয় বাৰ্ষিকীৰ ৰীজাল্ট দিছে। সোণ ফেইল।\nস্কুটিখনো বাৰাণ্ডাত যেন বিমৰ্ষ-মনে হৈ ঠিয় দি আছে। মুখত কাৰো মাত-বোল নাই।\nবৰাই বহু সময় ধৰি মনে মনে থাকি ক’লে-“জানো নহয়, এনেকুৱাই হ’ব বুলি। স্কুটিয়ে ধ্বংশ কৰিলে তাক।”\nজেতুকীয়ে তেওঁলৈ চাই স্হিৰ দৃষ্টিৰে ক’লে-“বিকি দিব সেইখন।”\n-“কি লাভ এতিয়া বিকি?”\nভৰিৰ নখৰ কলা পৰা ঘাঁ এডোখৰ খজুৱাই আছিল বৰাই। সেই স্কুটি চলাবলৈ শিকোতে পৰি যে তেওঁৰ নখৰ এবখলা উঠি গৈছিল, সেই ডোখৰকে খজুৱাই খজুৱাই ঘাঁ কৰি আজিলৈ শুকুৱাবলৈ দিয়া নাই তেওঁ। হাতৰ আঙুলিৰে ক’লা পৰি শুকানমুৱা হোৱা ছাল এচিকটা এৰুৱাই আনিবলৈ চেষ্টা কৰি তেওঁ ক’লে-“এই স্কুটি-বাইক আদি চলোৱা একোটা বয়সৰ খজুৱটিৰ বাহিৰে আন একো নহয়।”\nসোণ পঢ়াত বেয়া নাছিল। সি ফেইল কৰাত তাতকৈ ভনীয়েক মইনাই কান্দিলে বেছি। বেচেৰীৰ ককায়েকৰ ওপৰত বেছ ভৰষা আছিল। সোণৰো চকুহাল ওন্দোলি থাকিল দুদিনলৈ।\nতিনিদিনৰ দিনা। সোণৰ বন্ধু পোনা দৌৰি আহিছে। পাচ-পাচ বুলি চিঞৰি আহি সি সোণৰ কোঠা পালেগৈ।\nঘৰৰ আটাইবোৰ তাৰ পিছে পিছে।\n-“সোণে পাচ কৰিছে, জানে নে??” পোনাৰ উত্তেজিত মাত।\n-“কি??” সকোলোৰে মুখ মেল খাই গ’ল।\n-“অ’, ইয়াৰ ৰিজাল্ট ভুল কৈ আহিছিল। আচলতে ইংৰাজীৰ নম্বৰটো ডিফল্ট আছিল বোলে। ফেইল বুলি আহি গ’ল ৰিজাল্ট চীটত। আজি কলেজলৈ ইয়াৰ মাৰ্কচিটখন আহি পালে। সোণে হেনো চেকেণ্ড ডিভিজন পাইছে। কাউন্সিলে ভুল স্বীকাৰ কৰি চিঠিও পঠিয়াইছে বোলে। আৰু এটা একে ধৰণৰ কেচ হৈছে বোলে দক্ষিণ-পূব কলেজখনৰ।”\nইয়েয়ে- খবৰটো শুনি মইনা জপিয়াই লৰ দিলে।\n“আস্!”- বৰাৰ মাতটো শুনি সকোলোৱে তেওঁলৈ চালে। বৰাৰ দয়োখন হাত নাকৰ ওচৰত (এখন হাতত সদ্যবিচ্ছিন্ন নোম এডাল)। নাকটো পিহি পিহি বৰাই ক’লে-“জানোৱেই, সোণে কেতিয়াও ফেইল নকৰে। তোমালোকেহে বিশ্বাস নকৰা তাক।”\nজেতুকীৰ চকু পাক খাই উঠি কিবা কব খুজিছিল যদিও বৰাই ক’বলৈ সুযোগ নিদি পোনাক সুধিলে-“তাইৰ ফলাফল কেনে হৈছে অ’ পোনা?”\n-“সোণে যে স্কুটিত উঠাই মাজে সময়ে, তাই? পাচ কৰিছেনে?”\nপোনাৰ মুখখন উজলি উঠিল। সি ক’লে-“অ’ অনুৰ কথা সুধিছে? তাই ফাৰ্ষ্ট ডিভিচন পাইছে।”\nবৰাৰ তৰ্জনী আৰু বুঢ়া আঙুলী দুয়োটাই ইতিমধ্যে নাকৰ ফুটাৰ অধিকাংশ বেদখল কৰি খৰ গতিৰে বুলদোজাৰ চলাই গৈছে, সন্তুষ্টিৰে তেওঁ কলে-“বেছ বেছ, ভাল হৈছে, স্কুটিত উঠা ছোৱালী- স্মাৰ্ট ছোৱালী, জানোৱেই তাই ভাল ৰিজাল্ট কৰিব, বেছ।”\nসোণৰ কাণ-মূৰ ৰঙা পৰি গ’ল।\nআগফালে স্কুটিখনৰ ষ্টাৰ্ট হোৱা শব্দ শুনা গ’ল। তাৰ পিছত স্কুটিখন ওলাই যোৱা শব্দওঁ শুনা গ’ল।\nবৰাই চিঞৰিলে-“স্কুটিখন কোনোবাই নিলে ঐ!”\nমাকে ক’লে- “মইনা চাগৈ।”\n-“কি! মইনাই? তাই চলাব জানে?”\nজেতুকীয়ে হাঁহি হাঁহি ক’লে-“অ’ শিকিছে, সোণে শিকাইছে। ভালকৈ চলাব পাৰে এতিয়া তাই। ময়ো কেতিয়াবা তাইৰ লগত বজাৰলৈ যাওঁ। আপোনাক হে কোৱা নাছিলো, চিন্তা কৰিব পাৰে বুলি।”\nগালৰ চাৰি মিলিমিটাৰমান ওখ ডাঢ়িখিনি পিহি পিহি হাঁহি মাৰি বৰাই ঘৈণীয়েকৰ পিনে চাই পৰিতৃপ্তিৰ সুৰত ক’লে- “ইস্ মই চিন্তা কৰিম, ময়ে কিনি দিলো ইহঁতক শিকিবলৈ। হেঃ হেঃ, জানিবই, আজিকালিৰ ছোৱালী, কেলেই নাজানিব, তোমালোকৰ নিচিনা মান্ধাতাযুগীয়া নে একো চলাব নজনা? মই আগেয়ে জানো নহয় তাই চলাব পাৰিব বুলি, তোমালোকেহে কিবা…।”\n← লিবিয়াৰ কাহিনীৰ সপ্তদশ খণ্ড: (লিবিয়াত লিখা ডায়েৰীৰ পাতৰ পৰা)(- ডা০ ভূপেন্দ্ৰ শইকীয়া)\nহিতেন শৰ্ম্মাৰ দিনলিপি -১৩ (২য় অধ্যায়)(-ধ্রুৱজ্যোতি শর্মা) →


Bhori Pisol Khale Khamusiba Lyrics By Zubeen Garg | Assamese Lyrics - AssameseLyrical.com\nBhori Pisol Khale Khamusiba Lyrics By Zubeen Garg\nBhori Pisol Khale Khamusiba Lyrics By Zubeen Garg, visit AssameseLyrical.com for more Assamese lyrics\nSong: Bhori Pisol Khale Khamusiba (ভৰি পিছল খালে খামুচিবা)\nBhori Pisol Khale Khamusiba Lyrics:--\nভৰি পিছল খালে খামুচিবা\nপিছলা মন কেনেকৈ ধৰিবা ?\nদাপোণ ভাঙি গ’লে পেলাই দিবা\nপিছে মন ভাঙিলে বুলি\nঅ’ মোৰে মৰমী\nপেলাই দিব জানো পাৰিবা ?\nসাগৰ সিঁচিবলে পাৰে কোনে\nতৰা গণি শেষ কৰিব পাৰে কোনে\nহৃদয় থাকে মানে মৰম জাগে\nপিছে হৃদয় থাকিও যি\nভালপোৱা বুজিব কি সেইজনে ?\nএনে সুখ পাই কোনে কৰিব কি\nযি আনৰ দুখৰ বোজা নুবুজে\nহাঁহি-চকুলো জীৱনতে থাকে\nপিছে দুদিনীয়া সুখ দেখি\nহাঁহিৰ আঁৰত চকুলো নেদেখি ।\nমৰম হেৰাই গ’লে কেনে লাগে\nমৰম দিয়াজনে বাৰু কৈ বুজিব\nচকুলো সকলোৱে দেখিব পিছে\nঅন্তৰে কান্দিলে কোনেনো দেখিব\nমনৰ বেথা কোনেনো বুজিব ?\nAkash Song Lyrics Bhori Pisol Khale Khamusiba Lyrics Old Assamese Lyrics Zubeen Garg\nAssamese Lyrics - AssameseLyrical.com: Bhori Pisol Khale Khamusiba Lyrics By Zubeen Garg


Zobet in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Zobet ar byavahar, ppali, parshwakriya, upkaar, kriya-pratikriya aaru satarkatabani\nZobet ৰ মূল্য আৰু পেকৰ চাইজ - Zobet Price and Pack Size in Assamese - Zobet ar mulya aaru pakor size\nZobet की जानकारी\nZobet ৰ লাভ আৰু ব্যৱহাৰসমূহ- Zobet Benefits & Uses in Assamese- Zobet ar laabh aaru byavaharsamuh\nZobet ৰ পালি আৰু সেয়া কেনেদৰে ল'ব- Zobet Dosage & How to Take in Assamese - Zobet ar paali aaru xeya kenedore lobo\nZobet ৰ পাৰ্শ্চক্ৰিয়াসমূহ- Zobet Side Effects in Assamese- Zobet ar parshwakriyasamuh\nZobet সংক্ৰান্ত সতৰ্কতাবাণীসমূহ- Zobet Related Warnings in Assamese- Zobet xonkranta xatarkatabanisamuh\nঅইন দৰৱৰ সৈতে Zobetৰ গুৰুতৰ ক্ৰিয়া-প্ৰতিক্ৰিয়া- Severe Interaction of Zobet with Other Drugs in Assamese- Oinor xoite Zobet ar gurutor kriya-pratikriya\nZobet মতভেদসমূহ- Zobet Contraindications in Assamese- Zobet nishedhsamuh\nZobet ৰ বিষয়ে সততে সোধা প্ৰশ্নসমূহ- Frequently asked Questions about Zobet in Assamese- Zobet ar bikhoye satate xodha prashnasamuh\nখাদ্য আৰু মদৰ সৈতে Zobet ক্ৰিয়া-প্ৰতিক্ৰিয়া- Zobet Interactions with Food and Alcohol in Assamese- khadya aaru modor xoite Zobet kriya-pratikriya\nZobet ৰ লাভ আৰু ব্যৱহাৰসমূহ - Zobet Benefits & Uses in Assamese - Zobet ar laabh aaru byavaharsamuh\nZobet তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nZobet ৰ পালি আৰু সেয়া কেনেদৰে ল'ব - Zobet Dosage & How to Take in Assamese - Zobet ar paali aaru xeya kenedore lobo\nZobet-ৰ উপাদানসমূহ - Zobet Active Ingredients in Assamese - Zobet-ar upadaansamuh\nZobet ৰ পাৰ্শ্চক্ৰিয়াসমূহ - Zobet Side Effects in Assamese - Zobet ar parshwakriyasamuh\nগৱেষণাৰ ভিত্তিত, Zobet ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nZobet সংক্ৰান্ত সতৰ্কতাবাণীসমূহ - Zobet Related Warnings in Assamese - Zobet xonkranta xatarkatabanisamuh\nZobet-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nZobet ৰ গৰ্ভৱতী মহিলাৰ ক্ষেত্ৰত বহুতো ভয়ানক পাৰ্শ্ব-প্ৰতিক্ৰিয়া আছে, গতিকে ইয়াক চিকিতসকৰ পৰামৰ্শ অবিহনে গ্ৰহণ নকৰিব।\nZobet-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nZobet প্ৰথমে চিকিতসকৰ পৰামৰ্শ নোলোৱাকৈ গ্ৰহণ কৰা উচিত নহয় কাৰণ ইয়াৰ ফলত স্তন্যপায়ী মহিলাৰ গম্ভীৰ পাৰ্শ্ব-প্ৰতিক্ৰিয়া হব পাৰে।\nবৃক্কত Zobet কি প্ৰভাৱ দেখা গৈছে?\nZobetএ বৃক্কত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nযকৃতত Zobet কি প্ৰভাৱ দেখা গৈছে?\nZobet গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Zobet ৰ কি প্ৰভাৱ দেখা গৈছে?\nZobetৰ হৃদয় ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nঅইন দৰৱৰ সৈতে Zobetৰ গুৰুতৰ ক্ৰিয়া-প্ৰতিক্ৰিয়া - Severe Interaction of Zobet with Other Drugs in Assamese - Oinor xoite Zobet ar gurutor kriya-pratikriya\nZobet তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nZobet মতভেদসমূহ - Zobet Contraindications in Assamese - Zobet nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Zobet লোৱা অনুচিত যাতে -\nZobet ৰ বিষয়ে সততে সোধা প্ৰশ্নসমূহ - Frequently asked Questions about Zobet in Assamese - Zobet ar bikhoye satate xodha prashnasamuh\nএই Zobet-এ অভ্য়াস বা নিচাৰ সৃষ্টি কৰে নেকি?\nনহয়, Zobet আসক্তি সৃষ্টি কাৰক বুলি কোনো সাক্ষ্য নাই।\nহয়, Zobet লোৱাৰ পিছত এনে কাৰ্যকলাপ বা কাম কৰা নিৰাপদ যিহেতু ই আপোনাক তন্দ্ৰাচ্ছন্ন নকৰে।\nহয়, চিকিত্সা পৰামৰ্শ অনুসাৰেহে Zobet লওক।\nZobet য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Zobet ক্ৰিয়া-প্ৰতিক্ৰিয়া - Zobet Interactions with Food and Alcohol in Assamese - khadya aaru modor xoite Zobet kriya-pratikriya\nখাদ্য আৰু Zobetৰ ক্ৰিয়া-প্ৰতিক্ৰিয়া\nZobetৰ সৈতে খাদ্য খোৱাৰ বিষয়ে কোনো গৱেষণা উপলব্ধ নহয়।\nমদ আৰু Zobetৰ মাজৰ প্ৰতিক্ৰিয়া\nZobetৰ সৈতে মদ্যপানৰ প্ৰভাৱৰ বিষয়ে একো কোৱাটো এতিয়া কঠিন। কিয়নো এইবিষয়ে এতিয়ালৈ একো গৱেষণা হোৱা নাই।\nZobet ৰ অনুকল্প - Substitutes for Zobet in Assamese\nআপুনি বা আপোনাৰ পৰিয়ালৰ কোনোবাই Zobet লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Zobet ব্যৱহাৰ কৰিছিল নেকি?\nআপুনি কিমান পৰিমাণে Zobet সেৱন কৰিছিল?\nআপুনি Zobet ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Zobet সেৱন কৰে?